1.  โครงสร้างการจัดการ

 ณ วันที่ 31 ธันวาคม 2555 คณะกรรมการบริษัท มีจำนวน 12 ท่าน ประกอบด้วยคณะกรรมการทั้งหมด 4 ชุด คือ คณะกรรมการบริษัท คณะกรรมการบริหาร คณะกรรมการตรวจสอบ และคณะกรรมการพิจารณาค่าตอบแทน 

8.1.1 โครงสร้างคณะกรรมการบริษัท

โครงสร้างองค์กรบริษัท

8.1.2 คณะกรรมการชุดต่างๆ และขอบเขตอำนาจหน้าที่และความรับผิดชอบ

 คณะกรรมการบริษัท หมายถึง บุคคลที่ได้รับการแต่งตั้งให้ดำรงตำแหน่งกรรมการบริษัท
มีหน้าที่จัดการกิจการให้เป็นไปตามวัตถุประสงค์ ข้อบังคับของบริษัท มติที่ประชุมผู้ถือหุ้น
และรับผิดชอบต่อผู้ถือหุ้น

ปี 2555 คณะกรรมการบริษัทที่ปรากฏชื่อในหนังสือรับรองของกระทรวงพาณิชย์ มีจำนวน 12 ท่าน
ประกอบด้วย

+---------------+-------------+------------------+--------------------+
| ราย           |             | ตำแหน่ง           | ปีที่ได้รับการแต่งตั้ง     |
| ชื่อกรรมการบริษัท |             |                  |                    |
+---------------+-------------+------------------+--------------------+
| 1. นายวุฒิชัย    | ลีนะบรรจง    | ประธานกรรมการ    | 2551               |
+---------------+-------------+------------------+--------------------+
| 2. ดร.วิจิตร    | เตชะเกษม    | กรรมการอิสระ      | 2551               |
+---------------+-------------+------------------+--------------------+
| 3. ผศ.ดร.ภูษิต  | เลิศวัฒนารักษ์  | กรรมการอิสระ      | 2551               |
+---------------+-------------+------------------+--------------------+
| 4. ดร.เชนินทร์  | เชน         | กรรมการ          | 2553               |
+---------------+-------------+------------------+--------------------+
| 5. นายสมชัย    | ทองศิริกุล     | กรรมการ          | 2551               |
+---------------+-------------+------------------+--------------------+
| 6. นายดนุสรณ์   | ชูเชิดวัฒนศักดิ์  | กรรมการ          | 2551               |
|               |             |                  |                    |
|               |             | และเลขานุการบริษัท  |                    |
+---------------+-------------+------------------+--------------------+
| 7. นายจักรธาร  | โยธานันท์     | กรรมการอิสระ      | 2551               |
+---------------+-------------+------------------+--------------------+
| 8. นายสุเมธ    | ใจโต        | กรรมการ          | 2552               |
+---------------+-------------+------------------+--------------------+
| 9. นายมณฑล    | เชตุวัลลภกุล   | กรรมการ          | 2553               |
+---------------+-------------+------------------+--------------------+
| 10. นายอุกฤษณ์  | อภิรติมัย      | กรรมการ          | 2554               |
+---------------+-------------+------------------+--------------------+
| 11. นายพิพิธ    | เชาว์วิศิษฐ    | กรรมการ          | 2554               |
+---------------+-------------+------------------+--------------------+
| 12. นายยรรยง  | วัฒนวงศ์พิทักษ์  | กรรมการอิสระ      | 2555               |
+---------------+-------------+------------------+--------------------+

กรรมการผู้มีอำนาจลงนามผูกพันบริษัท ณ 31 ธันวาคม 2555

กรรมการผู้มีอำนาจลงนามผูกพันบริษัท นายวุฒิชัย ลีนะบรรจง ลงลายมือชื่อร่วมกับ นายดนุสรณ์
ชูเชิดวัฒนศักดิ์ หรือ นายมณฑล เชตุวัลลภกุล และประทับตราสำคัญของบริษัท

องค์ประกอบคณะกรรมการบริษัท

ตามข้อบังคับบริษัท หมวดที่ 4 คณะกรรมการ ข้อ 16
กำหนดให้บริษัทมีคณะกรรมการของบริษัทประกอบด้วยกรรมการจำนวนไม่น้อยกว่า 5 คน
แต่ไม่มากกว่า 15 คน และกรรมการไม่น้อยกว่ากึ่งหนึ่งของจำนวนกรรมการทั้งหมดนั้น
ต้องมีถิ่นที่อยู่ในราชอาณาจักร และกรรมการของบริษัทจะต้องเป็นผู้มีคุณสมบัติตามที่กฎหมายกำหนด

การแต่งตั้งและถอดถอนกรรมการบริษัท

 วิธีการแต่งตั้ง

- ผ่านที่ประชุมผู้ถือหุ้น

ตามข้อบังคับบริษัท หมวดที่ 4 คณะกรรมการ ข้อ 17
กำหนดให้กรรมการให้ที่ประชุมผู้ถือหุ้นเลือกตั้งกรรมการตามหลักเกณฑ์ และวิธีการ ดังนี้

1.  ผู้ถือหุ้นคนหนึ่งมีเสียงเท่ากับหนึ่งหุ้นต่อเสียงหนึ่ง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม ข้อ 1
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
    หรือจะพึงเลือกตั้งในครั้งนั้น ในกรณีที่บุคคลซึ่งได้รับการเลือกตั้งในลำดับถัด
    ลงมามีคะแนนเท่ากันเกินจำนวนกรรมการที่จะพึงหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

- ผ่านที่ประชุมคณะกรรมการบริษัท

ตามข้อบังคับบริษัท หมวดที่ 4 คณะกรรมการ ข้อ 21 กำหนดว่า
ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลใดบุคคลหนึ่ง
ซึ่งมีคุณสมบัติตามที่กฎหมายกำหนดเข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน
บุคคลซึ่งเป็นเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
โดยมติของคณะกรรมการต้องประกอบด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่

 วิธีการถอดถอน

- การออกตามวาระ

ตามข้อบังคับบริษัท หมวดที่ 4 คณะกรรมการ ข้อ 18
กำหนดให้ในการประชุมสามัญประจำปีทุกครั้งให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3

กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทนั้น
หากกรรมการมิได้ตกลงกันเองเป็นวิธีอื่น ให้ใช้วิธีจับฉลากกันว่าผู้ใดจะออก ส่วนปีหลังๆ
ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่จะออกตามวาระนั้นอาจถูกเลือกเข้ามาดำรงตำแหน่งใหม่ ก็ได้

- การออกนอกวาระ

ตามข้อบังคับบริษัท หมวดที่ 4 คณะกรรมการ ข้อ 19 กำหนดให้กรรมการพ้นจากตำแหน่งตามวาระ
ข้อ 18 ดังนี้

1.  ตาย

2.  ลาออก

3.  ขาดคุณสมบัติ หรือมีลักษณะต้องห้ามตามกฎหมาย

4.  ที่ประชุมผู้ถือหุ้นลงมติให้ออก

5.  ศาลมีคำสั่งให้ออก

ตามข้อบังคับบริษัท หมวดที่ 4 คณะกรรมการ ข้อ 22
กำหนดให้ที่ประชุมผู้ถือหุ้นอาจลงมติให้กรรมการคนใดออกจากตำแหน่ง
ก่อนถึงคราวออกตามวาระได้ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้น
ซึ่งมาประชุมและมีสิทธิออกเสียงและมีหุ้นนับรวมกันได้
ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงในการประชุมนั้น

อำนาจ-หน้าที่ และความรับผิดชอบของคณะกรรมการบริษัท

1.  กำกับดูแลกิจการ ทบทวนและให้ความเห็นชอบกับนโยบาย กลยุทธ์ที่สำคัญ
    แผนงานและอนุมัติงบประมาณประจำปี

2.  พิจารณา กำหนด แก้ไข เปลี่ยนแปลงข้อบังคับคณะกรรมการบริษัท

3.  พิจารณาแต่งตั้ง ถอดถอน และมอบอำนาจหน้าที่ให้แก่คณะกรรมการบริหาร
    ประธานเจ้าหน้าที่บริหาร คณะกรรมการพิจารณาผลตอบแทน
    คณะกรรมการตรวจสอบและคณะกรรมการชุดย่อยไปปฏิบัติ

4.  พิจารณาแต่งตั้ง และเปลี่ยนแปลง ประธานกรรมการบริษัท คณะกรรมการบริหาร
    ประธานกรรมการบริหาร ประธานเจ้าหน้าที่บริหาร คณะกรรมการพิจารณาผลตอบแทน
    คณะกรรมการตรวจสอบ กรรมการอิสระ และ คณะกรรมการชุดย่อย

5.  กำกับดูแล และจัดการแก้ไขปัญหาความขัดแย้งทางผลประโยชน์ของกรรมการบริษัท
    ผู้บริหารรวมทั้งการใช้ทรัพย์สินของบริษัทไปในทางที่มิชอบ

6.  รับทราบรายงานการบริหารกิจการจากคณะกรรมการบริหาร

7.  สอบทานการปฏิบัติตามกฎหมายและการเปิดเผยข้อมูลต่อสาธารณะให้มีอย่างเพียงพอ

8.  สอบทานและให้ความเห็นชอบในงบการเงิน รายงานทางการเงินที่ผู้สอบบัญชีได้ตรวจสอบ
    และ/หรือ สอบทาน และได้รับความเห็นชอบจากคณะกรรมการตรวจสอบแล้ว

9.  กำหนดกรอบอำนาจในการอนุมัติการสั่งจ่าย การสั่งซื้อ การเช่า
    และการเช่าซื้อทรัพย์สินให้คณะกรรมการบริหาร ประธานเจ้าหน้าที่บริหาร

10. พิจารณาและจัดสรรค่าตอบแทนกรรมการตามที่ได้รับการอนุมัติจากที่ประชุมผู้ถือหุ้น

11. พิจารณาและอนุมัติการปรับเงินเดือนของประธานกรรมการบริหาร ประธานเจ้าหน้าที่บริหาร

12. พิจารณาและอนุมัติการให้กู้ยืม และ/หรือ การเข้าค้ำประกันวงเงินสินเชื่อของบริษัทย่อย
    และ/หรือ บริษัทร่วม และ/หรือ บริษัทอื่นในส่วนที่เกินอำนาจคณะกรรมการบริหาร

13. พิจารณาและอนุมัติธุรกรรมในกิจกรรมจัดหาเงิน บริหารเงิน และการบริหารงาน อาทิ
    การจัดหาแหล่งเงินกู้ระยะยาว และ/หรือ เงินทุนระยะสั้น
    ในส่วนที่เกินอำนาจของคณะกรรมการบริหาร

14. พิจารณาและอนุมัติการจัดซื้อทรัพย์สินในส่วนที่เกินอำนาจคณะกรรมการบริหารและประธานเจ้าหน้าที่บริหาร

15. พิจารณาและอนุมัติการจัดจ้างในลักษณะของการจ้างทำของ ในส่วนที่เกินอำนาจ
    คณะกรรมการบริหาร และประธานเจ้าหน้าที่บริหาร

16. พิจารณาและอนุมัติขอบเขตและนโยบายการลงทุน และ/หรือ ขายเงินลงทุนในหุ้นสามัญ
    และ/หรือ หลักทรัพย์อื่นใดที่อยู่ในตลาดหลักทรัพย์แห่งประเทศไทย และ/หรือ
    ลงทุนในหน่วยลงทุน หรือหลักทรัพย์อื่นที่มีความน่าเชื่อถือ ที่จัดทำโดยคณะกรรมการบริหาร

17. พิจารณาและอนุมัติก่อตั้งบริษัทย่อย และ/หรือ ลงทุนในบริษัทย่อย

18. พิจารณาและอนุมัติก่อตั้งบริษัทร่วม และ/หรือ ลงทุนในบริษัทร่วม

19. กำหนดวัน เวลา สถานที่จัดประชุมผู้ถือหุ้น รวมทั้งกำหนดระเบียบวาระการประชุมผู้ถือหุ้น
    วันปิดสมุดทะเบียนพักการโอนหุ้น และเสนออัตราการจัดสรรกำไร เงินสำรองตามกฎหมาย
    เงินสำรองทั่วไป และ/หรือเงินปันผล ตลอดจนทำความเห็นเกี่ยวกับเรื่องที่เสนอต่อผู้ถือหุ้น

20. พิจารณาแต่งตั้งที่ปรึกษาคณะกรรมการ และ/หรือคณะอนุกรรมการ เพื่อพิจารณาให้ความเห็น
    เฉพาะเรื่อง

21. พิจารณาเรื่องอื่นๆ ที่เกินอำนาจของคณะกรรมการบริหาร ประธานเจ้าหน้าที่บริหาร
    หรือตามที่คณะกรรมการบริษัทเห็นสมควร

นิยามกรรมการอิสระ

คณะกรรมการบริษัท
ได้กำหนดคุณสมบัติของกรรมการอิสระของบริษัทให้เป็นไปตามข้อกำหนดของคณะกรรมการกำกับตลาดทุน
ทั้งนี้ หากคณะกรรมการกำกับตลาดทุน ได้มีประกาศเปลี่ยนแปลงคุณสมบัติกรรมการอิสระ
กรรมการอิสระของบริษัทต้องมีคุณสมบัติตามที่ได้มีประกาศเปลี่ยนแปลงไปทุกประการ

ดังนั้น คุณสมบัติของกรรมการอิสระของบริษัทจึงเป็นไปตามประกาศ คณะกรรมการกำกับตลาดทุน ที่
ทจ.4/2552 เรื่อง การขออนุญาตและการอนุญาตให้เสนอขายหุ้นที่ออกใหม่ (ฉบับที่ 2) ประกาศ ณ
วันที่ 20 กุมภาพันธ์ 2552 ดังนี้

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
    ปีก่อนวันที่ได้รับแต่งตั้งเป็นกรรมการอิสระ ทั้งนี้
    ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
    หรือที่ปรึกษาของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

3.  ไม่เป็นบุคคลที่มีความสัมพันธ์ทางสายโลหิต หรือ
    โดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุตร
    รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหาร หรือผู้มีอำนาจควบคุมของบริษัท หรือบริษัทย่อย

4.  ไม่มี หรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัท
    ในลักษณะที่อาจเป็นการขัดขวางการใช้วิจารณญาณอย่างอิสระของตน รวมทั้งไม่เป็น
    หรือเคยเป็นผู้ถือหุ้นที่มีนัย หรือผู้มีอำนาจควบคุม ของผู้ที่มีความสัมพันธ์ทางธุรกิจกับบริษัท
    บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี
    ก่อนวันที่ได้รับการแต่งตั้งเป็นกรรมการอิสระ

  ความสัมพันธ์ทางธุรกิจตามวรรคหนึ่ง
  รวมถึงการทำรายการทางการค้าที่กระทำเป็นปกติเพื่อประกอบกิจการ การเช่า
  หรือให้เช่าอสังหาริมทรัพย์ รายการเกี่ยวกับสินทรัพย์หรือบริการ หรือการให้
  หรือรับความช่วยเหลือทางการเงิน ด้วยการรับ หรือให้กู้ยืม ค้ำประกัน
  การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน ซึ่งเป็นผลให้บริษัท หรือ
  คู่สัญญามีภาระหนี้ที่ต้องชำระต่ออีกฝ่ายหนึ่ง ตั้งแต่ร้อยละ 3 ของสินทรัพย์ที่มีตัวตนสุทธิของบริษัท
  หรือตั้งแต่ 25 ล้านบาทขึ้นไป แล้วแต่จำนวนใดจะต่ำกว่า
  ทั้งนี้การคำนวณภาระหนี้สินดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกัน
  ตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกัน
  โดยอนุโลม แต่ในการพิจารณาภาระหนี้ดังกล่าว ให้นับรวมภาระหนี้สินที่เกิดขึ้นในระหว่าง 1
  ปีก่อนวันที่มีความสัมพันธ์ทางธุรกิจกับบุคคลเดียวกัน

5.  ไม่เป็น หรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี
    ก่อนวันที่ได้รับแต่งตั้งเป็นกรรมการอิสระ

6.  ไม่เป็น หรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมาย
    หรือที่ปรึกษาทางการเงิน ซึ่งได้รับค่าบริการเกินกว่า 2 ล้านบาทต่อปีจากบริษัท บริษัทใหญ่
    บริษัทย่อย บริษัทร่วม ผู้ถือหุ้นรายใหญ่ หรือมีผู้อำนาจควบคุมของบริษัท และไม่เป็นผู้ถือหุ้นที่มีนัย
    ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้ว ไม่น้อยกว่า 2
    ปีก่อนวันที่ได้รับแต่งตั้งเป็นกรรมการอิสระ

7.  ไม่เป็นกรรมการที่ได้รับการแต่งตั้งขึ้น เพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8.  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
    หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
    ลูกจ้าง พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1
    ของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
    หรือบริษัทย่อย

9.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

  ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตาม ข้อ 1 ถึง 9 แล้ว
  กรรมการอิสระอาจได้รับมอบหมายจากคณะกรรมการบริษัท
  ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทย่อยลำดับเดียวกัน
  ผู้ถือหุ้นรายใหญ่ หรือผู้มีอำนาจควบคุมของบริษัท โดยมีการตัดสินใจในรูปแบบขององค์คณะ
  (Collective decision) ได้

กระบวนการสรรหากรรมการอิสระ

การสรรหากรรมการอิสระของบริษัทให้เป็นไปตามหลักเกณฑ์และคุณสมบัติของคณะกรรมการกำกับตลาดทุน
เพื่อเสนอต่อคณะกรรมการบริษัท และที่ประชุมผู้ถือหุ้น

หากมีกรรมการอิสระพ้นจากตำแหน่ง บริษัทจะสรรหาผู้ที่มีคุณสมบัติมาทดแทน
และจะรักษาจำนวนกรรมการอิสระให้ครบถ้วนตามหลักเกณฑ์

 คณะกรรมการบริหาร หมายถึง กรรมการบริษัทหรือผู้บริหารของบริษัท
หรือกรรมการบริษัทย่อยหรือผู้บริหารบริษัทย่อย ที่ได้รับการแต่งตั้งจากคณะกรรมการบริษัท
โดยทำหน้าที่ในการดำเนินกิจการและบริหารกิจการของบริษัทตามอำนาจหน้าที่ที่มีและได้รับมอบหมายจากคณะกรรมการบริษัท
ให้เป็นไปตามเป้าหมาย วัตถุประสงค์ และข้อบังคับของบริษัท

ในปี 2555 มติที่ประชุมคณะกรรมการบริษัท ครั้งที่ 2/2555 เมื่อวันที่ 15 พฤษภาคม 2555
ได้มีมติแต่งตั้งคณะกรรมการบริหาร ดังนี้

+-----------------+------------------+---------------------------------+
| รา              |                  | ตำแหน่ง                          |
| ยชื่อกรรมการบริหาร |                  |                                 |
+-----------------+------------------+---------------------------------+
| 1. นายวุฒิชัย      | ลีนะบรรจง         | ประธานกรรมการบริหาร              |
+-----------------+------------------+---------------------------------+
| 2. ดร.โอฬาร     | รัตนปราการ        | กรรมการบริหาร                    |
|                 |                  |                                 |
|                 |                  | (ลาออก เมื่อวันที่ 1 กันยายน 2555)    |
+-----------------+------------------+---------------------------------+
| 3. นายสุทิน       | เผด็จภัย           | กรรมการบริหาร                    |
|                 |                  |                                 |
|                 |                  | (ลาออก เมื่อวันที่ 1 มิถุนายน 2555)    |
+-----------------+------------------+---------------------------------+
| 4. นายพิพิธ       | เชาว์วิศิษฐ         | กรรมการบริหาร                    |
+-----------------+------------------+---------------------------------+
| 5. นายดนุสรณ์     | ชูเชิดวัฒนศักดิ์       | กรรมการบริหาร                    |
+-----------------+------------------+---------------------------------+
| 6. นายมณฑล      | เชตุวัลลภกุล        | กรรมการบริหาร                    |
+-----------------+------------------+---------------------------------+
| 7. นายอุกฤษณ์     | อภิรติมัย           | กรรมการบริหาร                    |
+-----------------+------------------+---------------------------------+

อำนาจ-หน้าที่ และความรับผิดชอบของคณะกรรมการบริหาร

1.  ดำเนินกิจการและบริหารกิจการของบริษัท ตามวัตถุประสงค์ ข้อบังคับ นโยบาย ระเบียบ
    ข้อกำหนด คำสั่ง และมติของที่ประชุมคณะกรรมการ และ/หรือมติที่ประชุมผู้ถือหุ้นของบริษัท
    ทุกประการ

2.  พิจารณากำหนดนโยบาย ทิศทาง และกลยุทธ์ การดำเนินธุรกิจของบริษัทและบริษัทย่อย
    บริษัทร่วม กำหนดแผนการเงิน งบประมาณ การบริหารทรัพยากรบุคคล
    การลงทุนด้านเทคโนโลยีสารสนเทศ การขยายงาน การประชาสัมพันธ์
    และควบคุมกำกับดูแลให้การดำเนินงานของคณะทำงานที่แต่งตั้งบรรลุตามเป้าหมาย

3.  พิจารณาเรื่องการจัดสรรงบประมาณประจำปีตามที่ฝ่ายจัดการเสนอก่อนที่จะนำเสนอให้คณะกรรมการบริษัทพิจารณาและอนุมัติ
    ทั้งนี้ ให้รวมถึงการพิจารณาและอนุมัติการเปลี่ยนแปลงและเพิ่มเติมงบประมาณรายจ่ายประจำปี
    ในระหว่างที่ไม่มีการประชุมคณะกรรมการบริษัทและให้
    นำเสนอคณะกรรมการบริษัทเพื่อทราบในที่ประชุมคราวต่อไป

4.  อนุมัติการใช้จ่ายเงินลงทุนที่สำคัญๆ ที่ได้กำหนดไว้ในงบประมาณรายจ่ายประจำปี
    ตามที่จะได้รับมอบหมายจากคณะกรรมการ
    หรือตามที่คณะกรรมการบริษัทได้เคยมีมติอนุมัติในหลักการไว้แล้ว

5.  มีอำนาจพิจารณาอนุมัติการใช้จ่ายทางการเงินด้านสินทรัพย์ฝ่ายทุน
    ไม่ว่าจะเป็นการซื้อทรัพย์สินถาวร เครื่องใช้สำนักงาน การซ่อมแซมและบำรุงรักษา
    การตัดจำหน่าย/ขายทรัพย์สินถาวร การเช่า/เช่าซื้อทรัพย์สิน เกินกว่างบประมาณ
    ในวงเงินแต่ละรายการไม่เกินตามที่คณะกรรมการบริษัทให้อำนาจไว้

6.  ให้คำแนะนำการขยายธุรกิจในหลักการและการร่วมทุนกับบุคคลอื่น
    โดยได้รับความเห็นชอบจากที่ประชุมคณะกรรมการบริษัทในการประชุมครั้งถัดไป

7.  พิจารณาและอนุมัติการให้กู้ยืม และ/หรือ การเข้าค้ำประกันวงเงินสินเชื่อ ของบริษัทย่อย
    และ/หรือ บริษัทร่วม และ/หรือ
    บริษัทอื่นในวงเงินไม่เกินตามที่คณะกรรมการบริษัทให้อำนาจไว้

8.  มีอำนาจพิจารณาอนุมัติการกู้ยืมเงิน การจัดหาวงเงินสินเชื่อ หรือการขอสินเชื่อใดๆ
    ที่เกี่ยวข้องกับการทำธุรกิจปกติของบริษัท
    ในวงเงินสำหรับแต่ละรายการไม่เกินตามที่คณะกรรมการบริษัท ให้อำนาจไว้

9.  พิจารณาและอนุมัติการลงทุนในบริษัทอื่น ในวงเงินไม่เกินตามที่คณะกรรมการบริษัทให้อำนาจไว้

10. พิจารณาและอนุมัติการจัดจ้างในลักษณะของการจ้างทำของที่เกี่ยวข้องกับธุรกิจการค้าปกติ
    ในวงเงินไม่เกินตามที่คณะกรรมการบริษัทให้อำนาจไว้

11. เป็นคณะที่ปรึกษาฝ่ายจัดการในเรื่องเกี่ยวกับนโยบายด้านการเงิน การตลาด
    การบริหารงานบุคคล และด้านการปฏิบัติการอื่นๆ

12. พิจารณาผลกำไรและขาดทุนของบริษัท การเสนอจ่ายเงินปันผลระหว่างกาล
    หรือเงินปันผลประจำปี เพื่อเสนอคณะกรรมการบริษัทอนุมัติ

13. ให้มีอำนาจในการมอบอำนาจให้กรรมการบริหารคนหนึ่งหรือหลายคนหรือบุคคลอื่นใดปฏิบัติการอย่างหนึ่งอย่างใด
    โดยอยู่ภายใต้การควบคุมของคณะกรรมการบริหาร
    หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการบริหารเห็นสมควรและภายในระยะเวลาที่คณะกรรมการบริหารเห็นสมควร
    ซึ่งคณะกรรมการบริหารอาจยกเลิก เพิกถอน เปลี่ยนแปลง หรือแก้ไขบุคคลที่ได้รับมอบอำนาจ
    หรือการมอบอำนาจนั้นๆ ได้ตามที่เห็นสมควร

14. ให้มีอำนาจดำเนินธุรกรรมทางการเงินของบริษัท เช่น การเปิดและปิดบัญชีธนาคาร /
    สถาบันการเงิน โดยให้มีอำนาจกำหนดชื่อผู้มีอำนาจลงนามในการลงนามสั่งจ่ายบัญชีธนาคาร
    รวมไปถึงกำหนดเงื่อนไขในการสั่งจ่ายบัญชีของธนาคารต่างๆที่บริษัทได้มีบัญชีอยู่

15. พิจารณาหาช่องทางทางธุรกิจ หรือ บริษัทใหม่ เพื่อเพิ่มช่องทางในการลงทุน

16. กำหนดนโยบายและขอบเขตในการลงทุนหรือการขายเงินลงทุนในหุ้นสามัญ และ/
    หรือหน่วยลงทุนในหลักทรัพย์ที่อยู่ตลาดหลักทรัพย์แห่งประเทศไทย
    และการลงทุนในตราสารหนี้และ/หรือ หน่วยลงทุนในตราสารหนี้
    ในมูลค่าการลงทุนในแต่ละส่วนไม่เกินตามที่คณะกรรมการบริษัทได้ให้อำนาจไว้โดยอาจมอบหมายให้กรรมการบริหารคนใดคนหนึ่ง
    ทำรายการซื้อหรือขายแทนบริษัท

17. พิจารณาเพิ่มหรือลดสัดส่วนการลงทุนใน
    บริษัทร่วมและบริษัทย่อยเพื่อนำเสนอให้คณะกรรมการบริษัทพิจารณาอนุมัติ

18. ดำเนินการอื่นใดๆ ตามที่คณะกรรมการบริษัทมอบหมายเป็นคราวๆ ไป

ทั้งนี้ อำนาจของคณะกรรมการบริหารจะไม่รวมถึงการอนุมัติรายการใดที่อาจมีความขัดแย้ง
หรือรายการใดที่คณะกรรมการบริหาร
หรือบุคคลที่อาจมีความขัดแย้งกับคณะกรรมการบริหารมีส่วนได้เสีย
หรือผลประโยชน์ในลักษณะอื่นใดขัดแย้งกับบริษัทหรือบริษัทย่อย
ตามกฎเกณฑ์ของตลาดหลักทรัพย์แห่งประเทศไทย
และ/หรือพระราชบัญญัติหลักทรัพย์และตลาดหลักทรัพย์ พ.ศ. 2535
ประกาศคณะกรรมการกำกับหลักทรัพย์และตลาดหลักทรัพย์
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัท
และ/หรือที่ประชุม ผู้ถือหุ้น
เพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

 คณะกรรมการตรวจสอบ หมายถึง กรรมการบริษัทที่ได้รับมอบหมายจากคณะกรรมการบริษัท /
ที่ประชุมผู้ถือหุ้น ให้ทำหน้าที่ในการตรวจสอบการปฏิบัติงานตามที่ได้รับมอบหมาย
เพื่อให้เป็นตามกฎหมาย ระเบียบ ข้อบังคับต่างๆ ตามหลักการกำกับดูแลกิจการที่ดี (Good
Corporate Governance)

มติที่ประชุมคณะกรรมการบริษัท ครั้งที่ 1/2554 เมื่อวันที่ 28 กุมภาพันธ์ 2554
ได้มีมติแต่งตั้งคณะกรรมการตรวจสอบ โดยมีวาระการดำรงตำแหน่งคราวละ 3 ปี ดังนี้

+-----------------+------------------+---------------------------------+
| รายช            |                  | ตำแหน่ง                          |
| ื่อกรรมการตรวจสอบ |                  |                                 |
+-----------------+------------------+---------------------------------+
| 1. นายธาร       | อัสธีรวัฒน์          | ประธานกรรมการตรวจสอบ            |
|                 |                  |                                 |
|                 |                  | (ลาออกเมื่อวันที่ 13 พฤศจิกายน 2555)  |
+-----------------+------------------+---------------------------------+
| 2. ดร.วิจิตร      | เตชะเกษม         | กรรมการตรวจสอบ                  |
+-----------------+------------------+---------------------------------+
| 3. ผศ.ดร.ภูษิต    | เลิศวัฒนารักษ์       | กรรมการตรวจสอบ                  |
+-----------------+------------------+---------------------------------+
| นายคมวุฒิ         | พรนราดล          | เลขานุการคณะกรรมการตรวจสอบ       |
+-----------------+------------------+---------------------------------+

และมติที่ประชุมคณะกรรมการบริษัท ครั้งที่ 7/2555 เมื่อวันที่ 21 ธันวาคม 2555
ได้มีมติแต่งตั้งประธานกรรมการตรวจสอบ และกรรมการตรวจสอบ
โดยมีวาระการดำรงตำแหน่งคราวละ 3 ปี ดังนี้

  --------------------- ------------------- ---------------------------------
  รายชื่อกรรมการตรวจสอบ                       ตำแหน่ง

  1. ดร.วิจิตร            เตชะเกษม            ประธานกรรมการตรวจสอบ

  2. ผศ.ดร.ภูษิต          เลิศวัฒนารักษ์          กรรมการตรวจสอบ

  3. นายยรรยง           วัฒนวงศ์พิทักษ์          กรรมการตรวจสอบ

  นายคมวุฒิ               พรนราดล             เลขานุการคณะกรรมการตรวจสอบ
  --------------------- ------------------- ---------------------------------

คณะกรรมการตรวจสอบมีวาระการดำรงตำแหน่ง 3 ปี นับตั้งแต่วันที่ 27 เมษายน 2554 – วันที่
26 เมษายน 2557 โดย ดร.วิจิตร เตชะเกษม และ นายยรรยง วัฒนวงศ์พิทักษ์
เป็นผู้มีความรู้และประสบการณ์ในการสอบทานความน่าเชื่อถือของงบการเงินของบริษัท

ทั้งนี้ คณะกรรมการตรวจสอบของบริษัททุกท่าน ไม่ได้เป็นผู้ถือหุ้นของบริษัท
ไม่มีความสัมพันธ์ทางธุรกิจหรือการให้บริการทางวิชาชีพกับทางบริษัท บริษัทย่อย บริษัทร่วม
หรือนิติบุคคลที่อาจมีความขัดแย้ง
และไม่ได้ดำรงตำแหน่งเป็นกรรมการตรวจสอบบริษัทย่อยหรือบริษัทร่วม

อำนาจ-หน้าที่ และความรับผิดชอบของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (internal control)
    และระบบการตรวจสอบภายใน (internal audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าเป็นผู้สอบบัญชีของบริษัท
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการ เข้าร่วมประชุมด้วยอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานกรรมการตรวจสอบและต้องประกอบด้วยข้อมูลอย่างน้อย
    ดังต่อไปนี้

    1.  ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัท

    2.  ความเห็นเกี่ยวกับความเพียงพอของระบบควบคุมภายในของบริษัท

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
        (charter)

    8.  การอื่นที่เห็นว่าผู้ถือหุ้นและผู้ลงทุนทั่วไปควรทราบ
        ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการของบริษัทได้มอบหมายด้วยความเห็นชอบจากคณะกรรมการตรวจสอบ

 คณะกรรมการพิจารณาค่าตอบแทน หมายถึง
กรรมการบริษัทที่ได้รับมอบหมายจากคณะกรรมการบริษัท
พิจารณารูปแบบและหลักเกณฑ์การจ่ายผลตอบแทนของคณะกรรมการ, กรรมการและผู้บริหารระดับสูง

ในปี 2555 มติที่ประชุมคณะกรรมการบริษัท ครั้งที่ 2/2555 เมื่อวันที่ 15 พฤษภาคม 2555
ได้มีมติแต่งตั้งคณะกรรมการพิจารณาค่าตอบแทน ดังนี้

  ---------------------------- --------------- --------------------------------------
  รายชื่อกรรมการพิจารณาค่าตอบแทน                   ตำแหน่ง

  1. ดร.วิจิตร                   เตชะเกษม        ประธานกรรมการพิจารณาค่าตอบแทน

  2. นายจักรธาร                 โยธานันท์         กรรมการพิจารณาค่าตอบแทน

  3. นายสุเมธ                   ใจโต            กรรมการพิจารณาค่าตอบแทน

  นางสาวสุพรรณี                  ผาไธสงค์         เลขานุการคณะกรรมกรรมการพิจารณาค่าตอบแทน
  ---------------------------- --------------- --------------------------------------

อำนาจ-หน้าที่ และความรับผิดชอบของคณะกรรมการพิจารณาค่าตอบแทน

1.  ทบทวนความเหมาะสมของหลักเกณฑ์ที่มีใช้อยู่ในปัจจุบัน

2.  พิจารณาข้อมูลการจ่ายค่าตอบแทนของบริษัทอื่นที่อยู่ในอุตสาหกรรมเดียวกับบริษัท

3.  กำหนดหลักเกณฑ์การจ่ายค่าตอบแทนให้มีความเหมาะสมเพื่อให้เกิดผลงานตามที่คาดหวัง
    ให้มีความเป็นธรรมและเป็นการตอบแทนบุคคลที่ช่วยให้งานของบริษัทประสบผลสำเร็จ

4.  ทบทวนรูปแบบการจ่ายค่าตอบแทนแก่กรรมการทุกประเภท
    โดยพิจารณาจำนวนเงินและสัดส่วนการจ่ายค่าตอบแทนของแต่ละรูปแบบให้มีความเหมาะสม

5.  พิจารณาให้การจ่ายค่าตอบแทนเป็นไปตามเกณฑ์ที่หน่วยงานทางการกำหนดหรือข้อแนะนำ
    ที่เกี่ยวข้อง

6.  พิจารณากำหนดเกณฑ์ในการประเมินผลประธานเจ้าหน้าที่บริหารและค่าตอบแทน
    เพื่อนำเสนอให้คณะกรรมการบริษัทพิจารณาให้ความเห็นชอบและอนุมัติ

7.  กำหนดค่าตอบแทนประจำปีของกรรมการ
    และนำเสนอค่าตอบแทนต่อคณะกรรมการบริษัทเพื่อให้คณะกรรมการบริษัทนำเสนอให้ที่ประชุมผู้ถือหุ้นอนุมัติ

8.  พิจารณาการจ่ายค่าตอบแทนใดๆ ตามที่คณะกรรมการของบริษัทมอบหมาย

 ประธานเจ้าหน้าที่บริหาร หมายถึง กรรมการบริษัท / กรรมการบริหาร
ที่ดำรงตำแหน่งหัวหน้าคณะผู้บริหารของบริษัท

ในปี 2555 มติที่ประชุมคณะกรรมการบริษัท ครั้งที่ 2/2555 เมื่อวันที่ 15 พฤษภาคม 2555
ได้มีมติแต่งตั้ง นายวุฒิชัย ลีนะบรรจง เป็นประธานเจ้าหน้าที่บริหาร

อำนาจ-หน้าที่ และความรับผิดชอบของประธานเจ้าหน้าที่บริหาร

1.  บริหารจัดการและควบคุมดูแลการดำเนินกิจการที่เกี่ยวข้องกับการบริหารทั่วไปของบริษัท

2.  มีอำนาจออกคำสั่ง ระเบียบ ประกาศ บันทึก เพื่อให้การปฏิบัติงานเป็นไปตามนโยบาย

3.  เสนอนโยบาย กลยุทธ์ แผนงาน
    และงบประมาณประจำปีต่อคณะกรรมการบริษัท/คณะกรรมการบริหาร
    และดูแลรับผิดชอบให้มีการปฏิบัติตามนโยบาย และแผนงานที่ได้รับอนุมัติจากคณะกรรมการบริษัท

4.  ควบคุมดูแลการใช้จ่ายตามงบประมาณที่ได้รับอนุมัติจากคณะกรรมการบริษัท

5.  รับผิดชอบในการจัดทำงบการเงิน
    รายงานทางการเงินให้ผู้สอบบัญชีทำการตรวจสอบและเสนอต่อคณะกรรมการตรวจสอบและคณะกรรมการบริษัทตามลำดับ

6.  กำหนดโครงสร้างองค์กร อำนาจการบริหารองค์กร รวมถึงการแต่งตั้ง การว่าจ้าง
    การโยกย้าย การถอดถอน การกำหนดเงินค่าจ้าง ค่าตอบแทน พิจารณาความดีความชอบ
    โบนัสพนักงาน สวัสดิการ และการเลิกจ้าง
    พนักงานในตำแหน่งผู้บริหารในระดับต่างๆของบริษัท ซึ่งมิได้ดำรงตำแหน่งกรรมการบริหาร
    และไม่รวมถึงประธานกรรมการบริหาร

7.  พิจารณาและอนุมัติการจัดซื้อ ซ่อมแซมและบำรุงรักษา เช่า และเช่าซื้อทรัพย์สิน
    เครื่องใช้สำนักงาน ที่เกี่ยวข้องกับธุรกิจการค้าปกติที่เกินกว่างบประมาณ
    ในวงเงินแต่ละรายการไม่เกินตามที่คณะกรรมการบริษัทได้ให้อำนาจไว้

8.  พิจารณาและอนุมัติการจัดจ้างในลักษณะของการจ้างทำของที่เกี่ยวข้องกับธุรกิจการค้าปกติ
    ในวงเงินไม่เกินตามที่คณะกรรมการบริษัทได้ให้อำนาจไว้

9.  พิจารณาและอนุมัติการปรับสภาพ ทำลาย ตัดบัญชี ซึ่งทรัพย์สินเสื่อมสภาพไม่สามารถใช้งานได้
    มีมูลค่าทางบัญชีรวมไม่เกินตามที่คณะกรรมการบริษัทได้ให้อำนาจไว้

10. พิจารณาและอนุมัติงบประมาณในการส่งพนักงานไปศึกษา อบรม ดูงาน
    หรือไปแสดงสินค้าของบริษัทภายในประเทศ

11. พิจารณาและอนุมัติงบประมาณในการส่งพนักงานไปศึกษา อบรม ดูงาน
    หรือไปแสดงสินค้าของบริษัทที่ต่างประเทศ

12. พิจารณาเรื่องอื่นๆ
    ตามความจำเป็นและสมควรในการบริหารกิจการของบริษัทหรือตามที่ได้รับมอบหมายจากคณะกรรมการบริหาร
    และคณะกรรมการบริษัท

13. รับผิดชอบในการกำหนดเป้าหมาย
    นโยบายในการบริหารกิจการของบริษัทที่เกี่ยวกับเรื่องทรัพยากรบุคคล
    ทั้งบริษัทและบริษัทในเครือ

14. สนับสนุนและให้คำปรึกษาแก่บริษัทย่อยในการเพิ่มสมรรถภาพและศักยภาพในการแข่งขันของบริษัท

15. รับผิดชอบในการดำเนินงานของบริษัทโดยไม่ขัดต่อกฎหมาย ระเบียบ
    ข้อบังคับของรัฐศีลธรรมอันดีของประชาชน และข้อบังคับของบริษัท

16. พิจารณาและอนุมัติการให้กู้ยืม และ/หรือ การเข้าค้ำประกันวงเงินสินเชื่อของบริษัทย่อย
    และ/หรือ บริษัทร่วม และ/หรือ
    บริษัทอื่นในวงเงินไม่เกินตามที่คณะกรรมการบริษัทได้ให้อำนาจไว้

17. พิจารณาอนุมัติการกู้ยืมเงิน การจัดหาวงเงินสินเชื่อ หรือการขอสินเชื่อใดๆ
    ที่เกี่ยวข้องกับการทำธุรกิจปกติของบริษัท
    ในวงเงินสำหรับแต่ละรายการไม่เกินตามที่คณะกรรมการบริษัทได้ให้อำนาจไว้

18. พิจารณาลงทุนหรือขายเงินลงทุนในหุ้นสามัญและหรือหน่วยลงทุนในหลักทรัพย์ที่อยู่ในตลาดหลักทรัพย์แห่งประเทศไทย
    ในมูลค่าการลงทุนไม่เกินตามที่คณะกรรมการบริษัทได้ให้อำนาจไว้

19. พิจารณาการป้องกันความเสี่ยงจากอัตราแลกเปลี่ยนเงินตราต่างประเทศ และอัตราดอกเบี้ย

 ผู้บริหาร หมายถึง พนักงานของบริษัทผู้ดำรงตำแหน่งทางบริหาร และ/หรือ
ที่มีอำนาจหน้าที่ในทางการบริหารของบริษัท

ณ วันที่ 31 ธันวาคม 2555 บริษัทมีผู้บริหาร จำนวน 4 ท่าน ดังนี้

  ---------------- ---------------- -------------------------------------
  รายชื่อผู้บริหาร                       ตำแหน่ง

  1. นางสาวอุศรา    ภัตตาตั้ง           ผู้อำนวยการฝ่ายบัญชีและการเงิน

  2. นายคมวุฒิ       พรนราดล          ผู้อำนวยการฝ่ายตรวจสอบภายใน

  3. นายดนุสรณ์      ชูเชิดวัฒนศักดิ์       ผู้ช่วยผู้อำนวยการฝ่ายกฎหมาย

  4. นายมงคลศร     พงษ์ลำเจียกงาม     ผู้จัดการอาวุโสฝ่ายควบคุมดูแลสินเชื่อ
  ---------------- ---------------- -------------------------------------

 ผู้มีอำนาจควบคุม

  - ไม่มี -

8.1.3 สรุปจำนวนครั้งที่เข้าร่วมประชุมในปี 2555

คณะกรรมการบริษัท คณะกรรมการตรวจสอบ คณะกรรมการบริหาร
และคณะกรรมการพิจารณาค่าตอบแทนได้กำหนดตารางการประชุมตามปกติของแต่ละคณะ
ไว้เป็นการล่วงหน้า 1 ปี และอาจนัดหมายเพิ่มเติมเป็นการประชุมพิเศษตามความจำเป็น
คณะกรรมการแต่ละชุดมีการประชุมโดยการเข้าร่วมประชุม สรุปได้ดังนี้

+--------------------------------------------+-------------------------+
| การประชุมของคณะกรรมการแต่ละชุด                | ปี 2555                  |
|                                            |                         |
|                                            | รวมจำนวนครั้งทั้งสิ้น         |
+--------------------------------------------+-------------------------+
| สามัญผู้ถือหุ้นประจำปี 2555                       | 1                       |
+--------------------------------------------+-------------------------+
| วิสามัญผู้ถือหุ้น                                 | 1                       |
+--------------------------------------------+-------------------------+
| คณะกรรมการบริษัท                             | 7                       |
+--------------------------------------------+-------------------------+
| คณะกรรมการตรวจสอบ                          | 7                       |
+--------------------------------------------+-------------------------+
| คณะกรรมการบริหาร                            | 13                      |
+--------------------------------------------+-------------------------+
| คณะกรรมการพิจารณาค่าตอบแทน                   | 1                       |
+--------------------------------------------+-------------------------+

+-----------+-----------+-----+------+------+-------+------+--------+
| รายชื่อ     |           | ปร  | ป    | ป    | ประชุม | ป    | ประชุม  |
|           |           | ะชุม | ระชุม | ระชุม |       | ระชุม |        |
|           |           |     |      |      | คณะ   |      | คณะ    |
|           |           | ส   | ว    | คณะ  |       | คณะ  |        |
|           |           | ามัญ | ิสามัญ |      | กร    |      | ก      |
|           |           |     |      | กรร  | รมการ | กรร  | รรมการ |
|           |           | ผู้ถ  | ผ    | มการ |       | มการ |        |
|           |           | ือหุ้น | ู้ถือหุ้น | บริษัท | ตร    |      | พิจารณา |
|           |           |     |      |      | วจสอบ | บ    |        |
|           |           |     |      |      |       | ริหาร | ค่า     |
|           |           |     |      |      |       |      | ตอบแทน |
+-----------+-----------+-----+------+------+-------+------+--------+
| 1.        | ลีนะบรรจง  | 1/1 | 1/1  | 7/7  | -     | 1    | -      |
| นายวุฒิชัย   |           |     |      |      |       | 3/13 |        |
+-----------+-----------+-----+------+------+-------+------+--------+
| 2. นายธาร | อัสธีรวัฒน์   | 1/1 | 1/1  | *4/6 | *5/7  | -    | -      |
|           | ^(1/)     |     |      |      |       |      |        |
+-----------+-----------+-----+------+------+-------+------+--------+
| 3.        | เตชะเกษม  | 1/1 | 1/1  | 7/7  | 7/7   | -    | 1/1    |
| ดร.วิจิตร   |           |     |      |      |       |      |        |
+-----------+-----------+-----+------+------+-------+------+--------+
| 4.        | เ         | **  | *    | 7/7  | 7/7   | -    | -      |
| ผศ.ดร.ภูษิต | ลิศวัฒนารักษ์ | 0/1 | *0/1 |      |       |      |        |
+-----------+-----------+-----+------+------+-------+------+--------+
| 5.        | เชน ^(2/) | 1/1 | 1/1  | *    | -     | 3/3  | -      |
| ดร.เชนินทร์ |           |     |      | *6/7 |       |      |        |
+-----------+-----------+-----+------+------+-------+------+--------+
| รายชื่อ     |           | ปร  | ป    | ป    | ประชุม | ป    | ประชุม  |
|           |           | ะชุม | ระชุม | ระชุม |       | ระชุม |        |
|           |           |     |      |      | คณะ   |      | คณะ    |
|           |           | ส   | ว    | คณะ  |       | คณะ  |        |
|           |           | ามัญ | ิสามัญ |      | กร    |      | ก      |
|           |           |     |      | กรร  | รมการ | กรร  | รรมการ |
|           |           | ผู้ถ  | ผ    | มการ |       | มการ |        |
|           |           | ือหุ้น | ู้ถือหุ้น | บริษัท | ตร    |      | พิจารณา |
|           |           |     |      |      | วจสอบ | บ    |        |
|           |           |     |      |      |       | ริหาร | ค่า     |
|           |           |     |      |      |       |      | ตอบแทน |
+-----------+-----------+-----+------+------+-------+------+--------+
| 6.        | ทองศิริกุล   | 1/1 | 1/1  | 7/7  | -     | -    | -      |
| นายสมชัย   |           |     |      |      |       |      |        |
+-----------+-----------+-----+------+------+-------+------+--------+
| 7.        | ช         | 1/1 | 1/1  | 7/7  | -     | **1  | -      |
| นายดนุสรณ์  | ูเชิดวัฒนศักดิ์ |     |      |      |       | 2/13 |        |
+-----------+-----------+-----+------+------+-------+------+--------+
| 8.        | โยธานันท์   | 1/1 | 1/1  | 7/7  | -     | -    | 1/1    |
| นายจักรธาร |           |     |      |      |       |      |        |
+-----------+-----------+-----+------+------+-------+------+--------+
| 9. นายสุทิน | เผด็จภัย    | 1/1 | -    | 2/2  | -     | 3/3  | -      |
|           | ^(3/)     |     |      |      |       |      |        |
+-----------+-----------+-----+------+------+-------+------+--------+
| 10.       | เลขาสถาพร | 1/1 | 1/1  | 4/4  | -     | -    | -      |
| นายอานนท์  | ^(4/)     |     |      |      |       |      |        |
+-----------+-----------+-----+------+------+-------+------+--------+
| 11.       | พร        | -   | -    | 1/1  | -     | -    | -      |
| นายสมภพ   | หมพนาพิทักษ์ |     |      |      |       |      |        |
|           | ^(5/)     |     |      |      |       |      |        |
+-----------+-----------+-----+------+------+-------+------+--------+
| 12.       | ใจโต      | 1/1 | 1/1  | *    | -     | -    | 1/1    |
| นายสุเมธ   |           |     |      | *4/7 |       |      |        |
+-----------+-----------+-----+------+------+-------+------+--------+
| 13.       | เชตุวัลลภกุล | 1/1 | 1/1  | 7/7  | -     | 1    | -      |
| นายมณฑล   |           |     |      |      |       | 3/13 |        |
+-----------+-----------+-----+------+------+-------+------+--------+
| 14.       | อภิรติมัย    | 1/1 | 1/1  | 7/7  | -     | 1    | -      |
| นายอุกฤษณ์  |           |     |      |      |       | 3/13 |        |
+-----------+-----------+-----+------+------+-------+------+--------+
| 15.       | เชาว์วิศิษฐ  | 1/1 | 1/1  | 7/7  | -     | **1  | -      |
| นายพิพิธ    |           |     |      |      |       | 1/13 |        |
+-----------+-----------+-----+------+------+-------+------+--------+
| 16.       | ว         | -   | -    | -    | -     | -    | -      |
| นายยรรยง  | ัฒนวงศ์พิทักษ์ |     |      |      |       |      |        |
|           | ^(6/)     |     |      |      |       |      |        |
+-----------+-----------+-----+------+------+-------+------+--------+
| 17.       | รัตนปราการ | -   | -    | -    | -     | 7/7  | -      |
| ดร.โอฬาร  | ^(7/)     |     |      |      |       |      |        |
+-----------+-----------+-----+------+------+-------+------+--------+

หมายเหตุ

1/ ลาออกจากการเป็นกรรมการบริษัท กรรมการอิสระและประธานกรรมการตรวจสอบ เมื่อวันที่
13 พฤศจิกายน 2555

2/ ลาออกจากการเป็นกรรมการบริหาร เมื่อวันที่ 15 พฤษภาคม 2555

3/ ลาออกจากการเป็นกรรมการบริษัท และกรรมการบริหาร เมื่อวันที่ 1 มิถุนายน 2555

4/ ลาออกจากการเป็นกรรมการบริษัท เมื่อวันที่ 26 กันยายน 2555

5/ ลาออกจากการเป็นกรรมการบริษัท เมื่อวันที่ 26 เมษายน 2555

6/ ได้รับการแต่งตั้งเป็นกรรมการบริษัท กรรมการอิสระ และกรรมการตรวจสอบ
จากมติที่ประชุมคณะกรรมการบริษัท ครั้งที่ 7/2555 เมื่อวันที่ 21 ธันวาคม 2555

7/ ลาออกจากการเป็นกรรมการบริหาร เมื่อวันที่ 1 กันยายน 2555

* ไม่สามารถเข้าร่วมประชุมได้เนื่องจากมีปัญหาด้านสุขภาพ

** ไม่สามารถเข้าร่วมประชุมได้เนื่องจากติดภารกิจจำเป็น

8.1.4 ข้อมูลเกี่ยวกับประวัติกรรมการ

โปรดพิจารณาตามเอกสารแนบ 1

8.1.5 ประวัติการกระทำผิดกฎหมาย

คณะกรรมการและเจ้าหน้าที่บริหารของบริษัทไม่มีผู้ใดมีประวัติเคยถูกไล่ออก ปลดออก ให้ออก
หรือต้องคดี เนื่องจากกระทำทุจริต หรือเคยถูกฟ้องล้มละลาย หรือกระทำผิดเกี่ยวกับทรัพย์โดยทุจริต
หรือกระทำผิดตามกฎหมายว่าด้วยหลักทรัพย์และตลาดหลักทรัพย์ฯ หรือต้องโทษอาญา หรือมีข้อพิพาท
หรือการถูกฟ้องร้องและอยู่ในระหว่างการตัดสินในช่วง 10 ปีที่ผ่านมา

8.2 การสรรหากรรมการและผู้บริหาร

8.2.1 วิธีการสรรหาคัดเลือกบุคคลที่จะแต่งตั้งเป็นกรรมการ

บริษัทยังมิได้จัดตั้งคณะกรรมการสรรหา
ดังนั้นในการคัดเลือกบุคคลที่จะได้รับการแต่งตั้งเป็นกรรมการ
คณะกรรมการบริษัทจะพิจารณาจากความรู้ ความสามารถ ประสบการณ์ที่เกี่ยวข้องกับธุรกิจ
และต้องมีคุณสมบัติตามเกณฑ์ของพระราชบัญญัติบริษัทมหาชนจำกัด พ.ศ. 2535
และตามประกาศของสำนักงานคณะกรรมการกำกับหลักทรัพย์และตลาดหลักทรัพย์
พร้อมทั้งเสนอรายชื่อผู้ที่จะแต่งตั้งเป็นกรรมการให้ที่ประชุมผู้ถือหุ้นของบริษัทพิจารณาอนุมัติตามข้อบังคับของบริษัท
ในกรณีที่มิใช่เป็นการออกตามวาระคณะกรรมการบริษัทอาจพิจารณา
สรรหาบุคคลที่เหมาะสมเข้าเป็นกรรมการในตำแหน่งว่างลงได้ตามข้อบังคับของบริษัท

8.2.2 จำนวนกรรมการของบริษัทที่มาจากผู้ถือหุ้นรายใหญ่แต่ละกลุ่ม

- ไม่มี -

8.2.3 สิทธิของผู้ลงทุนรายย่อย

ผู้ถือหุ้นสามารถเสนอรายชื่อบุคคลที่เห็นว่ามีความเหมาะสมให้ที่ประชุมผู้ถือหุ้นพิจารณาได้

8.3 ค่าตอบแทนของกรรมการ และผู้บริหาร

8.3.1 ค่าตอบแทนที่เป็นตัวเงินในปี 2555

บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน)

ก) ค่าตอบแทนกรรมการ

บริษัทได้จ่ายค่าตอบแทนกรรมการ โดยผ่านความเห็นชอบจากคณะกรรมการพิจารณาค่าตอบแทน
ครั้งที่ 1/2555 เมื่อวันที่ 20 กุมภาพันธ์ 2555 โดยผ่านการพิจารณาจากคณะกรรมการบริษัท ครั้งที่
1/2555 เมื่อวันที่ 29 กุมภาพันธ์ 2555 และอนุมัติโดยที่ประชุมสามัญผู้ถือหุ้น ประจำปี 2555
เมื่อวันที่ 26 เมษายน 2555 เป็นวงเงินรวม 1,850,000.-บาท ลดลงเมื่อเทียบกับปี 2554
ซึ่งในปี 2554 ค่าตอบแทนคณะกรรมการ จำนวน 2,500,000.-บาท
โดยกำหนดจ่ายเป็นรายครั้งตามอัตราเดิม
โดยกลั่นกรองรายละเอียดถึงความเหมาะสมประการต่างๆ
และเปรียบเทียบอ้างอิงจากอุตสาหกรรมประเภทเดียวกัน และสภาพเศรษฐกิจ
รวมถึงความเหมาะสมของจำนวนคณะกรรมการบริษัท โดยมีรายละเอียดการจ่ายค่าตอบแทน ดังนี้

(1) ประธานกรรมการบริษัท

-   ค่าตอบแทนรายเดือน เดือนละ 25,000.-บาท ทั้งนี้
    กรณีที่มีการเข้าร่วมประชุมคณะกรรมการบริษัทจะไม่ได้รับค่าเบี้ยประชุม

  (2) คณะกรรมการบริษัท

-   ค่าเบี้ยประชุมครั้งละ 12,500.-บาท (ทุกคราวที่เข้าร่วมประชุม)
    ทั้งนี้สำหรับกรรมการบริษัทท่านใดที่ได้รับเงินเดือนประจำแล้ว
    จะได้รับค่าเบี้ยประชุมในการเข้าร่วมประชุมครั้งละ 5,000.-บาท แทน

  (3) คณะกรรมการตรวจสอบ

-   เบี้ยประชุมประธานกรรมการตรวจสอบ ครั้งละ 20,000.-บาท

  (ทุกคราวที่เข้าร่วมประชุม)

-   ค่าเบี้ยประชุมกรรมการตรวจสอบครั้งละ 12,500.-บาท

  (ทุกคราวที่เข้าร่วมประชุม)

  (4) คณะกรรมการพิจารณาค่าตอบแทน

-   เบี้ยประชุมประธานกรรมการพิจารณาค่าตอบแทน ครั้งละ 20,000.-บาท
    (ทุกคราวที่เข้าร่วมประชุม)

-   ค่าเบี้ยประชุมกรรมการพิจารณาค่าตอบแทน ครั้งละ 12,500.-บาท

  (ทุกคราวที่เข้าร่วมประชุม)

ทั้งนี้ในปี 2555 บริษัทได้จ่ายค่าตอบแทนแก่กรรมการตามความเป็นจริง เป็นจำนวนเงินทั้งสิ้น
1,520,000.-บาท โดยมีรายละเอียดดังนี้

  -------------------- ----------------- -------------- ------------------
  รายชื่อ                                  ค่าตอบแทน (บาท) 

                                         ปี 2555         ปี 2554

  1. พลเอกอาชวินทร์      เศวตเศรนี          -              100,000.00

  2. นายวุฒิชัย           ลีนะบรรจง          300,000.00     196,666.67

  3. นายธาร            อัสธีรวัฒน์           150,000.00     142,500.00

  4. ดร.วิจิตร           เตชะเกษม          195,000.00     132,500.00

  5. ผศ.ดร.ภูษิต         เลิศวัฒนารักษ์        175,000.00     112,500.00

  6. นายสมชัย           ทองศิริกุล           87,500.00      62,500.00

  7. นายดนุสรณ์          ชูเชิดวัฒนศักดิ์        35,000.00      25,000.00

  8. นายจักรธาร         โยธานันท์           100,000.00     62,500.00

  9. นายสุทิน            เผด็จภัย            250,000.00     62,500.00

  10. นายอานนท์         เลขาสถาพร         50,000.00      50,000.00

  11. นายสมภพ          พรหมพนาพิทักษ์       12,500.00      50,000.00

  12. นายสุเมธ          ใจโต              67,500.00      62,500.00

  13. ดร.เชนินทร์        เชน               75,000.00      62,500.00

  14. นายมณฑล          เชตุวัลลภกุล         87,500.00      62,500.00

  15. นายอุกฤษณ์         อภิรติมัย            87,500.00      37,500.00

  รายชื่อ                                  ค่าตอบแทน (บาท) 

                                         ปี 2555         ปี 2554

  16. นายพิพิธ           เชาว์วิศิษฐ          72,500.00      15,000.00

  รวมทั้งสิ้น                                1,520,000.00   1,236,666.67
  -------------------- ----------------- -------------- ------------------

ข) ค่าตอบแทนผู้บริหาร

ในปี 2555 บริษัทได้จ่ายค่าตอบแทนแก่ผู้บริหาร จำนวน 7 คน ในรูปเงินเดือน เงินพิเศษ
ค่าเบี้ยเลี้ยง เงินประกันสังคม เงินกองทุนสำรองเลี้ยงชีพ และค่าใช้จ่ายผลประโยชน์พนักงาน
คิดเป็นมูลค่ารวมทั้งสิ้น 9,535,178.-บาท

บริษัทย่อย

1. บริษัท ระยองไวร์ อินดัสตรีส์ จำกัด (มหาชน)

ก) ค่าตอบแทนกรรมการ

บริษัท ระยองไวร์ อินดัสตรีส์ จำกัด (มหาชน) ได้จ่ายค่าตอบแทนกรรมการ
โดยผ่านความเห็นชอบจากคณะกรรมการพิจารณาค่าตอบแทน ครั้งที่ 1/2555 เมื่อวันที่ 21
กุมภาพันธ์ 2555 โดยผ่านการพิจารณาจากคณะกรรมการบริษัท ครั้งที่ 1/2555 เมื่อวันที่ 27
กุมภาพันธ์ 2555 และอนุมัติโดยที่ประชุมสามัญผู้ถือหุ้น ประจำปี 2555 เมื่อวันที่ 20 เมษายน 2555
โดยมีรายละเอียดการจ่ายค่าตอบแทนเท่ากับปี 2554 ดังนี้

(1) ประธานกรรมการบริษัท

-   ค่าตอบแทนรายเดือน เดือนละ 25,000.-บาท ทั้งนี้
    กรณีที่มีการเข้าร่วมประชุมคณะกรรมการบริษัทจะไม่ได้รับค่าเบี้ยประชุม

  (2) คณะกรรมการบริษัท

-   ค่าเบี้ยประชุมครั้งละ 12,500.-บาท (ทุกคราวที่เข้าร่วมประชุม)
    ทั้งนี้สำหรับกรรมการบริษัทท่านใดที่ได้รับเงินเดือนประจำแล้ว
    จะได้รับค่าเบี้ยประชุมในการเข้าร่วมประชุมครั้งละ 5,000.-บาท แทน

  (3) คณะกรรมการตรวจสอบ

-   เบี้ยประชุมประธานกรรมการตรวจสอบ ครั้งละ 20,000.-บาท

  (ทุกคราวที่เข้าร่วมประชุม)

-   ค่าเบี้ยประชุมกรรมการตรวจสอบครั้งละ 12,500.-บาท

  (ทุกคราวที่เข้าร่วมประชุม)

  (4) คณะกรรมการพิจารณาค่าตอบแทน

-   เบี้ยประชุมประธานกรรมการพิจารณาค่าตอบแทน ครั้งละ 20,000.-บาท
    (ทุกคราวที่เข้าร่วมประชุม)

-   ค่าเบี้ยประชุมกรรมการพิจารณาค่าตอบแทน ครั้งละ 12,500.-บาท

  (ทุกคราวที่เข้าร่วมประชุม)

ทั้งนี้ในปี 2555 บริษัท ระยองไวร์ อินดัสตรีส์ จำกัด (มหาชน)
ได้จ่ายค่าตอบแทนแก่กรรมการตามความเป็นจริง เป็นจำนวนเงินทั้งสิ้น 930,000.-บาท
โดยมีรายละเอียดดังนี้

  ---------------------- ---------------- ----------------- --------------
  รายชื่อ                                   ค่าตอบแทน (บาท)    

                                          ปี 2555            ปี 2554

  1. นายวุฒิชัย             ลีนะบรรจง         300,000.-         300,000.-

  2. นายสุทิน              เผด็จภัย           12,500.-          27,500.-

  3. นายดนุสรณ์            ชูเชิดวัฒนศักดิ์       62,500.-          50,000.-

  4. นายอานนท์            เลขาสถาพร        50,000.-          37,500.-

  5. ดร.เชนินทร์           เชน              75,000.-          75,000.-

  6. นายวรวิทย์            ศิริวัฒน์วิมล         182,500.-         202,500.-

  7. นายมณฑล             เชตุวัลลภกุล        62,500.-          50,000.-

  8. นายยรรยง            วัฒนวงศ์พิทักษ์       137,500.-         100,000.-

  9. นางสาวปิยดา          สุขสมัย            25,000.-          125,000.-

  10. นายพิพิธ             เชาว์วิศิษฐ         22,500.-          -

  รวมทั้งสิ้น                                 930,000.-         967,500.-
  ---------------------- ---------------- ----------------- --------------

ข) ค่าตอบแทนผู้บริหาร

ในปี 2555 บริษัท ระยองไวร์ อินดัสตรีส์ จำกัด (มหาชน) ได้จ่ายค่าตอบแทนแก่ผู้บริหาร จำนวน
12 คน ในรูป เงินเดือน เงินพิเศษ ค่าเช่าบ้าน เงินประกันสังคม
เงินกองทุนสำรองเลี้ยงชีพและค่าใช้จ่ายผลประโยชน์พนักงาน คิดเป็นมูลค่ารวมทั้งสิ้น
14,258,365.-บาท

2. บริษัท เอื้อวิทยา จำกัด (มหาชน)

ก) ค่าตอบแทนกรรมการ

บริษัท เอื้อวิทยา จำกัด (มหาชน) ได้จ่ายค่าตอบแทนกรรมการ
โดยผ่านการพิจารณาจากคณะกรรมการบริษัท ครั้งที่ 1/2555 เมื่อวันที่ 29 กุมภาพันธ์ 2555
และอนุมัติโดยที่ประชุมสามัญผู้ถือหุ้น ประจำปี 2555 เมื่อวันที่ 4 เมษายน 2555
โดยมีรายละเอียดการจ่ายค่าตอบแทนเท่ากับปี 2554 ดังนี้

(1) ประธานกรรมการบริษัท

-   ค่าตอบแทนรายเดือน เดือนละ 25,000.-บาท ทั้งนี้
    กรณีที่มีการเข้าร่วมประชุมคณะกรรมการบริษัทจะไม่ได้รับค่าเบี้ยประชุม

  (2) คณะกรรมการบริษัท

-   ค่าเบี้ยประชุมครั้งละ 12,500.-บาท (ทุกคราวที่เข้าร่วมประชุม)
    ทั้งนี้สำหรับกรรมการบริษัทท่านใดที่ได้รับเงินเดือนประจำแล้ว
    จะได้รับค่าเบี้ยประชุมในการเข้าร่วมประชุมครั้งละ 5,000.-บาท แทน

  (3) คณะกรรมการตรวจสอบ

-   เบี้ยประชุมประธานกรรมการตรวจสอบ ครั้งละ 20,000.-บาท

  (ทุกคราวที่เข้าร่วมประชุม)

-   ค่าเบี้ยประชุมกรรมการตรวจสอบครั้งละ 12,500.-บาท

  (ทุกคราวที่เข้าร่วมประชุม)

(4) คณะกรรมการพิจารณาค่าตอบแทน

-   เบี้ยประชุมประธานกรรมการพิจารณาค่าตอบแทน ครั้งละ 20,000.-บาท
    (ทุกคราวที่เข้าร่วมประชุม)

-   ค่าเบี้ยประชุมกรรมการพิจารณาค่าตอบแทน ครั้งละ 12,500.-บาท

  (ทุกคราวที่เข้าร่วมประชุม)

ทั้งนี้ในปี 2555 บริษัท เอื้อวิทยา จำกัด (มหาชน)
ได้จ่ายค่าตอบแทนแก่กรรมการตามความเป็นจริง เป็นจำนวนเงินทั้งสิ้น 1,365,000.-บาท
โดยมีรายละเอียดดังนี้

  ------------------- ----------------- ----------------- -----------------
  รายชื่อ                                 ค่าตอบแทน (บาท)    

                                        ปี 2555            ปี 2554

  1. ม.ร.ว.จิราคม      กิติยากร            300,000.-         300,000.-

  2. พ.ต.อ.โกวิท       ภิรมย์วงศ์           75,000.-          62,500.-

  3. นายวุฒิชัย          ลีนะบรรจง          75,000.-          62,500.-

  4. นายสมชัย          ทองศิริกุล           75,000.-          62,500.-

  5. นายพิพิธ           เชาว์วิศิษฐ          75,000.-          50,000.-

  6. ดร.โอฬาร         รัตนปราการ         15,000.-          25,000.-

  7. ร.ต.ท.ศิวะรักษ์     พินิจารมณ์           295,000.-         282,500.-

  8. นายสุวิทย์          วรรณศิริสุข          175,000.-         162,500.-

  9. นางวีณา           สุขสวัสดิ์ ณ อยุธยา    175,000.-         200,000.-

  10. นายมณฑล         เชตุวัลลภกุล         30,000.-          25,000.-

  11. นายอุกฤษณ์        อภิรติมัย            75,000.-          62,500.-

  12. ดร.เชนินทร์       เชน               -                 15,000.-

  รวมทั้งสิ้น                               1,365,000.-       1,310,000.-
  ------------------- ----------------- ----------------- -----------------

ข) ค่าตอบแทนผู้บริหาร

ในปี 2555 บริษัท เอื้อวิทยา จำกัด (มหาชน) ได้จ่ายค่าตอบแทนแก่ผู้บริหาร จำนวน 15 คน
ในรูป เงินเดือน ค่าวิชาชีพ เงินประกันสังคม เงินกองทุนสำรองเลี้ยงชีพ
และค่าใช้จ่ายผลประโยชน์พนักงาน คิดเป็นมูลค่ารวมทั้งสิ้น 5,732,712.-บาท

3. บริษัท เอ็นเนซอล จำกัด

ก) ค่าตอบแทนกรรมการ

บริษัท เอ็นเนซอล จำกัด ได้จ่ายค่าตอบแทนกรรมการ โดยผ่านการพิจารณาจากคณะกรรมการบริษัท
ครั้งที่ 1/2555 เมื่อวันที่ 27 กุมภาพันธ์ 2555 และอนุมัติโดยที่ประชุมสามัญผู้ถือหุ้น ประจำปี 2555
เมื่อวันที่ 20 เมษายน 2555 โดยมีรายละเอียดการจ่ายค่าตอบแทนเท่ากับปี 2554 ดังนี้

(1) ประธานกรรมการบริษัท

-   ค่าตอบแทนรายเดือน เดือนละ 25,000.-บาท ทั้งนี้
    กรณีที่มีการเข้าร่วมประชุมคณะกรรมการบริษัทจะไม่ได้รับค่าเบี้ยประชุม

  (2) คณะกรรมการบริษัท

-   ค่าเบี้ยประชุมครั้งละ 12,500.-บาท (ทุกคราวที่เข้าร่วมประชุม)
    ทั้งนี้สำหรับกรรมการบริษัทท่านใดที่ได้รับเงินเดือนประจำแล้ว
    จะได้รับค่าเบี้ยประชุมในการเข้าร่วมประชุมครั้งละ 5,000.-บาท แทน

ทั้งนี้ในปี 2555 บริษัท เอ็นเนซอล จำกัด ได้จ่ายค่าตอบแทนแก่กรรมการตามความเป็นจริง
เป็นจำนวนเงินทั้งสิ้น 512,500.-บาท โดยมีรายละเอียดดังนี้

  ------------------- ----------------- --------------- ------------------
  รายชื่อ                                 ค่าตอบแทน (บาท)  

                                        ปี 2555          ปี 2554

  1. นายวุฒิชัย          ลีนะบรรจง          300,000.-       300,000.-

  2. นายอุกฤษณ์         อภิรติมัย            25,000.-        20,000.-

  3. นายดนุสรณ์         ชูเชิดวัฒนศักดิ์        62,500.-        62,500.-

  4. นายมณฑล          เชตุวัลลภกุล         62,500.-        62,500.-

  5. นายวิชัย           ฉันทนาวรกุลชัย       62,500.-        62,500.-

  รวมทั้งสิ้น                               512,500.-       507,500.-
  ------------------- ----------------- --------------- ------------------

ข) ค่าตอบแทนผู้บริหาร

ในปี 2555 บริษัท เอ็นเนซอล จำกัด ได้จ่ายค่าตอบแทนแก่ผู้บริหาร จำนวน 5 คน ในรูปเงินเดือน
เงินพิเศษ เงินประกันสังคม เงินกองทุนสำรองเลี้ยงชีพ และค่าใช้จ่ายผลประโยชน์พนักงาน
คิดเป็นมูลค่ารวมทั้งสิ้น 4,368,903.-บาท

4. บริษัท ไปป์ ไลน์ เอ็นจิเนียริ่ง จำกัด

ก) ค่าตอบแทนกรรมการ

บริษัท ไปป์ ไลน์ เอ็นจิเนียริ่ง จำกัด ได้จ่ายค่าตอบแทนกรรมการ
โดยผ่านการพิจารณาจากคณะกรรมการบริษัท ครั้งที่ 1/2555 เมื่อวันที่ 27 กุมภาพันธ์ 2555
และอนุมัติโดยที่ประชุมสามัญผู้ถือหุ้น ประจำปี 2555 เมื่อวันที่ 20 เมษายน 2555
โดยมีรายละเอียดการจ่ายค่าตอบแทน ดังนี้

(1) ประธานกรรมการบริษัท

-   ค่าตอบแทนรายเดือน เดือนละ 3,000.-บาท ทั้งนี้
    กรณีที่มีการเข้าร่วมประชุมคณะกรรมการบริษัทจะไม่ได้รับค่าเบี้ยประชุม

  (2) คณะกรรมการบริษัท

-   ค่าเบี้ยประชุมครั้งละ 2,000.-บาท (ทุกคราวที่เข้าร่วมประชุม)
    ทั้งนี้สำหรับกรรมการบริษัทท่านใดที่ได้รับเงินเดือนประจำแล้ว
    จะได้รับค่าเบี้ยประชุมในการเข้าร่วมประชุมครั้งละ 1,000.-บาท แทน

ทั้งนี้ในปี 2555 บริษัท ไปป์ ไลน์ เอ็นจิเนียริ่ง จำกัด
ได้จ่ายค่าตอบแทนแก่กรรมการตามความเป็นจริง เป็นจำนวนเงินทั้งสิ้น 62,000.-บาท
โดยมีรายละเอียดดังนี้

  ------------------- ----------------- ----------------- -----------------
  รายชื่อ                                 ค่าตอบแทน (บาท)    

                                        ปี 2555            ปี 2554

  1. นายวุฒิชัย          ลีนะบรรจง          36,000.-          24,000.-

  2. นายดนุสรณ์         ชูเชิดวัฒนศักดิ์        10,000.-          8,000.-

  3. นายมณฑล          เชตุวัลลภกุล         10,000.-          8,000.-

  4. นายอานนท์         เลขาสถาพร         6,000.-           -

  รวมทั้งสิ้น                               62,000.-          40,000.-
  ------------------- ----------------- ----------------- -----------------

ข) ค่าตอบแทนผู้บริหาร

- ไม่มี –

5. บริษัท เอชทีพี แอนด์ เซ็น คอร์เปอเรชั่น จำกัด

บริษัท เอชทีพี แอนด์ เซ็น คอร์เปอเรชั่น จำกัด ยังมิได้กำหนดค่าตอบแทนกรรมการ

2.  ค่าตอบแทนอื่นๆ

บริษัทไม่มีนโนบายให้ค่าตอบแทนอื่นนอกเหนือไปจากค่าตอบแทนในฐานะกรรมการหรือพนักงานซึ่งได้รับจากบริษัทตามปกติ
ไม่มีการให้หุ้น หุ้นกู้ หรือหลักทรัพย์อื่นใดแก่ผู้บริหารของบริษัท

3.  การกำกับดูแลกิจการ

คณะกรรมการบริษัท แคปปิทอล เอ็นจิเนียริ่ง จำกัด (มหาชน)
ได้ให้ความสำคัญต่อการสร้างระบบการกำกับดูแลกิจการที่ดี ดำเนินธุรกิจด้วยความโปร่งใส ซื่อสัตย์
รับผิดชอบต่อผลการปฏิบัติงานตามหน้าที่
มีความสามารถในการแข่งขันและเป็นธรรมต่อผู้มีส่วนเกี่ยวข้องทุกฝ่าย เพื่อสร้างความเจริญ
เพิ่มมูลค่าทางเศรษฐกิจและความมั่งคั่งแก่ผู้ถือหุ้น
โดยยึดหลักการบริหารงานตามหลักการกำกับดูแลกิจการที่ดีของตลาดหลักทรัพย์แห่งประเทศไทย
และบนพื้นฐานของเศรษฐกิจพอเพียง คือ ความพอประมาณ ความมีเหตุผลและการมีภูมิคุ้มกันที่ดี
โดยอาศัยความรู้ ความรอบคอบ และความระมัดระวัง มาใช้ในการวางแผนและการดำเนินงาน
ขณะเดียวกันได้เสริมสร้างให้ผู้บริหารและพนักงานทุกคน มีคุณธรรม ซื่อสัตย์สุจริต ขยัน อดทน
มีการแบ่งปันและใช้สติปัญญาในการดำเนินงาน พร้อมต่อการรองรับการเปลี่ยนแปลงทางเศรษฐกิจ
การเมือง วัฒนธรรม และสังคม เพื่อประโยชน์สุขอย่างสมดุล และยั่งยืน
โดยคณะกรรมการบริษัทได้กำหนดหลักการกำกับดูแลกิจการ
และได้มีการทบทวนความเหมาะสมเป็นประจำทุกปี
ซึ่งบริษัทเห็นว่าหลักการกำกับดูแลกิจการที่ดีของบริษัทยังเหมาะสมกับสถานการณ์ปัจจุบัน

และเพื่อให้สอดคล้องกับหลักการกำกับดูแลกิจการที่ดีของตลาดหลักทรัพย์แห่งประเทศไทย
บริษัทได้จัดแบ่งเป็น 5 หมวด ดังนี้

หมวดที่ 1 สิทธิของผู้ถือหุ้น (Rights of Shareholders)

หมวดที่ 2 การปฏิบัติต่อผู้ถือหุ้นอย่างเท่าเทียมกัน (Equitable Treatment of
Shareholders)

หมวดที่ 3 การคำนึงถึงบทบาทของผู้มีส่วนได้เสีย (Roles of Stakeholders)

หมวดที่ 4 การเปิดเผยข้อมูลและความโปร่งใส (Disclosure and Transparency)

หมวดที่ 5 ความรับผิดชอบของคณะกรรมการ (Board Responsibilities)

หมวดที่ 1 สิทธิของผู้ถือหุ้น

คณะกรรมการบริษัทตระหนักและให้ความสำคัญถึงสิทธิของผู้ถือหุ้น
ซึ่งสิทธิพื้นฐานที่ผู้ถือหุ้นได้รับโดยเท่าเทียมตามที่กำหนดไว้ในข้อบังคับของบริษัทและกฎหมายที่เกี่ยวข้อง
ได้แก่ การซื้อขายหรือโอนหุ้น สิทธิในการเข้าร่วมประชุมผู้ถือหุ้น
สิทธิในการมอบฉันทะให้บุคคลอื่นเข้าประชุมและออกเสียงลงคะแนนแทน
สิทธิในการออกเสียงลงคะแนนเพื่อแต่งตั้งหรือถอดถอนกรรมการเป็นรายบุคคล
สิทธิในการออกเสียงลงคะแนนแต่งตั้งและกำหนดจำนวนเงินค่าสอบบัญชี สิทธิในการรับเงินปันผล
สิทธิในการแสดงความคิดเห็นและซักถามในการประชุมผู้ถือหุ้น
และสิทธิในการรับสารสนเทศอย่างเพียงพอและทันเวลา เป็นต้น

สิทธิขั้นพื้นฐานตามกฎหมาย

ดูแลอำนวยความสะดวกให้ผู้ถือหุ้นได้ใช้สิทธิต่างๆ ตามกฎหมายอย่างครบถ้วน ได้แก่ การได้รับเงิน
ปันผลอย่างเท่าเทียมกัน การซื้อขายหรือโอนหุ้นโดยนายทะเบียนหุ้นที่มีมาตรฐานเชื่อถือได้

นอกจากสิทธิขั้นพื้นฐาน บริษัทยังให้ความสำคัญในการเปิดเผยข้อมูลข่าวสารที่ถูกต้อง ครบถ้วน
ทันเวลา และโปร่งใสแก่ผู้ถือหุ้น โดยมีการเปิดเผยข้อมูลข่าวสารที่สำคัญบนเว็บไซต์ของบริษัท
ทั้งภาษาไทยและภาษาอังกฤษ เพื่อให้ผู้ถือหุ้นได้รับข้อมูลข่าวสารอย่างทั่วถึง ในปี 2555
บริษัทได้ดำเนินการในเรื่องต่างๆ เพื่ออำนวยความสะดวกและส่งเสริมสิทธิของผู้ถือหุ้น ดังนี้

1. สิทธิในการรับทราบข้อมูล

ผู้ถือหุ้นมีสิทธิรับทราบข้อมูลอย่างเท่าเทียมกันโดยบริษัทได้เผยแพร่ทั้งภาษาไทยและภาษาอังกฤษทางWebsite
ของตลาดหลักทรัพย์แห่งประเทศไทย (www.set.or.th) และ Website ของบริษัท
(www.cenplc.com) เพื่อให้ผู้ถือหุ้นมีช่องทางที่จะได้รับทราบข้อมูลข่าวสารของบริษัทได้มากขึ้น
เช่น ผลการดำเนินงาน สารสนเทศต่าง ๆ รวมถึงการทำรายการที่เกี่ยวโยงกัน
และการซื้อขายสินทรัพย์ที่สำคัญ และข้อมูลที่จำเป็นต่อการประชุมผู้ถือหุ้น

และการเปิดเผยโครงสร้างการถือหุ้นของบริษัท รวมถึงรายชื่อผู้ถือหุ้น 10 อันดับแรกของบริษัท ณ
วันปิดสมุดทะเบียนผู้ถือหุ้น เพื่อประชุมสามัญประจำปีปัจจุบันได้ก่อนวันประชุม
ให้ผู้ถือหุ้นรับทราบผ่านทาง Website ของบริษัท
เพื่อให้ผู้ถือหุ้นมั่นใจและเชื่อมั่นว่ามีโครงสร้างการดำเนินงานที่มีความโปร่งใส และตรวจสอบได้
พร้อมดำเนินงานอย่างมีประสิทธิภาพ เพื่อสร้างความเจริญเติบโตอย่างยั่งยืน
สร้างผลตอบแทนแก่ผู้ถือหุ้นในอัตราที่เหมาะสมและต่อเนื่อง

นอกจากนี้ผู้ถือหุ้นทุกรายนับรวมผู้ถือหุ้นรายย่อยและนักลงทุนทั่วไป
สามารถติดต่อขอข้อมูลโดยตรงจากเลขานุการบริษัท ผ่าน E-mail Address
(danusorn@cenplc.com) หรือ โทรศัพท์ 0-2682-6345
โดยได้ตระหนักถึงหลักการเปิดเผยข้อมูลที่ถูกต้องและมีความเท่าเทียมกัน

2. สิทธิในการเข้าร่วมประชุมผู้ถือหุ้น

คณะกรรมการบริษัทจัดให้มีการประชุมสามัญผู้ถือหุ้นเป็นประจำทุกปีภายใน 120 วัน นับแต่วันสิ้นสุด
รอบปีบัญชีของบริษัท ณ วันที่ 31 ธันวาคม ของทุกปี และในกรณีที่มีความจำเป็นเร่งด่วน
ต้องเสนอวาระเป็นกรณีพิเศษ ซึ่งเป็นเรื่องที่กระทบหรือเกี่ยวกับผลประโยชน์ของผู้ถือหุ้น
หรือเกี่ยวข้องกับเงื่อนไข หรือกฎเกณฑ์ กฎหมายที่ใช้บังคับที่ต้องได้รับการอนุมัติจากผู้ถือหุ้นแล้ว
บริษัทจะเรียกประชุมวิสามัญผู้ถือหุ้นเป็นกรณีไป

ทั้งนี้ในปี 2555 บริษัทจัดประชุมวิสามัญผู้ถือหุ้น 1 ครั้ง
เพื่อขออนุมัติเปลี่ยนแปลงผู้สอบบัญชีของบริษัทและกำหนดจำนวนเงินค่าสอบบัญชี ประจำปี 2555
โดยเริ่มตั้งแต่งบการเงินไตรมาสที่ 2

บริษัทได้จัดประชุมผู้ถือหุ้นที่โรงแรมมณเฑียรริเวอร์ไซด์ เลขที่ 372 ถนนพระราม 3 แขวงบางโคล่
เขตบางคอแหลม กรุงเทพฯ 10120 ตั้งแต่ปี 2549 – 2555 ต่อเนื่องเป็นเวลา 7 ปี
ทั้งนี้เพื่ออำนวยความสะดวกให้แก่ผู้ถือหุ้นทุกรายได้เข้าร่วมประชุม
และจัดให้มีการเลี้ยงรับรองที่เหมาะสมแก่ผู้ถือหุ้นที่มาร่วมประชุมด้วย
พร้อมสนับสนุนและส่งเสริมให้ผู้ถือหุ้นใช้สิทธิในการแสดงความคิดเห็นและการออกเสียงลงคะแนนในการประชุมสามัญผู้ถือหุ้น
โดยบริษัทได้ปรับปรุงและพัฒนาระบบสารสนเทศในการลงทะเบียนและออกเสียงของผู้ถือหุ้นอย่างต่อเนื่อง
ทั้งนี้ ในปี 2555 บริษัทจัดประชุมสามัญผู้ถือหุ้น ประจำปี 2555 เมื่อวันพฤหัสบดีที่ 26 เมษายน
2555 เวลา 14.00 น. ในการประชุมทุกปี บริษัทจะคำนึงถึงสิทธิของผู้ถือหุ้นตามกฎหมาย
ตลอดจนส่งเสริมการใช้สิทธิและไม่ละเมิดหรือลิดรอนสิทธิของผู้ถือหุ้น ดังนี้

การปฏิบัติต่อผู้ถือหุ้นก่อนวันประชุมผู้ถือหุ้น

บริษัทมีการแจ้งมติกำหนดวาระการประชุมผู้ถือหุ้นให้ทราบล่วงหน้ามากกว่า 1 เดือน คือในวันวันที่
29 กุมภาพันธ์ 2555 เพื่อให้ผู้ถือหุ้นสามารถจัดเวลาในการเข้าร่วมประชุม และในวันที่ 22 มีนาคม
2555
ได้เผยแพร่หนังสือบอกกล่าวนัดประชุมพร้อมเอกสารประกอบการประชุมทั้งหมดที่มีข้อมูลเหมือนกับข้อมูลที่บริษัทจัดส่งให้
ผู้ถือหุ้นในรูปแบบเอกสาร ผ่าน Website ของบริษัททั้งภาษาไทยและภาษาอังกฤษล่วงหน้ามากกว่า
30 วัน เพื่อให้
ผู้ถือหุ้นมีเวลาเพียงพอที่จะศึกษาและทำความเข้าใจข้อมูลก่อนเข้าประชุมและอำนวยความสะดวกให้แก่ผู้ถือหุ้นชาวต่างชาติ
อีกทั้ง บริษัทมีการจัดส่งหนังสือเชิญประชุมให้แก่ผู้ถือหุ้นล่วงหน้า 14 วันก่อนวันประชุม คือตั้งแต่วันที่
10 เมษายน 2555 ถึงวันประชุมผู้ถือหุ้น รวม 16 วัน
รวมถึงได้ทำการประกาศคำบอกกล่าวนัดประชุมผู้ถือหุ้นลงในหนังสือพิมพ์ข่าวหุ้นติดต่อกัน 3 วัน
คือในวันที่ 3-5 เมษายน 2555

สำหรับเอกสารที่จัดส่งให้ผู้ถือหุ้น ประกอบด้วย
หนังสือบอกกล่าวนัดประชุมและเอกสารประกอบการประชุมผู้ถือหุ้นที่มีรายละเอียดเพียงพอ
โดยในแต่ละวาระมีวัตถุประสงค์และเหตุผลรวมทั้งความเห็นของคณะกรรมการบริษัท
พร้อมรายละเอียดประกอบวาระการประชุม ได้แก่ รายงานประจำปีในรูปแบบซีดี
ประวัติของบุคคลที่ถูกเสนอชื่อให้เลือกตั้งเป็นกรรมการบริษัท นิยามกรรมการอิสระ
ข้อมูลเกี่ยวกับกรรมการอิสระที่บริษัทเสนอชื่อให้เป็นผู้รับมอบฉันทะจากผู้ถือหุ้น
ข้อบังคับบริษัทในส่วนที่เกี่ยวข้องกับการประชุมสามัญผู้ถือหุ้น
เอกสารหลักฐานที่ผู้ถือหุ้นต้องนำมาแสดงในการเข้าร่วมประชุม แผนที่สถานที่การจัดประชุม
แบบฟอร์มขอรับรายงานประจำปีแบบรูปเล่ม หนังสือมอบฉันทะแบบ ก. ซึ่งเป็นแบบที่ง่ายไม่ซับซ้อน
และแบบ ข. ซึ่งเป็นแบบที่ผู้ถือหุ้นกำหนดทิศทางการลงคะแนนได้
หรือสามารถดาวน์โหลดแบบฟอร์มหนังสือมอบฉันทะแบบ ค.
หรือแบบใดแบบหนึ่งก็ได้ผ่านทางเว็บไซต์ของบริษัท

นอกจากนี้
บริษัทได้เพิ่มช่องทางการเผยแพร่หนังสือนัดประชุมผู้ถือหุ้นและเอกสารประกอบการประชุมทั้งในรูปแบบภาษาไทยและภาษาอังกฤษไว้บนเว็บไซต์ของบริษัทล่วงหน้าก่อนวันประชุมเพื่อให้ผู้ถือหุ้นมีเวลาพิจารณามากขึ้น
และสามารถทราบรายชื่อผู้ถือหุ้น 10 อันดับแรกของบริษัท ณ
วันปิดสมุดทะเบียนผู้ถือหุ้นเพื่อประชุมสามัญประจำปีปัจจุบันก่อนวันประชุมได้อีกด้วย

บริษัทเปิดโอกาสให้ผู้ถือหุ้นที่มอบฉันทะให้บุคคลอื่นเข้าร่วมประชุมแทนสามารถส่งใบมอบฉันทะเป็นการล่วงหน้าได้ไม่น้อยกว่า
1 วันทำการ
เพื่อความสะดวกรวดเร็วในการตรวจสอบหลักฐานและการเข้าร่วมประชุมเป็นการล่วงหน้า

การปฏิบัติต่อผู้ถือหุ้นในวันประชุมผู้ถือหุ้น

บริษัทได้จัดเตรียมเจ้าหน้าที่ต้อนรับ และรับลงทะเบียนในจำนวนที่เหมาะสม
สำหรับผู้ถือหุ้นที่ไม่สามารถเข้าร่วมประชุมด้วยตนเอง สามารถมอบฉันทะให้บุคคลใดบุคคลหนึ่ง
หรือกรรมการตรวจสอบซึ่งเป็นกรรมการอิสระของบริษัทคนใดคนหนึ่งเข้าประชุมแทน
เพื่อเป็นตัวแทนรักษาสิทธิของตนได้

ในวันประชุมบริษัทได้เปิดให้ผู้ถือหุ้นที่เข้าร่วมประชุมสามารถลงทะเบียนล่วงหน้า 1
ชั่วโมงก่อนเริ่มประชุม และต่อเนื่องจนกว่าการประชุมจะแล้วเสร็จ
โดยบริษัทได้แจกบัตรลงคะแนนเสียงสำหรับผู้ถือหุ้นทุกรายเพื่อใช้ในการลงคะแนนเสียง
นอกจากนี้ได้อำนวยความสะดวกให้แก่ผู้ถือหุ้น โดยจัดให้มีอากรแสตมป์เพื่อติดในหนังสือมอบฉันทะ
และอาหารว่าง

คณะกรรมการบริษัทให้ความสำคัญต่อการประชุมผู้ถือหุ้น
โดยถือเป็นหน้าที่ที่จะต้องเข้าร่วมประชุมทุกครั้งยกเว้นป่วยหรือมีภารกิจสำคัญ
ในการประชุมสามัญผู้ถือหุ้น ประจำปี 2555 กรรมการบริษัทมีทั้งสิ้น 15 ท่าน
มีกรรมการเข้าร่วมประชุม 13 ท่าน ซึ่งกรรมการตรวจสอบ 1 ท่าน
ติดภารกิจจำเป็นไม่สามารถเข้าร่วมประชุมได้ และอีก 1 ท่าน
ครบกำหนดออกตามวาระและไม่ประสงค์ขอรับตำแหน่งเป็นกรรมการบริษัทอีก
ดังนั้นจึงมิได้เข้าร่วมประชุมด้วย ทั้งนี้ ประธานกรรมการบริษัท ประธานกรรมการบริหาร
ประธานกรรมการตรวจสอบ ประธานกรรมการพิจารณาค่าตอบแทน ประธานเจ้าหน้าที่บริหาร
และผู้บริหารสูงสุดด้านบัญชีและการเงินของบริษัท
เข้าร่วมประชุมเพื่อชี้แจงและตอบข้อซักถามในเรื่องที่เกี่ยวข้องกับวาระการประชุมหรือเกี่ยวข้องกับบริษัท

ทั้งนี้ยังมีผู้สอบบัญชีของบริษัท และที่ปรึกษากฎหมาย จากบริษัทสำนักกฎหมายสากลสยามพรีเมียร์
จำกัด เข้าร่วมประชุมและเป็นสักขีพยานในการนับคะแนนเสียงด้วย

-   ก่อนเริ่มการประชุมสามัญผู้ถือหุ้น ที่ปรึกษากฎหมาย
    ในฐานะผู้ดำเนินการประชุมได้ชี้แจงวิธีการลงคะแนน และวิธีการนับคะแนนอย่างชัดเจน
    ซึ่งการลงคะแนนและนับคะแนนเป็นไปอย่างเปิดเผย โดยการออกเสียงลงคะแนนบริษัทจะนับ 1
    หุ้น เป็น 1 เสียงและถือเสียงข้างมากเป็นมติ
    ยกเว้นกรณีการลงมติที่กำหนดให้ถือคะแนนเสียงไม่น้อยกว่าสองในสามของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน
    หรือการลงมติที่กำหนดให้ถือคะแนนเสียงไม่น้อยกว่าสามในสี่ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน
    ซึ่งเป็นไปตามที่ระบุไว้ในข้อบังคับของบริษัทและตามกฎหมาย
    และประธานกรรมการบริษัทซึ่งทำหน้าที่ประธานที่ประชุมกล่าวเปิดการประชุม

-   ระหว่างการประชุมสามัญผู้ถือหุ้น ประธานที่ประชุมได้ดำเนินการประชุมตามลำดับวาระที่ได้แจ้ง
    ผู้ถือหุ้นไว้
    โดยไม่มีการเพิ่มวาระหรือเปลี่ยนแปลงข้อมูลการประชุมที่สำคัญโดยไม่แจ้งให้ผู้ถือหุ้นทราบล่วงหน้า
    พร้อมเปิดโอกาสให้ผู้ถือหุ้นทุกรายมีสิทธิอย่างเท่าเทียมกันในการแสดงความคิดเห็นและซักถามได้ทุกวาระ
    โดยได้จัดสรรเวลาให้อย่างเพียงพอก่อนลงคะแนนเสียง ในการสรุปผลการลงมติ แต่ละวาระ
    ทั้งเห็นด้วย ไม่เห็นด้วย และงดออกเสียง
    นอกจากนี้บริษัทได้เปิดโอกาสให้ผู้ถือหุ้นที่มาร่วมประชุมภายหลังจากการเริ่มประชุมแล้ว
    มีสิทธิออกเสียงลงคะแนนในวาระที่เหลืออยู่และนับเป็นองค์ประชุมตั้งแต่วาระที่ใช้สิทธิในการออกเสียงเป็นต้นไป
    ทั้งนี้ ในการประชุมสามัญผู้ถือหุ้นประจำปี 2555
    มีผู้ถือหุ้นที่เข้ามาร่วมประชุมภายหลังจากที่ได้เริ่มประชุมแล้วจำนวน 9 ราย
    ซึ่งสามารถออกเสียงลงคะแนนในวาระที่พิจารณาอยู่คือ วาระที่ 3 พิจารณาอนุมัติงบการเงิน
    ซึ่งประกอบด้วยงบแสดงฐานะการเงิน งบกำไรขาดทุนเบ็ดเสร็จ ณ วันที่ 31 ธันวาคม 2554
    วาระที่ 4 พิจารณาอนุมัติการจัดสรรกำไรและงดจ่ายเงินปันผล วาระที่ 5.1
    เลือกตั้งกรรมการแทนกรรมการที่ต้องออกตามวาระ วาระที่ 5.2
    พิจารณากำหนดค่าตอบแทนแก่คณะกรรมการบริษัท และวาระที่ 6
    พิจารณาแต่งตั้งผู้สอบบัญชีและกำหนดจำนวนเงินค่าสอบบัญชี ในการนี้
    บริษัทได้เชิญที่ปรึกษากฎหมายของบริษัทมาร่วมสังเกตการณ์ในการนับคะแนนในที่ประชุมผู้ถือหุ้นด้วย
    เพื่อความโปร่งใส ในปี 2555 ได้มีผู้ถือหุ้น 6 รายซักถาม
    ซึ่งประธานกรรมการบริษัทและกรรมการที่เกี่ยวข้อง เป็นผู้ตอบข้อซักถามดังกล่าว
    โดยบริษัทได้จดบันทึกไว้ในรายงานการประชุมทั้งคำถาม-คำตอบ เป็น ลายลักษณ์อักษร

-   สำหรับวาระการประชุมผู้ถือหุ้นที่สำคัญ ได้แก่

(1) การแต่งตั้งกรรมการบริษัท : บริษัทเปิดโอกาสให้ผู้ถือหุ้นใช้สิทธิเลือกตั้งกรรมการเป็นรายคน
โดยมีข้อมูลเบื้องต้นของบุคคลที่เสนอให้เลือกตั้งเป็นกรรมการ
พร้อมทั้งระบุการดำรงตำแหน่งในกิจการอื่น
โดยระบุไว้ชัดเจนหากเป็นบริษัทที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
และจำนวนครั้งการเข้าร่วมประชุมคณะกรรมการบริษัท
โดยได้ผ่านการพิจารณากลั่นกรองจากคณะกรรมการบริษัท ซึ่งดูถึงความเหมาะสมด้านคุณวุฒิ
ประสบการณ์ และความเชี่ยวชาญหลากหลายวิชาชีพ มีวิสัยทัศน์ เป็นผู้มีคุณธรรม
และมีประวัติการทำงานที่ไม่ด่างพร้อย และมีความสามารถในการแสดงความคิดเห็นอย่างเป็นอิสระ
รวมถึงผลการปฏิบัติงานในฐานะกรรมการบริษัทในช่วงที่ผ่านมา
ทั้งนี้บริษัทยังมิได้แต่งตั้งคณะกรรมการสรรหา

(2) ค่าตอบแทนกรรมการบริษัท : บริษัทได้ให้รายละเอียดเกี่ยวกับจำนวนเงินค่าตอบแทนที่เสนอ
ซึ่งเป็นไปตามนโยบายและเงื่อนไขของค่าตอบแทนกรรมการ
ที่ได้ผ่านการพิจารณากลั่นกรองโดยคณะกรรมการพิจารณาค่าตอบแทน
ทั้งนี้บริษัทได้เสนอวงเงินค่าตอบแทนเพื่อให้ที่ประชุมผู้ถือหุ้นอนุมัติเป็นประจำทุกปี
และเปิดเผยค่าตอบแทนกรรมการเป็นรายบุคคลในรายงานประจำปี และใน แบบ 56 – 1

(3) การแต่งตั้งผู้สอบบัญชีและกำหนดจำนวนเงินค่าสอบบัญชี : บริษัทได้ให้รายละเอียดเกี่ยวกับ
ชื่อผู้สอบบัญชี สำนักงานสอบบัญชี ความเป็นอิสระ ความสัมพันธ์กับบริษัท จำนวนปีที่ทำหน้าที่
เหตุผลในการเปลี่ยนผู้สอบบัญชี (ถ้ามี)
และข้อมูลเปรียบเทียบค่าตอบแทนของผู้สอบบัญชีระหว่างปีปัจจุบัน กับปีที่ผ่านมา
โดยได้ผ่านการพิจารณาจากคณะกรรมการตรวจสอบ
รวมทั้งเปิดเผยค่าบริการอื่นที่มีการรับบริการจากสำนักงานสอบบัญชีที่ผู้สอบบัญชีสังกัด
ทั้งของบริษัทและบริษัทย่อย (ถ้ามี)

(4) การจ่ายเงินปันผล : บริษัทได้ให้รายละเอียดเกี่ยวกับการจัดสรรกำไร การจ่ายเงินปันผล
นโยบายการจ่ายเงินปันผลของบริษัท และเหตุผลการเสนองดจ่ายเงินปันผล

การปฏิบัติต่อผู้ถือหุ้นหลังวันประชุมผู้ถือหุ้น

เลขานุการบริษัท บันทึกข้อมูลและจัดทำรายงานการประชุมสามัญผู้ถือหุ้นอย่างถูกต้อง ครบถ้วน
มีรายชื่อกรรมการบริษัทที่เข้าร่วมประชุม / ไม่เข้าร่วมประชุม รวมทั้งสาเหตุการลา
คำชี้แจงที่เป็นสาระสำคัญ คำถามหรือคำตอบหรือข้อคิดเห็นโดยสรุป
รายละเอียดในแต่ละวาระไปตามข้อเท็จจริงในที่ประชุม
มีการสรุปผลการลงคะแนนเสียงในแต่ละวาระ โดยแยกเป็นเห็นด้วย ไม่เห็นด้วย และงดออกเสียง
รายงานการประชุมดังกล่าวลงนามโดยประธานกรรมการบริษัทซึ่งประธานที่ประชุม
และจัดส่งรายงานต่อตลาดหลักทรัพย์แห่งประเทศไทยและหน่วยงานที่เกี่ยวข้องภายใน 14
วันนับจากวันประชุมผู้ถือหุ้นและได้เผยแพร่ผ่านเว็บไซต์ของบริษัททั้งภาษาไทยและภาษาอังกฤษด้วย
เพื่อเป็นช่องทางให้ผู้ถือหุ้นรับทราบและสามารถตรวจสอบข้อมูลได้โดยไม่ต้องรอให้ถึงการประชุมในคราวถัดไป
พร้อมทั้งดำเนินการนำส่งรายงานหุ้นต่อกระทรวงพาณิชย์ภายในระยะเวลาที่กฎหมายกำหนดสำหรับผู้ถือหุ้นที่ไม่สามารถเข้าร่วมประชุมได้
บริษัทได้ประมวลภาพบรรยากาศการประชุม
เผยแพร่บนเว็บไซต์ของบริษัทเพื่อให้ผู้ถือหุ้นได้รับทราบรายละเอียดข้อมูลการประชุม

การกระจายการถือหุ้นของผู้ถือหุ้น ณ วันกำหนดรายชื่อผู้ถือหุ้น (Record Date) เมื่อวันที่ 14
มีนาคม 2555 และให้รวบรวมรายชื่อตามมาตรา 225 ของ
พ.ร.บ.หลักทรัพย์ฯโดยวิธีปิดสมุดทะเบียนพักการโอนหุ้นในวันที่ 15 มีนาคม 2555
คณะกรรมการบริษัทรวมคู่สมรสและบุตรที่ยังไม่บรรลุนิติภาวะ ถือหุ้นรวมกันเท่ากับ 8.48 %
ซึ่งไม่เกิน 25% ของหุ้นที่ออกจำหน่ายแล้วของบริษัท และสัดส่วนการถือหุ้นของหุ้น Free Float
เท่ากับ 67.28% ของหุ้นที่ออกจำหน่ายแล้วทั้งหมด

หมวดที่ 2 การปฏิบัติต่อผู้ถือหุ้นอย่างเท่าเทียมกัน

คณะกรรมการบริษัทได้กำกับดูแลและให้ความสำคัญในการรักษาและยกระดับคุณภาพการจัดประชุมสามัญผู้ถือหุ้นประจำปี
(AGM) ที่จัดโดย สำนักงาน ก.ล.ต. และสมาคมส่งเสริมผู้ลงทุนไทย
พร้อมทั้งเป็นผู้ประเมินผลการจัดประชุมสามัญผู้ถือหุ้นของบริษัทประจำปี 2555
โดยบริษัทได้เข้าร่วมโครงการการประเมิน AGM และได้รับผลการประเมินในระดับ “ดีเยี่ยม”

บริษัทให้ความสำคัญและดูแลให้มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรม
โดยไม่เอื้อประโยชน์ต่อผู้มีส่วนได้เสียกลุ่มใดกลุ่มหนึ่ง
ผู้ถือหุ้นมั่นใจได้ว่าสิทธิของตนจะได้รับการคุ้มครองและปฏิบัติด้วยดีเสมอ
และสามารถใช้สิทธิออกเสียงในฐานะที่มีส่วนร่วมในการเป็นเจ้าของกิจการได้อย่างเต็มที่ ดังนี้

1. การประชุมผู้ถือหุ้น

  (1) กรณีผู้ถือหุ้นชาวต่างประเทศ
  บริษัทได้จัดส่งหนังสือบอกกล่าวนัดประชุมผู้ถือหุ้นรวมทั้งเอกสารประกอบการประชุมเป็นฉบับภาษาอังกฤษ
  เพื่ออำนวยความสะดวกแก่ผู้ถือหุ้นชาวต่างประเทศ รวมทั้งรายงานการประชุม
  บริษัทมีการแปลเป็นภาษาอังกฤษ หรือสามารถดูได้จากเว็บไซต์ของบริษัท
  ซึ่งมีทั้งภาษาไทยและภาษาอังกฤษ

(2) เพื่อให้ผู้ถือหุ้นทุกคนมีส่วนร่วมในการพิจารณาและออกเสียงลงคะแนนในกิจการต่างๆ
    ของบริษัทตามระเบียบวาระการประชุม หากผู้ถือหุ้นไม่สามารถเข้าร่วมประชุมด้วยตนเอง
    บริษัทเปิดโอกาสให้ผู้ถือหุ้นสามารถมอบฉันทะให้บุคคลใดบุคคลหนึ่ง
    หรือมอบฉันทะให้แก่กรรมการอิสระหรือกรรมการตรวจสอบของบริษัทคนใดคนหนึ่งเข้าร่วมประชุมแทน
    เพื่อเป็นตัวแทนรักษาสิทธิแทนตนเองได้ ซึ่งบริษัทได้ให้ข้อมูลเกี่ยวกับกรรมการอิสระทั้ง 5 ท่าน
    โดยแจ้งชื่อ ที่อยู่ อายุ และการมีส่วนได้เสียในวาระการประชุมของกรรมการอิสระทั้ง 5 ท่าน
    ไว้ในหนังสือบอกกล่าวนัดประชุม รวมทั้งได้ระบุเอกสารหลักฐาน
    และคำแนะนำขั้นตอนในการมอบฉันทะให้ผู้ถือหุ้นทราบ
    เพื่อให้ผู้ถือหุ้นสามารถจัดเตรียมได้อย่างถูกต้องและไม่เกิดปัญหาในการเข้าร่วมประชุมของผู้รับมอบฉันทะ
    ทั้งนี้ เพื่อให้ผู้ถือหุ้นได้ใช้ข้อมูลดังกล่าว บริษัทได้เลือกใช้หนังสือมอบฉันทะแบบ ก.
    ซึ่งเป็นแบบที่ง่ายและไม่ซับซ้อน และแบบ ข. ซึ่งเป็นแบบกำหนดรายการต่างๆ
    ที่จะมอบฉันทะที่ละเอียดชัดเจนตายตัว โดยได้แนบไปพร้อมกับหนังสือบอกกล่าวนัดประชุม
    เพื่อสนับสนุนให้ผู้ถือหุ้นใช้หนังสือมอบฉันทะที่สามารถกำหนดทิศทางการลงคะแนนเสียงได้
    นอกจากนี้ผู้ถือหุ้นยังสามารถ Download หนังสือมอบฉันทะที่ได้จัดทำ
    และปฏิบัติตามประกาศของกระทรวงพาณิชย์จากเว็บไซต์ของบริษัท ซึ่งมี 3 แบบ คือ แบบ ก.
    แบบ ข. และแบบ ค. (แบบ ค.
    ใช้เฉพาะกรณีผู้ถือหุ้นเป็นผู้ลงทุนต่างประเทศและแต่งตั้งให้คัสโตเดียนในประเทศไทยเป็นผู้รับฝาก
    และดูแลหุ้น) โดยสามารถเลือกหนังสือมอบฉันทะแบบใดแบบหนึ่ง
    นอกจากนี้บริษัทได้จัดให้มีอากรแสตมป์เพื่ออำนวยความสะดวกแก่ผู้ถือหุ้นที่มอบฉันทะโดยไม่คิดค่าใช้จ่าย

  ซึ่งในการประชุมสามัญผู้ถือหุ้น ประจำปี 2555 ในวันพฤหัสบดีที่ 26 เมษายน 2555 มี ผู้ถือหุ้น
  จำนวน 39 ราย ถือหุ้นรวม 183,087,000 หุ้น คิดเป็นร้อยละ 36.21
  ของจำนวนหุ้นทั้งหมดได้มอบฉันทะให้กรรมการอิสระและกรรมการตรวจสอบที่บริษัทเสนอให้เป็นผู้รับมอบฉันทะเป็นผู้ออกเสียงแทน

(3) การกำหนดสิทธิออกเสียงในที่ประชุม
    เป็นไปตามจำนวนหุ้นที่ผู้ถือหุ้นถืออยู่โดยหนึ่งหุ้นมีสิทธิเท่ากับหนึ่งเสียง

(4) บริษัทดำเนินการประชุมตามลำดับระเบียบวาระการประชุมที่กำหนดไว้ในหนังสือบอกกล่าวนัดประชุมผู้ถือหุ้น
    โดยไม่มีการสลับวาระ
    และไม่มีการเพิ่มวาระการประชุมหรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบเป็นการล่วงหน้าในที่ประชุม

(5) การลงคะแนนเสียงในแต่ละวาระจะกระทำโดยเปิดเผย
    มีบัตรลงคะแนนเสียงทุกวาระแจกให้ผู้ถือหุ้น
    เพื่อให้กระบวนการนับคะแนนดำเนินการอย่างมีประสิทธิภาพและรวดเร็ว
    บริษัทจะนับคะแนนเฉพาะผู้ที่ไม่เห็นด้วย และ/หรืองดออกเสียงเท่านั้น
    แล้วจะนำมาหักออกจากจำนวนเสียงทั้งหมดที่เข้าร่วมประชุม
    ส่วนที่เหลือจะถือว่าเป็นคะแนนที่เห็นด้วย ดังนั้นหากวาระใดวาระหนึ่งมีผู้ถือหุ้นที่ไม่เห็นด้วย
    หรืองดออกเสียง ผู้ถือหุ้นดังกล่าวจะลงนามในบัตรลงคะแนน
    แล้วชูบัตรลงคะแนนที่ได้รับเมื่อขณะลงทะเบียนขึ้น ซึ่งบัตรลงคะแนน
    ดังกล่าวนั้นจะมีชื่อของผู้เข้าร่วมประชุม จำนวนหุ้นที่ถือหรือได้รับมอบฉันทะและแถบ Barcode
    เจ้าหน้าที่จะบันทึกคะแนนด้วยระบบ Barcode พร้อมทั้งเก็บบัตรลงคะแนนเสียงไว้เป็นหลักฐาน
    เพื่อความโปร่งใสและตรวจสอบได้
    พร้อมกันนี้ผลการลงคะแนนจะถูกแสดงบนหน้าจอที่อยู่ในห้องประชุมทันที
    ผู้ถือหุ้นทุกท่านสามารถทราบคะแนนในแต่ละวาระว่ามีผู้เห็นด้วย ไม่เห็นด้วย
    และงดออกเสียงเป็นจำนวนคะแนนเท่าไหร่ไปพร้อมกัน

(6) บริษัทจัดให้มีอากรแสตมป์โดยไม่คิดค่าใช้จ่าย เพื่ออำนวยความสะดวกแก่ผู้ถือหุ้นที่มอบ /
    ได้รับมอบฉันทะที่ไม่ได้ติดอากรแสตมป์ในหนังสือมอบฉันทะ

2. การดูแลการใช้ข้อมูลภายใน

บริษัทมีมาตรการดูแลการใช้ข้อมูลภายในของบริษัท
โดยกำหนดไว้ในจริยธรรมที่ต้องปฏิบัติต่อบริษัทและผู้ถือหุ้นและกำหนดไว้ในจรรยาบรรณพนักงาน
เพื่อเป็นการป้องกันไม่ให้นำข้อมูลภายในไปใช้ในทาง มิชอบ เพื่อให้กรรมการบริษัท ผู้บริหาร
และพนักงาน ปฏิบัติหน้าที่ด้วยความซื่อสัตย์ มีความรับผิดชอบ มีวินัย
และมีจิตสำนึกที่ดีต่อส่วนรวมและต่อตนเอง
ไม่ใช้ตำแหน่งหน้าที่แสวงหาประโยชน์เพื่อตนเองและ/หรือผู้อื่นโดยมิชอบ
รักษาผลประโยชน์และทรัพย์สินของบริษัท
โดยไม่นำข้อมูลและทรัพย์สินของบริษัทไปใช้เพื่อประโยชน์ของตนเองและ/หรือผู้อื่น
และห้ามกระทำการอันเป็นการสนับสนุนบุคคลอื่นใดให้ทำธุรกิจแข่งขันกับบริษัทและบริษัทย่อย ทั้งนี้
บริษัทยังได้กำหนดโทษสำหรับกรณีที่มีการฝ่าฝืนในการนำข้อมูลภายในของบริษัทไปใช้เพื่อประโยชน์ส่วนตัวไว้ในระเบียบของบริษัท
โดยมีโทษตั้งแต่การตักเตือนด้วยวาจาถึงขั้นเลิกจ้าง

ในปี 2555 กรรมการ ผู้บริหารและพนักงานของบริษัท ได้ปฏิบัติตามกฎระเบียบอย่างเคร่งครัด
ไม่ปรากฏว่ามีการใช้ข้อมูลภายในของบริษัทไปในทางมิชอบ

3. การกำหนดเรื่องการซื้อขายหลักทรัพย์ของบริษัท

บริษัทมีการกำหนดเรื่องการซื้อขายหลักทรัพย์ของบริษัท โดยกรรมการ ผู้บริหาร
และพนักงานที่อยู่ในหน่วยงานที่ทราบข้อมูลภายในจะต้องระงับการซื้อขายหลักทรัพย์ของบริษัทในช่วง
1 เดือนก่อนเผยแพร่งบการเงินแก่สาธารณชน นอกจากนั้นยังกำหนดให้กรรมการบริษัทและผู้บริหาร
(รวมทั้งคู่สมรสและบุตรที่ยังไม่บรรลุนิติภาวะ) มีหน้าที่รายงานการถือครองหลักทรัพย์ หากมีการซื้อ
ขาย โอน หรือ
รับโอนหลักทรัพย์ของบริษัทจะต้องแจ้งต่อสำนักงานคณะกรรมการกำกับหลักทรัพย์และตลาดหลักทรัพย์
ทราบทุกครั้งภายใน 3 วันทำการนับจากวันที่มีการเปลี่ยนแปลงและส่งสำเนาให้เลขานุการบริษัท

เลขานุการบริษัทได้จัดทำกำหนดการประชุมคณะกรรมการบริษัทประจำปี
และจัดส่งให้กรรมการบริษัททุกท่านเป็นการล่วงหน้า
เพื่อทราบถึงระยะเวลาที่ควรงดเว้นการซื้อขายหลักทรัพย์

ในปี 2555 กรรมการ ผู้บริหารและพนักงานของบริษัท ได้ปฏิบัติตามกฎระเบียบอย่างเคร่งครัด
ไม่ปรากฏว่ามีการซื้อขายหุ้นในช่วงเวลาที่ห้ามมีการซื้อขาย

4. การดำเนินการกับความขัดแย้งทางผลประโยชน์

คณะกรรมการบริษัทได้ดำเนินการกับความขัดแย้งทางผลประโยชน์ ด้วยความรอบคอบ มีเหตุ มีผล
คำนึงถึงประโยชน์สูงสุดของบริษัท
และการกำหนดราคาเป็นไปตามเงื่อนไขการค้าที่เป็นธรรมเสมือนการทำรายการกับบุคคลภายนอก
ด้วยการจัดวางระบบการปฏิบัติในเรื่องดังกล่าวด้วยความโปร่งใสและปฏิบัติตามหลักเกณฑ์ของตลาดหลักทรัพย์แห่งประเทศไทย
โดยกำหนดเป็นนโยบายหนึ่งในการกำกับดูแลกิจการที่ดี
มีการเปิดเผยข้อมูลเพื่อให้เกิดความเท่าเทียมกันในการรับทราบข้อมูล

การทำรายการที่อาจมีความขัดแย้งทางผลประโยชน์
บริษัทดำเนินการตามขั้นตอนการทำรายการที่เกี่ยวโยงกันตามประกาศคณะกรรมการตลาดหลักทรัพย์แห่งประเทศไทย
เรื่อง การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน
และกำหนดให้กรรมการบริษัทที่มีส่วนได้เสียต้องออกจากห้องประชุมและงดออกเสียงในวาระนั้น
เพื่อให้กรรมการบริษัทที่ไม่มีส่วนได้เสียสามารถแสดงความคิดเห็นได้อย่างเต็มที่และมีอิสระในการลงมติ
โดยเลขานุการคณะกรรมการบริษัทจะแจ้งให้ที่ประชุมทราบว่าในวาระดังกล่าวกรรมการบริษัทท่านใดที่มีส่วนได้เสียที่ต้องออกจากห้องประชุมบ้าง
เมื่อเสร็จสิ้นการประชุมแล้วได้เปิดเผย ชื่อ ความสัมพันธ์ของบุคคลที่เกี่ยวโยง การกำหนดราคา
มูลค่าของรายการ และกรรมการบริษัทที่มีความเห็นต่างจากความเห็นของคณะกรรมการบริษัท
(หากมี)
ต่อตลาดหลักทรัพย์แห่งประเทศไทยตามเวลาที่กำหนดและได้เผยแพร่บนเว็บไซต์ของบริษัทอีกทางหนึ่งเพื่อให้เกิดความโปร่งใส
รวมทั้งมีการบันทึกไว้ในรายงานการประชุมสามารถตรวจสอบได้

ในปี 2555
บริษัทมีรายการระหว่างกันในลักษณะที่เป็นการให้ความช่วยเหลือทางการเงินกับบริษัทย่อย
และบริษัทมีมาตรการควบคุมดูแลการทำรายการที่เกี่ยวโยงกัน
และจำกัดการให้ความช่วยเหลือทางการเงินกับบริษัทที่ไม่ใช่บริษัทย่อย
และได้เปิดเผยรายการที่เกี่ยวโยงกันของปี 2555 ไว้ในรายงานประจำปี และ แบบ 56-1

หมวดที่ 3 บทบาทของผู้มีส่วนได้เสีย

บริษัทยึดมั่นในความรับผิดชอบและเคารพต่อสิทธิของผู้มีส่วนได้เสียกลุ่มต่างๆ
ทั้งภายในและภายนอกบริษัท ภาครัฐ และหน่วยงานที่เกี่ยวข้อง ตลอดจนความรับผิดชอบต่อสังคม
ชุมชน และสิ่งแวดล้อม คำนึงถึงการเจริญเติบโตทางธุรกิจร่วมกัน เอื้อประโยชน์ซึ่งกันและกัน
อันจะนำไปสู่การทำงานที่ยั่งยืน และได้กำหนดเป็นแนวปฏิบัติไว้ในจริยธรรมธุรกิจของบริษัท
เพื่อให้เกิดความมั่นใจว่า
สิทธิตามกฎหมายที่เกี่ยวข้องของผู้มีส่วนได้เสียจะได้รับการคุ้มครองดูแลอย่างเป็นธรรมทุกฝ่าย
และปฏิบัติด้วยความเสมอภาคและกรณีที่เกิดความเสียหาย บริษัทและผู้มีส่วนได้เสียกลุ่มต่างๆ
จะร่วมกันหาแนวทางแก้ไข และกำหนดมาตรการที่เหมาะสมเป็นประโยชน์กับทุกฝ่าย

ช่องทางการมีส่วนร่วมของผู้มีส่วนได้เสีย

บริษัทจัดให้มีช่องทางให้ผู้มีส่วนได้เสียสามารถติดต่อสื่อสาร ร้องเรียนเสนอแนะ ดังนี้
ในกรณีที่ผู้ถือหุ้นและผู้มีส่วนได้เสียมีประเด็นที่เป็นห่วงเกี่ยวข้องกับความถูกต้องของรายงานทางการเงิน
ระบบการควบคุมภายในที่บกพร่อง หรือการกระทำผิดกฎหมายและผิดจรรยาบรรณ
ผู้ถือหุ้นและผู้มีส่วนได้เสียสามารถติดต่อสื่อสารผ่านเลขานุการบริษัท โทร. (02) 682-6345 ต่อ
160 โทรสาร (02) 682-6344 E-mail : danusorn@cenplc.com
หรือฝ่ายตรวจสอบภายในซึ่งรายงานตรงต่อคณะกรรมการตรวจสอบที่ โทร. (02) 682-6345 ต่อ
170 โทรสาร (02) 682-6344 และผลการสอบสวนจะรายงานต่อคณะกรรมการบริษัท ทั้งนี้
ผู้แจ้งเบาะแส และข้อร้องเรียนดังกล่าวจะถูกรักษาไว้เป็นความลับของบริษัท

ในปี 2555 บริษัทไม่ได้รับข้อร้องเรียนจากผู้ถือหุ้นและผู้มีส่วนได้เสีย

จริยธรรมธุรกิจและจรรณยาบรรณพนักงาน

บริษัทได้จัดทำจริยธรรมธุรกิจและจรรยาบรรณพนักงานเป็นลายลักษณ์อักษรและเผยแพร่ให้กับกรรมการ
ผู้บริหาร และพนักงานทุกระดับ
เพื่อเป็นกรอบความประพฤติด้านจริยธรรมและจรรยาบรรณในการดำเนินธุรกิจที่คำนึงถึงการสร้างความสมดุลและเป็นธรรมแก่ผู้มีส่วนได้เสีย
ซึ่งได้เผยแพร่ข้อมูลผ่าน website ของบริษัทด้วย
รวมทั้งพัฒนาแนวทางการมีส่วนร่วมของผู้มีส่วนได้เสียในการเสริมสร้างผลการดำเนินงานของบริษัทอย่างยั่งยืน
โดยกำหนดไว้ดังนี้

ผู้ถือหุ้น : บริษัทเคารพในสิทธิของผู้ถือหุ้นทั้งรายใหญ่และรายย่อยตามที่กำหนดไว้โดยกฎหมาย
และกฎระเบียบต่างๆ โดยบริษัทปฏิบัติต่อผู้ถือหุ้นทุกรายอย่างเท่าเทียมกัน
เป็นตัวแทนที่ดีของผู้ถือหุ้นในการดำเนินธุรกิจให้เจริญก้าวหน้า
รวมถึงให้ผลตอบแทนอย่างเป็นธรรมตามนโยบายการจ่ายเงินปันผลของบริษัท
นอกจากนี้บริษัทมีกลไกทำให้ผู้ถือหุ้นมีความเชื่อมั่นว่าจะได้รับข้อมูลที่ถูกต้อง
มีการควบคุมการทำรายการระหว่างกัน มีมาตรการป้องกันการขัดแย้งทางผลประโยชน์
และป้องกันการใช้ข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ของบริษัท โดยเฉพาะในช่วง 1
เดือนก่อนเผยแพร่งบการเงินแก่สาธารณชน

ในปี 2555 บริษัทงดจ่ายเงินปันผล
เนื่องจากบริษัทต้องสำรองเงินสดเป็นเงินทุนหมุนเวียนและลงทุนเพิ่มในโครงการต่างๆ

ทั้งนี้ ผู้ถือหุ้นทุกรายของบริษัทได้รับเชิญเข้าร่วมประชุมสามัญผู้ถือหุ้นประจำปี 2555
และมีสิทธิออกเสียงลงคะแนนในวาระสำคัญต่างๆ โดยได้รับข้อมูลข่าวสารที่สำคัญหลากหลายรูปแบบ
อาทิ หนังสือเอกสารและข้อมูลอิเลคโทรนิค นอกจากนี้
ได้รายงานผลการดำเนินงานของกิจการเป็นประจำทุกไตรมาส
และเปิดเผยการทำรายการกับบุคคลที่เกี่ยวโยงกันในเงื่อนไขที่เสมือนทำกับบุคคลภายนอก
ผ่านระบบข่าวของตลาดหลักทรัพย์แห่งประเทศไทย และ Website ของบริษัท

พนักงาน :
พนักงานของบริษัททุกคนเป็นทรัพยากรที่มีค่าและเป็นส่วนสำคัญที่สุดในการขับเคลื่อนธุรกิจสู่ความสำเร็จต่อเป้าหมายทางธุรกิจขององค์กร
และมุ่งมั่นที่จะให้พนักงานทุกคนมีความภาคภูมิใจและเชื่อมั่นในองค์กร
โดยดูแลพนักงานอย่างเสมอภาคกัน ปราศจากการเลือกปฏิบัติ
สนับสนุนและเสริมสร้างบรรยากาศการทำงานร่วมกันเพื่อสร้างสรรค์สิ่งใหม่ๆ
ทั้งนวัตกรรมและเทคโนโลยีใหม่มาสนับสนุนการทำงาน ส่งเสริมให้พนักงาน รู้รักสามัคคี
มีความเชื่อมั่นและไว้ใจกัน ปฏิบัติต่อกันอย่างสุภาพ และเคารพศักดิ์ศรีในความเป็นมนุษย์
ทั้งยังตระหนักถึงความสำคัญในการส่งเสริมพัฒนาศักยภาพพนักงานทุกคนให้มีความรู้ ความสามารถ
ให้พร้อมปฏิบัติงานและรับมือกับสภาวะเศรษฐกิจที่ผันผวน รวมถึงการสร้างความมั่นคงในอาชีพ
และให้โอกาสในการเจริญก้าวหน้าตามศักยภาพของแต่ละคน
รวมถึงการให้มีส่วนร่วมในการกำหนดทิศทางการดำเนินงาน
มีการให้ผลตอบแทนและสวัสดิการที่เหมาะสมและเป็นธรรม

บริษัทให้ความสำคัญกับการดูแลรักษาสุขภาพความปลอดภัยและสภาพแวดล้อมในการทำงาน
โดยบริษัทมีการจัดตั้งคณะกรรมการความปลอดภัย อาชีวอนามัยและสิ่งแวดล้อม
เพื่อดำเนินงานเกี่ยวกับความปลอดภัยและอนามัยที่ดี
จัดให้มีการตรวจสอบความปลอดภัยของสถานที่ทำงานสม่ำเสมอ
และจัดเครื่องมือเครื่องใช้และอุปกรณ์ด้านความปลอดภัยต่าง ๆ ให้แก่พนักงาน
และดูแลให้พนักงานใช้เครื่องมือป้องกันอุบัติภัยอย่างเคร่งครัด

ในปี 2555 บริษัทได้มีการรณรงค์กิจกรรม 5 ส. / การฝึกอบรมให้ความรู้ในหลักสูตร
“การปฐมพยาบาลเบื้องต้น” และ “การดับเพลิงขั้นต้นและซ้อมอพยพหนีไฟ”
ซึ่งได้กระทำอย่างต่อเนื่องเป็นประจำทุกปี โดยบริษัทได้เตรียมความพร้อมในการป้องกันอัคคีภัย เช่น
ติดตั้งสัญญาณเตือนภัย ถังดับเพลิง ประตูหนีไฟ
ตลอดจนรณรงค์และเผยแพร่ข่าวสารความรู้ด้านความปลอดภัยให้แก่พนักงานผ่านนิทรรศการป้ายประชาสัมพันธ์ของบริษัท

พร้อมกันนี้ยังจัดให้มีสวัสดิการต่างๆ แก่พนักงาน
เพื่อที่จะส่งเสริมให้พนักงานมีคุณภาพชีวิตและความเป็นอยู่ที่ดีขึ้น เช่น

-   จัดให้มีกองทุนสำรองเลี้ยงชีพเพื่อการออมเงินในอนาคต
    ซึ่งทางสมาชิกจะต้องส่งเงินเข้ากองทุนในอัตรา ร้อยละ 5 ของค่าจ้าง
    และจะได้รับเงินสมทบกองทุนจากบริษัททุกเดือนในอัตราเดียวกัน

-   จัดให้มีการตรวจสุขภาพประจำปี

-   จัดให้แบบฟอร์มพนักงาน

-   จัดให้มีเงินช่วยเหลือค่าอาหารกลางวัน

-   จัดส่งพนักงานไปร่วมอบรม สัมมนากับภายนอกซึ่งจัดโดยหน่วยงานต่างๆ
    เพื่อเป็นการพัฒนาและเพิ่มความรู้
    ความสามารถและทักษะในการทำงานให้แก่พนักงานอย่างต่อเนื่อง

-   เงินช่วยเหลือกรณีบิดา มารดา คู่สมรส พนักงาน เสียชีวิต

-   เงินช่วยเหลือกรณีพนักงานประสบอัคคีภัย และภัยธรรมชาติอื่น เช่น อุทกภัย วาตภัย

ลูกค้า : บริษัทดำเนินธุรกิจโดยยึดถือความซื่อสัตย์ ยุติธรรม และให้ข้อมูลที่ถูกต้องแก่ลูกค้า
คำร้องเรียนของลูกค้าพึงได้รับการเอาใจใส่และดำเนินการอย่างเป็นธรรม
เพื่อตอบสนองความต้องการของลูกค้าอย่างรวดเร็ว
ร่วมกันพัฒนาสินค้าและบริการให้ตรงตามความต้องการของลูกค้า คิดค้นนวัตกรรมใหม่ๆ
เพื่อเพิ่มคุณค่าให้แก่สินค้าและบริการอย่างต่อเนื่อง ตามนโยบายคุณภาพของบริษัท
“มุ่งมั่นผลิตสินค้าที่มีคุณภาพ ส่งมอบตรงเวลา พัฒนาอย่างต่อเนื่อง”
รวมถึงรักษาความลับทางการค้าของลูกค้า

บริษัทจัดให้มีหน่วยงานเพื่อให้บริการลูกค้าหรือผู้บริโภคสามารถสอบถามข้อมูล ข้อเสนอแนะ
และข้อร้องเรียน โดยเน้นการเข้าถึงความต้องการของลูกค้าอย่างแท้จริง
พร้อมจะดำเนินการอย่างเป็นธรรมต่อลูกค้าหรือผู้บริโภค

ในปี 2555 ไม่ปรากฏข้อร้องเรียนจากลูกค้าที่เป็นนัยสำคัญ ส่วนข้อร้องเรียนอื่น ๆ
บริษัทได้นำมาวิเคราะห์หาสาเหตุ เพื่อดำเนินการแก้ไข ป้องกัน และติดตามทั้งระบบ
และปรับใช้กับทั้งองค์กร เพื่อมิให้ข้อบกพร่องนั้นเกิดขึ้นอีก
และจากการที่กรรมการผู้จัดการให้ความสำคัญต่อเรื่องดังกล่าว
โดยกำหนดให้หน่วยงานที่เกี่ยวข้องมีหน้าที่ต้องรายงานต่อฝ่ายบริหารทุกครั้ง
เพื่อดำเนินการแก้ไขปัญหาต่างๆให้ลุล่วงไปด้วยดี พร้อมเสริมสร้างสัมพันธภาพที่ดีต่อกัน
สร้างความพึงพอใจแก่ลูกค้าเดิมและลูกค้าใหม่ ส่งผลให้มีคำสั่งซื้อสินค้าอย่างต่อเนื่อง

คู่ค้า :
บริษัทให้ความสำคัญในกระบวนการจัดซื้อจัดหาซึ่งเป็นกระบวนการสำคัญเพื่อการบริหารค่าใช้จ่ายและคุณภาพสินค้า
ที่บริษัทนำมาใช้ดำเนินกิจการ เพื่อก่อให้เกิดประโยชน์สูงสุดต่อบริษัท
ดำเนินธุรกิจร่วมกันโดยพื้นฐานของการแข่งขันที่เป็นธรรม ไม่เรียก รับ หรือยินยอม ที่จะรับทรัพย์สิน
หรือประโยชน์อื่นใดซึ่งอยู่นอกเหนือข้อตกลงทางการค้า มุ่งสร้างความสัมพันธ์และความร่วมมือที่ดี
เพื่อพัฒนาศักยภาพและประสิทธิภาพในการดำเนินธุรกิจร่วมกันในระยะยาว

ทั้งนี้บริษัทยังให้ความสำคัญต่อการพัฒนาศักยภาพของคู่ค้า
ควบคู่กับการเจริญเติบโตร่วมกับบริษัทในลักษณะ Win Win Situation

คู่แข่งทางการค้า :
บริษัทดำเนินธุรกิจโดยปฏิบัติตามกรอบกติกาของการแข่งขันทางการค้าโดยสุจริตและเป็นธรรมภายใต้กรอบของกฎหมายและจริยะธรรมทางธุรกิจของบริษัทอย่างเคร่งครัดไม่ละเมิดความลับหรือล่วงรู้ความลับทางการค้าของคู่แข่งด้วยวิธีฉ้อฉล

ในปี 2555 บริษัทไม่เคยมีข้อพิพาทใดๆ ในเรื่องที่เกี่ยวกับคู่แข่งทางการค้า

เจ้าหนี้ : บริษัทปฏิบัติต่อเจ้าหนี้อย่างเป็นธรรม มีความรับผิดชอบและโปร่งใส
โดยปฏิบัติตามเงื่อนไขข้อกำหนดของสัญญา ในปีที่ผ่านมา บริษัทจ่ายเงินให้กับเจ้าหนี้การค้าตรงตาม
Credit term ที่ได้ตกลงไว้ล่วงหน้า โดยไม่มีการผิดนัดชำระแต่อย่างใด
บริษัทดำเนินธุรกิจโดยปฏิบัติตามกรอบกติกาของการแข่งขันทางการค้าโดยสุจริตและเป็นธรรมภายใต้กรอบของกฎหมายอย่างเคร่งครัด

แรงงาน : บริษัทดูแลให้การดำเนินงาน ไม่ใช้แรงงานที่ผิดกฎหมาย

สิทธิมนุษยชน : บริษัทดำเนินธุรกิจโดยเคารพต่อกฎหมายและหลักสิทธิมนุษยชนอย่างเคร่งครัด
และถือว่าพนักงานทุกคนได้รับเกียรติและเคารพในสิทธิส่วนบุคคลอย่างเท่าเทียมกัน
ไม่มีการเลือกปฏิบัติ ทั้งการแบ่งแยก สีผิว เชื้อชาติ ศาสนา เพศ สังคม
ตามแนวปฏิบัติพื้นฐานตามหลักสิทธิมนุษยชน
มีการปลูกฝังความคิดเรื่องสิทธิมนุษยชนให้กับพนักงานทุกคนตั้งแต่เข้าร่วมงาน
โดยผ่านการปฐมนิเทศเกี่ยวกับจรรยาบรรณของบริษัท อีกทั้ง
หลีกเลี่ยงการเป็นพันธมิตรกับองค์การที่จะนำไปสู่การละเมิดหลักสิทธิมนุษยชน

ภาครัฐ : ดำเนินธุรกิจภายใต้ข้อกำหนดของกฎหมายและระเบียบต่างๆ
ของหน่วยงานที่กำกับดูแลอย่างเคร่งครัดโดยให้ความร่วมมือในการให้ข้อมูลข่าวสารที่ถูกต้อง
ตามที่หน่วยงานภาครัฐร้องขอ พร้อมสร้างความสัมพันธ์ที่ดีกับหน่วยงานภาครัฐ
ทั้งนี้บริษัทได้จ่ายภาษีถูกต้อง ครบถ้วน ทันเวลา ตามข้อกำหนดของกฎหมายทั้งภาษีมูลค่าเพิ่ม
ภาษีธุรกิจเฉพาะ ภาษีเงินได้หัก ณ ที่จ่าย ภาษีป้าย ภาษีโรงเรือน ภาษีศุลกากร อากรแสตมป์
ตลอดจนภาษีเงินได้นิติบุคคล

สิ่งแวดล้อม : บริษัท ตระหนักถึงคุณภาพชีวิตของสังคมและชุมชน
และให้ความสำคัญในการมีส่วนร่วมดูแลสิ่งแวดล้อมและอนุรักษ์ทรัพยากรธรรมชาติ
ซึ่งการดำเนินธุรกิจได้คำนึงถึงผลกระทบต่อทรัพยากรและสิ่งแวดล้อม
ได้ถือเป็นนโยบายสำคัญส่วนหนึ่งในพันธกิจของบริษัท
และส่งเสริมให้พนักงานมีจิตสำนึกในเรื่องความรับผิดชอบต่อสังคม ชุมชน
และสิ่งแวดล้อมทั่วทั้งองค์กรอย่างต่อเนื่อง โดยขับเคลื่อนทั้งจากภายในสู่ภายนอก
และภายนอกสู่ภายใน บริษัทได้ปรับปรุงและพัฒนากระบวนการผลิต
เครื่องจักรและเทคโนโลยีอย่างต่อเนื่อง เพื่อลดผลกระทบต่อสิ่งแวดล้อมและไม่ส่งผลกระทบต่อชุมชน
มีการบริหารจัดการอย่างเป็นระบบ ทั้งในกระบวนการผลิตสินค้าและบริการ

นโยบายที่จะไม่เกี่ยวข้องกับการละเมิดทรัพย์สินทางปัญญา :
บริษัทยึดถือนโยบายการดำเนินธุรกิจบนพื้นฐานของจริยธรรมและคุณธรรม
ดังนั้นบริษัทไม่เกี่ยวข้องกับการละเมิดทรัพย์สินทางปัญญา
แต่สร้างสรรค์นวัตกรรมทางธุรกิจของตนเอง โดยการสนับสนุนให้พนักงานสร้างสรรค์นวัตกรรมต่างๆ
ทั้งด้านขบวนการผลิต ผลิตภัณฑ์ และบริการ รวมถึงการร่วมคิดร่วมทำกับลูกค้า คู่ค้า
และองค์กรภาครัฐ อย่างต่อเนื่อง เพื่อให้ได้นวัตกรรมสินค้าที่มีคุณภาพ
ตอบสนองความต้องการของตลาดและลูกค้า

นโยบายและแนวปฏิบัติเกี่ยวกับการต่อต้านการทุจริตและห้ามการจ่าย/รับสินบนเพื่อประโยชน์ทางธุรกิจ
: บริษัทดำเนินธุรกิจด้วยความโปร่งใส ยึดมั่นในความถูกต้อง
ไม่สนับสนุนให้ผู้บริหารและพนักงานสร้างความสำเร็จของงานด้วยวิธีการทุจริต หรือการให้ /
การรับสินบนเพื่อให้ได้มาซึ่งผลประโยชน์ของบริษัท ตามนโยบายการกำกับดูแลกิจการ
จริยธรรมธุรกิจ และจรรยาบรรณพนักงาน

ในปี 2555 ที่ผ่านมา บริษัทไม่มีกรณี การละเมิดทรัพย์สินทางปัญญา หรือการให้สินบนต่าง

การส่งเสริมให้มีการใช้ทรัพยากรอย่างมีประสิทธิภาพ :
บริษัทกำหนดนโยบายให้พนักงานใช้ทรัพยากรอย่างมีประสิทธิภาพและคุ้มค่า
มีระบบควบคุมการใช้พลังงาน
และสร้างจิตสำนึกให้พนักงานทั้งองค์กรมีส่วนร่วมในประหยัดพลังงานในทุกด้านทั้งไฟฟ้า น้ำมัน
และน้ำประปาอย่างต่อเนื่อง ทั้งสถานที่ทำงานและในครัวเรือน
ให้ความรู้เกี่ยวกับการประหยัดพลังงานและรับทราบถึงผลกระทบของภาวะโลกร้อน
และลดปริมาณการใช้กระดาษด้วยการรณรงค์ให้ใช้กระดาษ 2 หน้า
พร้อมพัฒนาระบบเทคโนโลยีสารสนเทศทดแทนการใช้กระดาษ เป็นต้น

หมวดที่ 4 การเปิดเผยข้อมูลและความโปร่งใส

คณะกรรมการบริษัทตระหนักถึงความสำคัญในคุณภาพข้อมูล และการเปิดเผยข้อมูลอย่างเท่าเทียมกัน
โปร่งใสและเป็นธรรม ผ่านช่องทางที่เข้าถึงได้ง่าย
โดยกำกับดูแลการเปิดเผยข้อมูลเพื่อให้ผู้มีส่วนได้เสียทุกฝ่ายเกิดความมั่นใจ ดังนี้

1. การกำกับดูแลกิจการ บริษัทได้จัดทำและได้มีการเปิดเผยนโยบายการกำกับดูแลกิจการ
จริยธรรมธุรกิจ และจรรยาบรรณพนักงาน
รวมทั้งมีการกำกับดูแลตามหลักการกำกับดูแลกิจการที่ดีของตลาดหลักทรัพย์แห่งประเทศไทย ใน 5
หมวด คือ สิทธิของผู้ถือหุ้น การปฏิบัติต่อผู้ถือหุ้นอย่างเท่าเทียมกัน บทบาทของผู้มีส่วนได้เสีย
การเปิดเผยข้อมูลและความโปร่งใส และความรับผิดชอบของคณะกรรมการ โดยได้เผยแพร่ทาง
Website ของบริษัท (www.cenplc.com)

2. ข้อมูลสำคัญทั้งข้อมูลทางการเงินและไม่ใช่ข้อมูลทางเงิน
บริษัทได้ดำเนินการเปิดเผยข้อมูลสำคัญของบริษัท
รวมถึงข้อมูลทางการเงินและข้อมูลที่มิใช่ข้อมูลทางการเงินตามข้อกำหนดของตลาดหลักทรัพย์แห่งประเทศไทย
และสำนักงาน ก.ล.ต. อย่างถูกต้อง ครบถ้วน ทันเวลา โปร่งใส
ซึ่งผ่านการพิจารณาตรวจสอบตามขั้นตอนที่กำหนดไว้ โดยเผยแพร่ทั้งภาษาไทยและภาษาอังกฤษ
ผ่านช่องทางตลาดหลักทรัพย์แห่งประเทศไทย และเว็บไซต์ของบริษัท (www.cenplc.com)

ทั้งนี้
สำหรับด้านงบการเงินประจำปีและงบการเงินประจำไตรมาสได้จัดทำและผ่านกระบวนการพิจารณาตรวจสอบและนำส่งตลาดหลักทรัพย์แห่งประเทศไทย
และสำนักงาน ก.ล.ต. อีกทั้งได้เปิดเผยต่อผู้ถือหุ้นหรือนักลงทุน ก่อนครบระยะเวลาที่กำหนด

ส่วนการเปิดเผยข้อมูลที่สำคัญเพิ่มเติมตามหลักการกำกับดูแลกิจการที่ดีกำหนดไว้ทุกหมวดในรายงานประจำปี
และ แบบ 56-1 และเผยแพร่ไว้ใน Website ของบริษัท
โดยได้มีการดูแลปรับปรุงข้อมูลให้เป็นปัจจุบันอยู่เสมอ ทั้งยังสามารถดาวน์โหลดข้อมูลต่างๆ
ของบริษัทได้

ในปี 2555 บริษัทไม่ได้รับการดำเนินการอันเนื่องมาจากการเปิดเผยข้อมูลไม่เป็นไปตามข้อกำหนด

3. โครงสร้างการถือหุ้นของบริษัท บริษัทเปิดเผยรายชื่อผู้ถือหุ้น 10 อันดับแรกของบริษัท ณ
วันปิดสมุดทะเบียนผู้ถือหุ้นเพื่อประชุมสามัญประจำปีปัจจุบันก่อนวันประชุม

4. การควบคุมภายใน และการตรวจสอบภายใน
บริษัทเปิดเผยทั้งรายงานจากคณะกรรมการตรวจสอบ
และเปิดเผยให้ทราบถึงผลการประเมินของคณะกรรมการบริษัท
เกี่ยวกับระบบการควบคุมภายในของบริษัทในด้านต่างๆ 5 ส่วน ได้แก่

  (1) การมีสภาพแวดล้อมของการควบคุมที่ดี

  (2) การมีขบวนการประเมินความเสี่ยงที่เหมาะสม

  (3) การมีกิจกรรมควบคุมภายในที่ดี

  (4) การมีระบบสารสนเทศและการสื่อสารข้อมูลที่ดี

  (5) การมีระบบติดตามและประเมินผลที่ดี

5. รายงานความรับผิดชอบของคณะกรรมการบริษัทต่อรายงานทางการเงิน
คณะกรรมการบริษัทตระหนักถึงความสำคัญของการจัดทำรายงานทางการเงินที่ถูกต้อง ครบถ้วน
และเป็นไปตามมาตรฐานการบัญชี
ซึ่งการเปิดเผยข้อมูลดังกล่าวได้ผ่านการตรวจสอบจากผู้สอบบัญชีที่เป็นอิสระ
และผ่านความเห็นชอบจากคณะกรรมการตรวจสอบและคณะกรรมการบริษัทก่อนเผยแพร่ต่อผู้ถือหุ้น
และเพื่อให้เกิดความมั่นใจคณะกรรมการบริษัทได้จัดทำรายงานความรับผิดชอบของคณะกรรมการบริษัทต่อรายงานทางการเงินที่ลงนามโดยประธานกรรมการบริษัทและประธานเจ้าหน้าที่บริหาร
เปิดเผยไว้ในรายงานประจำปี และแบบ 56-1 ควบคู่กับรายงานของผู้สอบบัญชี
โดยรายงานดังกล่าวได้แสดงถึงการปฏิบัติตามหลักการบัญชีที่รับรองโดยทั่วไป
และใช้นโยบายบัญชีที่เหมาะสม ถือปฏิบัติสม่ำเสมอ
ซึ่งนักลงทุนสามารถใช้เป็นข้อมูลประกอบการพิจารณาตัดสินใจ

6. โครงสร้างการจัดการ บริษัทเปิดเผยบทบาทและหน้าที่ของคณะกรรมการบริษัทและคณะกรรมการ
ชุดย่อย จำนวนครั้งของการประชุม จำนวนครั้งที่กรรมการบริษัทแต่ละคนเข้าร่วมประชุมในปีที่ผ่านมา
และการถือครองหลักทรัพย์ รวมทั้งประวัติการอบรมของกรรมการบริษัทโดยละเอียด

7. ค่าตอบแทนกรรมการบริษัทและผู้บริหาร
คณะกรรมการบริษัทได้แต่งตั้งคณะกรรมการพิจารณาค่าตอบแทน
ทำหน้าที่พิจารณากำหนดค่าตอบแทนของกรรมการ
โดยเป็นไปตามมติที่ได้รับการอนุมัติจากที่ประชุมผู้ถือหุ้น ทั้งนี้
บริษัทเปิดเผยนโยบายการจ่ายค่าตอบแทนแก่กรรมการบริษัท และผู้บริหาร ของบริษัทและบริษัทย่อย
รวมทั้งรูปแบบ
ลักษณะและจำนวนค่าตอบแทนที่แต่ละคนได้รับจากการเป็นกรรมการบริษัทและกรรมการชุดย่อย

8. การเปิดเผยการทำรายการที่เกี่ยวโยงกัน และ/หรือ การได้มาหรือจำหน่ายไปซึ่งสินทรัพย์
คณะกรรมการบริษัทมีแนวทางปฏิบัติที่ชัดเจนในการดูแล
เพื่อขจัดปัญหาความขัดแย้งทางผลประโยชน์อย่างรอบคอบด้วยความมีเหตุมีผล
และเพื่อประโยชน์สูงสุดของบริษัทและผู้ถือหุ้น การทำรายการที่อาจมีความขัดแย้งทางผลประโยชน์
บริษัทได้แจ้งและเปิดเผยมติที่ประชุมเกี่ยวกับรายการดังกล่าวซึ่งมีรายละเอียดครบถ้วนเพียงพอทันทีเพื่อความโปร่งใส
ตามหลักเกณฑ์ของคณะกรรมการกำกับตลาดทุน
โดยกรรมการผู้มีส่วนได้เสียออกจากห้องประชุมและงดออกเสียงในวาระนั้น ๆ
เพื่อความเป็นอิสระในการตัดสินใจ

9. รายงานการมีส่วนได้เสีย
คณะกรรมการบริษัทได้กำหนดให้กรรมการบริษัทและผู้บริหารต้องรายงานให้บริษัททราบถึงการมีส่วนได้เสียของตนหรือของบุคคลที่มีความเกี่ยวข้อง
ซึ่งมีส่วนได้เสียที่เกี่ยวข้องกับการบริหารจัดการกิจการของบริษัทหรือบริษัทย่อย ทั้งนี้ ในปี 2555
กรรมการบริษัทและผู้บริหาร
ได้ดำเนินการจัดทำแบบรายงานการมีส่วนได้เสียกรณีที่มีการเปลี่ยนแปลงในรอบปีเป็นที่เรียบร้อยแล้ว
โดยได้ปฏิบัติตามหลักเกณฑ์ที่กำหนดไว้อย่างเคร่งครัด

10. การพบปะและสื่อสารข้อมูลระหว่างคณะกรรมการบริหารกับผู้บริหารระดับสูง
และผู้บังคับบัญชาสูงสุดของทุกหน่วยงานทั้งบริษัทและบริษัทย่อย
บริษัทจัดให้มีการประชุมร่วมกันระหว่างคณะกรรมการบริหารกับผู้บริหารระดับสูงและผู้บังคับบัญชีสูงสุดของทุกหน่วยทั้งบริษัทและบริษัทย่อยเป็นประจำทุกเดือน
เพื่อรับทราบถึงเป้าหมายธุรกิจขององค์กรและกลยุทธ์การดำเนินธุรกิจ
โดยมีการสื่อสารให้พนักงานทั่วทั้งองค์กรเข้าใจและปฏิบัติไปในทิศทางเดียวกัน
พร้อมทั้งเป็นแนวทางในการปฏิบัติหน้าที่ตามความรับผิดชอบของตนที่ได้รับมอบหมายเพื่อให้บรรลุเป้าหมายธุรกิจ

11. งานด้านนักลงทุนสัมพันธ์
บริษัทได้กำหนดบุคคลที่ทำหน้าที่เป็นศูนย์กลางในการเปิดเผยข้อมูลสำคัญและข่าวสารต่อนักลงทุนและผู้ที่เกี่ยวข้อง
โดยสามารถติดต่อได้ที่

  คุณดนุสรณ์ ชูเชิดวัฒนศักดิ์ เลขานุการบริษัท

  โทรศัพท์ (02) 682-6345 ต่อ 160

  โทรสาร (02) 682-6344

  E-mail danusorn@cenplc.com

  คุณเกณิกา งามเจริญสถาพร ฝ่ายกำกับดูแลกิจการและลงทุนสัมพันธ์

  โทรศัพท์ (02) 682-6345 ต่อ 150

  โทรสาร (02) 682-6344

  E-mail kenika@cenplc.com

  หมวดที่ 5 ความรับผิดชอบของคณะกรรมการ

1. โครงสร้างคณะกรรมการบริษัท

-   จำนวนกรรมการ

ข้อบังคับของบริษัทกำหนดให้บริษัทมีคณะกรรมการจำนวนไม่น้อยกว่า 5 คน แต่ไม่มากกว่า 15 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
และกรรมการของบริษัทจะต้องเป็นผู้มีคุณสมบัติตามที่กฎหมายกำหนด
ปัจจุบันคณะกรรมการบริษัทมีจำนวน 12 คน ประกอบด้วย

   กรรมการที่เป็นผู้บริหาร 5 คน คิดเป็นร้อยละ 41.67

   กรรมการที่ไม่เป็นผู้บริหาร 4 คน คิดเป็นร้อยละ 33.33

   กรรมการอิสระ 3 คน คิดเป็นร้อยละ 25.00

โครงสร้างกรรมการของบริษัทมีจำนวนกรรมการอิสระเป็นหนึ่งในสามของคณะกรรมการบริษัททั้งคณะ
ซึ่งเป็นไปตามข้อกำหนดของคณะกรรมการกำกับตลาดทุน

ซึ่งกระบวนการคัดเลือกผู้ดำรงตำแหน่งกรรมการของบริษัทไม่ได้ผ่านคณะกรรมการสรรหา
เนื่องจากปัจจุบันบริษัทยังมิได้แต่งตั้งคณะกรรมการสรรหาอย่างเป็นทางการ
แต่ในกระบวนการคัดเลือกดังกล่าว คณะกรรมการบริษัทซึ่งไม่รวมกรรมการที่ได้รับการเสนอชื่อ
ได้ร่วมกันพิจารณาคุณสมบัติในด้านต่างๆ โดยดูถึงความเหมาะสมด้านคุณวุฒิ ประสบการณ์
ความเชี่ยวชาญหลากหลายวิชาชีพ มีภาวะผู้นำ วิสัยทัศน์กว้างไกล เป็นผู้มีคุณธรรม
และมีประวัติการทำงานที่ไม่ด่างพร้อย และมีความสามารถในการแสดงความคิดเห็นอย่างเป็นอิสระ
รวมถึงผลการปฏิบัติงานในฐานะกรรมการบริษัทในช่วงที่ผ่านมา
โดยคณะกรรมการบริษัทได้กำหนดหน้าที่ความรับผิดชอบของคณะกรรมการทุกชุดไว้อย่างชัดเจนในระเบียบข้อบังคับของคณะกรรมการ
และระเบียบอำนาจอนุมัติและดำเนินการ

-   วาระการดำรงตำแหน่ง

คณะกรรมการได้รับการแต่งตั้งจากที่ประชุมผู้ถือหุ้น
โดยมีวาระการดำรงตำแหน่งตามข้อบังคับของบริษัท (คราวละ 3 ปี ตาม พ.ร.บ.
บริษัทมหาชนจำกัด) และเมื่อครบวาระแล้วอาจได้รับการเลือกตั้งกลับเข้าดำรงตำแหน่งต่อไปได้อีก

บริษัทมิได้กำหนดอายุของกรรมการบริษัทสำหรับการเลือกตั้งวาระกรรมการ
และไม่ได้กำหนดวาระการดำรงตำแหน่งติดต่อกัน
เพราะเชื่อว่าความสามารถทางธุรกิจและความเชี่ยวชาญของกรรมการบริษัทแต่ละท่านไม่ได้ขึ้นอยู่กับอายุหรือจำนวนบริษัทที่ดำรงตำแหน่ง
เนื่องจากกรรมการบริษัททุกท่านมีความตั้งใจและมีความรับผิดชอบอย่างเต็มที่ในการปฏิบัติหน้าที่กรรมการบริษัท
ตามที่ได้รับความไว้วางใจจากคณะกรรมการบริษัทและ ผู้ถือหุ้น
อีกทั้งบริษัทเห็นว่ากรรมการของบริษัททุกท่าน
ที่ได้รับเลือกตั้งจากที่ประชุมผู้ถือหุ้นต่างเป็นกรรมการที่ทรงคุณวุฒิ มีความรู้ความสามารถ
มีคุณธรรมและจริยธรรม ตลอดจนปฏิบัติหน้าที่ได้เป็นอย่างดีตลอดมา
และหากที่ประชุมผู้ถือหุ้นยังคงให้ความไว้วางใจ
โดยเลือกตั้งกรรมการผู้ทรงคุณวุฒิดังกล่าวเป็นกรรมการของบริษัทอีก
บริษัทต้องเคารพสิทธิของผู้ถือหุ้น
ดังนั้นบริษัทจึงไม่ได้กำหนดจำนวนวาระการดำรงตำแหน่งติดต่อกันของกรรมการ

-   การกำหนดคุณสมบัติของกรรมการอิสระ

คณะกรรมการบริษัทเห็นชอบให้กำหนดนิยามความเป็นอิสระของกรรมการซึ่งสอดคล้องกับหลักเกณฑ์ของคณะกรรมการกำกับตลาดทุน
ดังต่อไปนี้

1. ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
ปีก่อนวันที่ได้รับแต่งตั้งเป็นกรรมการอิสระ ทั้งนี้
ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
หรือที่ปรึกษาของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

3. ไม่เป็นบุคคลที่มีความสัมพันธ์ทางสายโลหิต หรือ
โดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุตร
รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหาร หรือผู้มีอำนาจควบคุมของบริษัท หรือบริษัทย่อย

4. ไม่มี หรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็น หรือเคยเป็นผู้ถือหุ้นที่มีนัย หรือผู้มีอำนาจควบคุม
ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี
ก่อนวันที่ได้รับการแต่งตั้งเป็นกรรมการอิสระ

ความสัมพันธ์ทางธุรกิจตามวรรคหนึ่ง
รวมถึงการทำรายการทางการค้าที่กระทำเป็นปกติเพื่อประกอบกิจการ การเช่า
หรือให้เช่าอสังหาริมทรัพย์ รายการเกี่ยวกับสินทรัพย์หรือบริการ หรือการให้
หรือรับความช่วยเหลือทางการเงิน ด้วยการรับ หรือให้กู้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน ซึ่งเป็นผลให้บริษัท หรือ
คู่สัญญามีภาระหนี้ที่ต้องชำระต่ออีกฝ่ายหนึ่ง ตั้งแต่ร้อยละ 3 ของสินทรัพย์ที่มีตัวตนสุทธิของบริษัท
หรือตั้งแต่ 25 ล้านบาทขึ้นไป แล้วแต่จำนวนใดจะต่ำกว่า
ทั้งนี้การคำนวณภาระหนี้สินดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกัน
ตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกัน
โดยอนุโลม แต่ในการพิจารณาภาระหนี้ดังกล่าว ให้นับรวมภาระหนี้สินที่เกิดขึ้นในระหว่าง 1
ปีก่อนวันที่มีความสัมพันธ์ทางธุรกิจกับบุคคลเดียวกัน

5. ไม่เป็น หรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้น รายใหญ่
หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี
ก่อนวันที่ได้รับแต่งตั้งเป็นกรรมการอิสระ

6. ไม่เป็น หรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมาย
หรือที่ปรึกษาทางการเงิน ซึ่งได้รับค่าบริการเกินกว่า 2 ล้านบาทต่อปีจากบริษัท บริษัทใหญ่
บริษัทย่อย บริษัทร่วม ผู้ถือหุ้นรายใหญ่ หรือมีผู้อำนาจควบคุมของบริษัท และไม่เป็นผู้ถือหุ้นที่มีนัย
ผู้มีอำนาจควบคุม หรือหุ้นส่วนของ ผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้ว ไม่น้อยกว่า 2
ปีก่อนวันที่ได้รับแต่งตั้งเป็นกรรมการอิสระ

7. ไม่เป็นกรรมการที่ได้รับการแต่งตั้งขึ้น เพื่อเป็นตัวแทนของกรรมการของบริษัท ผู้ถือหุ้น รายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1
ของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท หรือบริษัทย่อย

9. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ทั้งนี้ หากคณะกรรมการกำกับตลาดทุน ได้มีประกาศเปลี่ยนแปลงคุณสมบัติกรรมการอิสระ
กรรมการอิสระของบริษัทต้องมีคุณสมบัติตามที่ได้มีประกาศเปลี่ยนแปลงไปทุกประการ

ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตาม ข้อ 1 ถึง 9 แล้ว
กรรมการอิสระอาจได้รับมอบหมายจากคณะกรรมการบริษัท
ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทย่อยลำดับเดียวกัน
ผู้ถือหุ้นรายใหญ่ หรือผู้มีอำนาจควบคุมของบริษัท โดยมีการตัดสินใจในรูปแบบขององค์คณะ
(Collective decision) ได้

กรรมการอิสระของบริษัททุกท่าน ไม่มีความสัมพันธ์ทางธุรกิจหรือการให้บริการทางวิชาชีพกับบริษัท
บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง
และไม่ได้ดำรงตำแหน่งเป็นกรรมการอิสระของบริษัทใหญ่ บริษัทย่อย หรือบริษัทย่อยลำดับเดียวกัน

-   จำนวนบริษัทที่กรรมการไปดำรงตำแหน่ง

บริษัทได้เปิดเผยรายละเอียดข้อมูลการดำรงตำแหน่งของกรรมการแต่ละท่านในบริษัทอื่นไว้ในรายงานประจำปีและแบบ
56-1 ปัจจุบันกรรมการบริษัทจำนวน 12 ท่าน จะมีกรรมการ 5 ท่าน
ที่ดำรงตำแหน่งกรรมการในบริษัทจดทะเบียน 1 แห่ง ซึ่งเป็นบริษัทย่อยของบริษัท คือ นายวุฒิชัย
ลีนะบรรจง นายมณฑล เชตุวัลลภกุล นายพิพิธ เชาว์วิศิษฐ นายอุกฤษณ์ อภิรติมัย และนายสมชัย
ทองศิริกุล แต่บริษัทมั่นใจว่าไม่มีผลกระทบต่อการปฏิบัติหน้าที่แต่อย่างใด
เนื่องจากกรรมการบริษัททุกท่านเป็นผู้มีความสามารถ และความเชี่ยวชาญทางธุรกิจ
อีกทั้งได้อุทิศเวลาในการปฏิบัติหน้าที่ให้กับบริษัทอย่างเต็มที่
โดยได้เข้าร่วมประชุมอย่างสม่ำเสมอทุกครั้ง และทำคุณประโยชน์แก่บริษัทมาโดยตลอด

-   การรวมหรือแยกตำแหน่ง

ประธานกรรมการบริษัท และประธานเจ้าหน้าที่บริหาร เป็นบุคคลเดียวกัน
แต่ปฏิบัติหน้าที่ด้วยทุ่มเทและรับผิดชอบ
และมีการจัดแบ่งหน้าที่ระหว่างประธานกรรมการบริษัทกับประธานเจ้าหน้าที่บริหารออกจากกันอย่างชัดเจน
เพื่อเป็นการแบ่งแยกหน้าที่ในการบริหารงาน
ซึ่งเป็นไปตามข้อบังคับคณะกรรมการที่กำหนดและแยกอำนาจของคณะกรรมการและของฝ่ายจัดการในระดับต่างๆ
ไว้อย่างชัดเจน
และในการพิจารณาตัดสินใจเรื่องที่สำคัญต้องผ่านความเห็นชอบของกรรมการแต่ละชุด
ให้เกิดความถ่วงดุลและมีการสอบทาน เพื่อความโปร่งใสและมีระบบการบริหารจัดการที่ดี

ประธานกรรมการบริษัทเป็นผู้นำและเป็นผู้ควบคุมการประชุมคณะกรรมการให้มีความเป็นอิสระ
โดยกรรมการทุกคนสามารถแสดงความคิดเห็นหรือข้อเสนอแนะได้อย่างเต็มที่
และสนับสนุนการบริหารจัดการของฝ่ายบริหาร

ทั้งนี้ ประธานกรรมการบริษัทมิใช่กรรมการอิสระ
แต่ได้ปฏิบัติหน้าที่ด้วยความเป็นอิสระพร้อมทั้งให้กรรมการทุกคนมีความเป็นอิสระในการร่วมบริหารจัดการองค์กร
ซึ่งบริษัทเชื่อมั่นว่าประธานกรรมการบริษัทให้ความสำคัญและเข้าใจในหลักการกำกับดูแลกิจการที่ดีมาโดยตลอด
พร้อมสนับสนุนให้ปฏิบัติตามโดยเคร่งครัด

-   เลขานุการคณะกรรมการบริษัท

บริษัทได้จัดให้มีเลขานุการคณะกรรมการบริษัททำหน้าที่ประสานงานระหว่างกรรมการบริษัทและฝ่ายจัดการ
ทำหน้าที่ดูแลและประสานงานด้านกฎหมาย กฎเกณฑ์ต่างๆ ที่เกี่ยวข้อง
สนับสนุนให้ดำเนินการตามหลักการกำกับดูแลกิจการที่ดี
พร้อมปฏิบัติตามข้อบังคับและประกาศของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ ทั้งนี้ ที่ประชุมคณะกรรมการบริษัท
ครั้งที่ 5/2552 เมื่อวันที่ 6 สิงหาคม 2552 มีมติแต่งตั้ง นายดนุสรณ์ ชูเชิดวัฒนศักดิ์
ผู้ช่วยผู้อำนวยการฝ่ายกฎหมาย เป็นเลขานุการบริษัท
ซึ่งได้ผ่านการอบรมหลักสูตรพื้นฐานสำหรับผู้ปฏิบัติงานเลขานุการบริษัทของสมาคมบริษัทจดทะเบียน
รุ่นที่ 21 โดยเลขานุการบริษัทมีหน้าที่และความรับผิดชอบตามที่กฎหมายและบริษัทกำหนด ดังนี้

1. ให้คำแนะนำเบื้องต้นแก่กรรมการเกี่ยวกับข้อกฎหมาย ระเบียบและข้อบังคับต่างๆ ของบริษัท
และติดตามให้มีการปฏิบัติตามอย่างถูกต้องและสม่ำเสมอ
รวมถึงรายงานการเปลี่ยนแปลงที่มีนัยสำคัญแก่กรรมการ

2. ประสานงานระหว่างกรรมการบริษัท และฝ่ายจัดการ ดูแล และประสานงานด้านกฎหมาย
กฎเกณฑ์ต่างๆ ที่เกี่ยวข้อง รวมทั้งดำเนินการให้มีการปฏิบัติตามมติคณะกรรมการบริษัท

3. จัดการประชุมผู้ถือหุ้น และประชุมคณะกรรมการบริษัทให้เป็นไปตามกฎหมาย ข้อบังคับของบริษัท
และข้อพึงปฏิบัติต่างๆ

4. บันทึกรายงานการประชุมผู้ถือหุ้น และรายงานการประชุมคณะกรรมการบริษัท
รวมทั้งติดตามให้มีการปฏิบัติตามมติที่ประชุมผู้ถือหุ้น และที่ประชุมคณะกรรมการบริษัท

5.
ดูแลให้มีการเปิดเผยข้อมูลและรายงานสารสนเทศในส่วนที่เกี่ยวข้องตามระเบียบและข้อกำหนดของ
กลต. และตลาดหลักทรัพย์แห่งประเทศไทย

6. จัดทำและเก็บรักษาเอกสารดังต่อไปนี้

(ก) ทะเบียนกรรมการ

  (ข) หนังสือนัดประชุมคณะกรรมการ รายงานการประชุมคณะกรรมการและรายงาน

  ประจำปีของบริษัท

(ค) หนังสือนัดประชุมผู้ถือหุ้น และรายงานการประชุมผู้ถือหุ้น

7. เก็บรักษารายงานการมีส่วนได้เสียที่รายงานโดยกรรมการหรือผู้บริหาร

8. ดำเนินการอื่นๆ ตามที่คณะกรรมการกำกับตลาดทุนประกาศกำหนด

ทั้งนี้ ยังรวมถึงการจัดปฐมนิเทศกรรมการใหม่
และการส่งเสริมความรู้ความเข้าใจในเรื่องการกำกับดูแลกิจการที่ดีให้กับ กรรมการ ผู้บริหาร
และพนักงาน

2. คณะกรรมการชุดย่อย

บริษัทมีคณะกรรมการชุดย่อย จำนวน 3 คณะ ประกอบด้วย คณะกรรมการตรวจสอบ
คณะกรรมการบริหาร และคณะกรรมการพิจารณาค่าตอบแทน
ซึ่งคณะกรรมการชุดย่อยทุกท่านล้วนเป็นผู้มีคุณวุฒิ
เข้าใจในบทบาทหน้าที่การดำรงตำแหน่งกรรมการบริษัทและกรรมการชุดย่อย
ปฏิบัติหน้าที่ด้วยความรับผิดชอบ มีความซื่อสัตย์ สุจริต มีคุณธรรม ระมัดระวัง รอบคอบ
และมีความเป็นอิสระ เชื่อได้ว่ากรรมการทุกท่านเข้าใจและปฏิบัติตามอย่างเคร่งครัด
และโครงสร้างในคณะกรรมการชุดต่าง ๆ เป็นที่ยอมรับของผู้ถือหุ้น

บริษัทได้จัดทำกฎบัตรอำนาจหน้าที่ชุดปรับปรุงครั้งล่าสุดของคณะกรรมการบริษัท
คณะกรรมการตรวจสอบ คณะกรรมการบริหาร คณะกรรมการพิจารณาค่าตอบแทน
และอำนาจหน้าที่ของประธานเจ้าหน้าที่บริหาร
โดยได้ผ่านความเห็นชอบของคณะกรรมการชุดย่อยแต่ละคณะ
และได้รับการอนุมัติจากที่ประชุมคณะกรรมการบริษัทครั้งที่ 1/2553 เมื่อวันที่ 2 มีนาคม 2553
(รายละเอียดอำนาจหน้าที่และความรับผิดชอบของคณะกรรมการแต่ละชุด
เปิดเผยไว้ในโครงสร้างการถือหุ้นและการจัดการ)
รวมทั้งได้จัดทำระเบียบอำนาจอนุมัติและดำเนินการ ของคณะกรรมการบริษัท คณะกรรมการบริหาร
และประธานเจ้าหน้าที่บริหาร ชุดปรับปรุงครั้งล่าสุดเพื่อให้สอดคล้องกับการดำเนินงานของบริษัท
โดยได้รับการอนุมัติจากที่ประชุมคณะกรรมการบริษัทครั้งที่ 2/2554 เมื่อวันที่ 16 มีนาคม 2554

● คณะกรรมการตรวจสอบ

คณะกรรมการตรวจสอบประกอบด้วยกรรมการบริษัทที่มีคุณสมบัติเป็นอิสระตามประกาศของตลาดหลักทรัพย์แห่งประเทศไทยและนิยามของบริษัท
จำนวน 3 คน ซึ่งล้วนเป็นผู้ที่มีความรู้ ความเข้าใจ และมีประสบการณ์ทางด้านบัญชี การเงิน
และบริหารเป็นอย่างดี คณะกรรมการตรวจสอบมีอำนาจหน้าที่
บทบาทและการปฏิบัติงานตามกฎบัตรคณะกรรมการตรวจสอบ
เป็นองค์กรอิสระที่ให้การสนับสนุนและปฏิบัติการในนามของคณะกรรมการบริษัทตามแนวทางปฏิบัติที่ชัดเจนในการดูแลขจัดปัญหาความขัดแย้งทางผลประโยชน์ให้เป็นไปอย่างสัมฤทธิ์ผล
สอบทานข้อมูลทางการเงินที่เสนอแก่ผู้ถือหุ้นและผู้ที่เกี่ยวข้องอื่น
สอบทานระบบการควบคุมภายในที่ฝ่ายจัดการและคณะกรรมการบริษัทกำหนดให้มีขึ้น
กระบวนการตรวจสอบภายในและการสื่อสารกับผู้สอบบัญชีของบริษัท มีวาระการดำรงตำแหน่ง 3 ปี

  ● คณะกรรมการบริหาร

คณะกรรมการบริหาร ประกอบด้วยกรรมการบริษัท 5 คน
ที่มีความรู้ความสามารถและประสบการณ์หลายด้าน
มีความเข้าใจบทบาทหน้าที่ที่ต้องรับผิดชอบและมีความเข้าใจลักษณะการดำเนินธุรกิจของบริษัทเป็นอย่างดี

คณะกรรมการบริหาร มีหน้าที่รับผิดชอบในการดำเนินธุรกิจของบริษัทในรูปแบบคณะกรรมการ
โดยมีกรรมการบริษัท
และ/หรือผู้บริหารซึ่งได้รับการแต่งตั้งและอนุมัติโดยคณะกรรมการบริษัทให้ดำรงตำแหน่งกรรมการบริหาร
ภายใต้ระเบียบที่คณะกรรมการบริษัทได้กำหนดไว้ มีวาระการดำรงตำแหน่งคราวละ 1 ปี
ซึ่งได้รับการแต่งตั้งจากที่ประชุมคณะกรรมการทุกปี ภายหลังการประชุมสามัญผู้ถือหุ้นประจำปี

  ● คณะกรรมการพิจารณาค่าตอบแทน

คณะกรรมการพิจารณาค่าตอบแทน ประกอบด้วยกรรมการบริษัท 3 คน
ซึ่งเป็นกรรมการอิสระและเป็นกรรมการที่ไม่เป็นกรรมการบริหาร
เป็นผู้พิจารณาค่าตอบแทนของคณะกรรมการทุกชุดและผู้บริหารระดับสูง
โดยเปรียบเทียบอ้างอิงจากอุตสาหกรรมประเภทเดียวกัน ประสบการณ์ ภาระหน้าที่
และความรับผิดชอบ รวมถึงพิจารณาจากการขยายตัวทางธุรกิจ มีวาระการดำรงตำแหน่งคราวละ 1
ปี ซึ่งได้รับการแต่งตั้งจากที่ประชุมคณะกรรมการทุกปี ภายหลังการประชุมสามัญผู้ถือหุ้นประจำปี

  ● คณะกรรมการสรรหา

ปัจจุบันบริษัทยังมิได้แต่งตั้งคณะกรรมการสรรหาอย่างเป็นทางการ
แต่ในกระบวนการคัดเลือกดังกล่าว คณะกรรมการบริษัทได้ร่วมกันพิจารณาคุณสมบัติในด้านต่างๆ
โดยดูถึงความเหมาะสมด้านคุณวุฒิ ประสบการณ์ ความเชี่ยวชาญหลากหลายวิชาชีพ มีวิสัยทัศน์
เป็นผู้มีคุณธรรม และมีประวัติการทำงานที่ไม่ด่างพร้อย
และสามารถแสดงความคิดเห็นอย่างเป็นอิสระ
รวมถึงผลการปฏิบัติงานในฐานะกรรมการบริษัทในช่วงที่ผ่านมา
โดยเสนอต่อที่ประชุมคณะกรรมการบริษัท
เพื่อพิจารณาให้ความเห็นชอบร่วมกันก่อนที่จะนำเสนอต่อที่ประชุมผู้ถือหุ้น
เว้นแต่ในกรณีที่ตำแหน่งกรรมการบริษัทว่างลง โดยมิใช่เป็นการออกตามวาระ
คณะกรรมการอาจพิจารณาแต่งตั้งบุคคลเข้าเป็นกรรมการในตำแหน่งที่ว่างลงได้ตามข้อบังคับของบริษัท

3. บทบาท หน้าที่ ความรับผิดชอบของคณะกรรมการบริษัท

คณะกรรมการบริษัทเป็นผู้กำกับดูแลกิจการของบริษัท
ให้เป็นไปตามวัตถุประสงค์และเป้าหมายที่ได้กำหนดไว้ให้เกิดประโยชน์สูงสุดต่อบริษัทตามหลักบรรษัทภิบาล
มีหน้าที่ในการกำหนดนโยบาย วางเป้าหมายแผนงาน งบประมาณ และกลยุทธ์ทางธุรกิจ
ตลอดจนควบคุมการดำเนินงานของบริษัทให้เป็นไปตามแผนธุรกิจ
และงบประมาณที่วางไว้อย่างมีประสิทธิภาพและประสิทธิผล
มีการกำหนดอำนาจหน้าที่และความรับผิดชอบของคณะกรรมการแต่ละชุดอย่างชัดเจน
จึงมีบทบาทหน้าที่และความรับผิดชอบที่สำคัญ ดังนี้

  ● ภาวะผู้นำ และวิสัยทัศน์

คณะกรรมการบริษัท เป็นผู้มีความรู้ ความสามารถ
ทักษะและประสบการณ์ในธุรกิจหลักของบริษัทที่มีความหลากหลายสาขาและมีความเข้าใจในบทบาทหน้าที่
ความรับผิดชอบ ทำให้การปฏิบัติงานเป็นไปอย่างมีประสิทธิภาพ รวมถึงเป็นผู้กำหนดนโยบาย
วิสัยทัศน์ กลยุทธ์ และเป้าหมายไว้อย่างชัดเจน ตลอดจนแผนปฏิบัติงานและงบประมาณประจำปี
เพื่อเพิ่มประสิทธิภาพในการทำงานให้เกิดประโยชน์สูงสุดต่อกิจการ
และบรรลุเป้าหมายธุรกิจของบริษัท
โดยทำหน้าที่ติดตามผลการปฏิบัติงานของฝ่ายบริหารให้เป็นไปตามแผนงานต่าง ๆ
มีความเป็นอิสระในการแสดงความคิดเห็นและตัดสินใจ รวมทั้งได้กำหนดและแยกบทบาท หน้าที่
และความรับผิดชอบระหว่างคณะกรรมการ ผู้บริหาร พนักงาน และผู้เกี่ยวข้อง

คณะกรรมการ จะกำหนดตัวชี้วัดและตั้งค่าเป้าหมาย (KPI) ทางการเงินและแผนงานต่างๆ
ไว้ตั้งแต่ต้นปี โดยมีการติดตามผลการดำเนินงานทั้งรายเดือน และรายไตรมาส
เพื่อจะได้ทราบสถานะ การดำเนินการ
หากผลการดำเนินการต่ำกว่าเป้าหมายก็จะวิเคราะห์หาสาเหตุ เพื่อกำหนดแนวทางการแก้ไข

นอกจากนี้ยังกำหนดให้คณะกรรมการตรวจสอบเป็นผู้ดูแลฝ่ายตรวจสอบภายในในการปฏิบัติงาน
ตลอดจนระบบการควบคุมภายในให้มีความเพียงพอต่อกิจการ
และดูแลให้มีการบริหารความเสี่ยงที่เหมาะสมเพื่อรักษาผลประโยชน์อย่างเต็มที่
โดยนำหลักบรรษัทภิบาลมาเป็นเครื่องมือในการบริหารจัดการเพื่อเพิ่มมูลค่าให้แก่กิจการและผู้ถือหุ้น
อีกทั้งยังกำหนดให้กรรมการบริษัทและผู้บริหารมีหน้าที่รายงานให้บริษัททราบถึงการมีส่วนได้เสียของตน
หรือของบุคคลที่มีความเกี่ยวข้อง
ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัทหรือบริษัทย่อย ตามหลักเกณฑ์
เงื่อนไข และวิธีการที่คณะกรรมการกำกับตลาดทุนประกาศกำหนด

  ● การกำกับดูแลกิจการที่ดี

คณะกรรมการบริษัทตระหนักถึงความสำคัญของการกำกับดูแลกิจการที่ดี
ได้กำหนดนโยบายการกำกับดูแลกิจการ ประกอบด้วยข้อมูล 3 ส่วน คือ
นโยบายการกำกับดูแลกิจการ จริยธรรมธุรกิจ และจรรยาบรรณพนักงาน
เพื่อเป็นแนวทางในการประพฤติปฏิบัติของทุกคนในองค์กร
ในการทำหน้าที่ตามภารกิจของบริษัทด้วยจิตสำนึกที่ดี
เพื่อเสริมสร้างให้องค์กรมีระบบการบริหารจัดการที่ดี โปร่งใสในการดำเนินธุรกิจ
ก่อให้เกิดความเชื่อมั่นแก่ผู้ถือหุ้นและนักลงทุนทั่วไป
สร้างความมั่นคงแก่กิจการและสร้างผลตอบแทนที่เป็นประโยชน์ต่อผู้ถือหุ้น ผู้มีส่วนได้เสีย
และสังคมโดยส่วนรวม ตลอดจนเป็นการเสริมสร้างความก้าวหน้าแก่พนักงาน
โดยมีการทบทวนปรับปรุงให้เหมาะสมกับสถานการณ์อยู่เสมอซึ่ง พร้อมได้นำขึ้นเผยแพร่ใน Website
ของบริษัท

  ● การขจัดความขัดแย้งทางผลประโยชน์

คณะกรรมการบริษัทมีแนวทางปฏิบัติที่ชัดเจนในการดูแล
เพื่อขจัดปัญหาความขัดแย้งทางผลประโยชน์อย่างรอบคอบด้วยความมีเหตุมีผล
และเพื่อประโยชน์สูงสุดของบริษัทและผู้ถือหุ้น การทำรายการที่อาจมีความขัดแย้งทางผลประโยชน์
บริษัทได้แจ้งและเปิดเผยมติที่ประชุมเกี่ยวกับรายการดังกล่าวซึ่งมีรายละเอียดครบถ้วนเพียงพอทันทีเพื่อความโปร่งใส
ตามหลักเกณฑ์ของตลาดหลักทรัพย์แห่งประเทศไทยและคณะกรรมการกำกับตลาดทุน
โดยกรรมการผู้มีส่วนได้เสียออกจากห้องประชุมและงดออกเสียงในวาระนั้น ๆ
เพื่อความเป็นอิสระในการตัดสินใจ และเปิดเผยข้อมูลทันทีเพื่อความโปร่งใส
และบริษัทไม่มีการให้ความช่วยเหลือทางการเงินที่ไม่ใช่บริษัทย่อย
และได้จัดทำรายการสรุปไว้ในรายงานประจำปี และแบบ 56-1

ทั้งนี้
บริษัทได้กำหนดให้กรรมการและผู้บริหารต้องรายงานให้บริษัททราบถึงการมีส่วนได้เสียของตนหรือของบุคคลที่มีความเกี่ยวข้อง
ซึ่งมีส่วนได้เสียที่เกี่ยวข้องกับการบริหารจัดการกิจการของบริษัทหรือบริษัทย่อย
ซึ่งได้รับการอนุมัติจากที่ประชุมคณะกรรมการบริหาร ครั้งที่ 5/2552 เมื่อวันที่ 9 มิถุนายน 2552
ได้กำหนดหลักเกณฑ์เงื่อนไข และวิธีการ ดังนี้

1.  ให้กรรมการ ผู้บริหาร รายงานการมีส่วนได้เสียของตนและบุคคลที่มีความเกี่ยวข้อง
    ในแบบรายงานการมีส่วนได้เสียของกรรมการและผู้บริหาร ภายใน 30
    วันนับจากวันที่ได้รับการแต่งตั้ง

2.  หากมีการเปลี่ยนแปลงข้อมูลการมีส่วนได้เสีย ให้นำส่งแบบรายงานฉบับเปลี่ยนแปลง
    ต่อเลขานุการบริษัทภายใน 15 วัน นับแต่วันที่มีการเปลี่ยนแปลง

3.  ให้รายงานการมีส่วนได้เสียของกรรมการและผู้บริหาร เป็นประจำปีทุกปี ภายใน 30
    วันนับแต่วัน สิ้นปี ถึงแม้ว่าจะไม่มีการเปลี่ยนแปลงใดๆ ก็ตาม

ในปี 2555
กรรมการและผู้บริหารทุกท่านได้ดำเนินการจัดทำรายงานดังกล่าวทุกครั้งเป็นที่เรียบร้อยแล้ว
โดยได้ปฏิบัติตามหลักเกณฑ์ที่กำหนดไว้อย่างเคร่งครัด

  ● ระบบควบคุมภายในและตรวจสอบภายใน

คณะกรรมการบริษัทให้ความสำคัญและจัดให้มีระบบการควบคุมด้านการดำเนินงาน
ด้านรายงานทางการเงิน และด้านการปฏิบัติตามกฎ ระเบียบและนโยบาย
โดยกำหนดให้หน่วยงานตรวจสอบภายในมีหน้าที่รับผิดชอบในการตรวจสอบการปฏิบัติตามระบบควบคุมภายในที่วางไว้
เพื่อรายงานคณะกรรมการตรวจสอบและคณะกรรมการบริษัท
โดยหน่วยงานตรวจสอบดังกล่าวมีความเป็นอิสระในการปฏิบัติหน้าที่
คณะกรรมการบริษัทพิจารณาทบทวนความเหมาะสมและความเพียงพอของระบบควบคุมภายในทั้ง 5
ด้าน คือ องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม เป็นประจำทุกปีอย่างน้อยปีละ 1 ครั้ง

ในการประชุมคณะกรรมการบริษัท ครั้งที่ 1/2556 เมื่อวันที่ 27 กุมภาพันธ์ 2556
โดยคณะกรรมการตรวจสอบเข้าร่วมประชุมด้วย
ได้พิจารณาแบบประเมินความเพียงพอของระบบการควบคุมภายในของบริษัท มีความเห็นสรุปได้ว่า
บริษัทมีระบบการควบคุมภายในที่เพียงพอและมีประสิทธิผล
ตามรายงานของคณะกรรมการตรวจสอบในรายงานประจำปี และแบบ 56-1

4. การประชุมคณะกรรมการ

คณะกรรมการบริษัท ให้ความสำคัญกับการเข้าร่วมประชุมคณะกรรมการบริษัทและถือเป็นหน้าที่สำคัญ
เพื่อรับทราบและร่วมตัดสินใจในการดำเนินธุรกิจของบริษัท
ซึ่งบริษัทกำหนดให้มีการประชุมคณะกรรมการบริษัทไว้เป็นทางการล่วงหน้าตลอดปี
โดยกำหนดให้มีการประชุมไม่น้อยกว่าไตรมาสละ 1 ครั้ง
โดยได้จัดทำกำหนดการประชุมคณะกรรมการล่วงหน้าเป็นรายปี มีวาระที่ชัดเจน
ซึ่งเลขานุการบริษัทจะส่งจดหมายเชิญประชุมที่มีการกำหนดระเบียบวาระการประชุมที่ชัดเจนทั้งวาระเพื่อทราบและวาระเพื่อพิจารณา
พร้อมทั้งเอกสารประกอบการประชุมให้คณะกรรมการบริษัททราบเรื่องที่จะพิจารณาล่วงหน้าไม่น้อยกว่า
7 วัน เพื่อให้คณะกรรมการได้พิจารณาและศึกษาข้อมูลอย่างเพียงพอก่อนเข้าร่วมประชุม
เว้นแต่เป็นกรณีเร่งด่วนเพื่อรักษาผลประโยชน์ของบริษัท อาจมีการแจ้งล่วงหน้าน้อยกว่า 7 วัน
การประชุมแต่ละครั้งจะใช้เวลาประมาณ 2 ชั่วโมง
และในการประชุมกรรมการมีการเสนอความคิดเห็นอย่างเปิดเผยและมีความเป็นอิสระ

การพิจารณาเรื่องต่างๆ ประธานกรรมการ
ซึ่งทำหน้าที่ประธานในที่ประชุมได้เปิดโอกาสให้กรรมการแสดงความเห็นได้อย่างอิสระ
การลงมติให้ถือมติเสียงข้างมาก
โดยให้กรรมการคนหนึ่งมีหนึ่งเสียงและกรรมการที่มีส่วนได้เสียในแต่ละวาระการประชุม
ต้องงดออกเสียง หรืองดให้ความเห็น หรือไม่เข้าร่วมประชุมในวาระนั้นๆ ตามแต่กรณี
หากคะแนนเสียงเท่ากัน ประธานในที่ประชุมจะออกเสียงเพิ่มอีกหนึ่งเสียงเป็นเสียงชี้ขาด

คณะกรรมการบริษัทให้ความสำคัญเรื่องการจัดการเกี่ยวกับความขัดแย้งด้านผลประโยชน์ของผู้เกี่ยวข้องอย่างรอบคอบและเป็นธรรม
ให้มีการเปิดเผยข้อมูลอย่างครบถ้วน
ในกรณีที่กรรมการบริษัทคนหนึ่งคนใดมีส่วนได้เสียกับผลประโยชน์เกี่ยวกับเรื่องที่มีการพิจารณา
กรรมการที่มีส่วนได้เสียจะต้องไม่มีส่วนร่วมในการตัดสินใจ

การประชุมคณะกรรมการบริษัทหากมีข้อสงสัยหรือต้องการข้อมูลเพิ่มเติมจากผู้เกี่ยวข้อง
ประธานเจ้าหน้าที่บริหารจะเชิญผู้บริหารระดับสูงที่เกี่ยวข้องเข้าชี้แจง

เมื่อสิ้นสุดการประชุม
เลขานุการบริษัทเป็นผู้จัดทำรายงานการประชุมเสนอให้ที่ประชุมคณะกรรมการบริษัทรับรองในวาระแรกของการประชุมครั้งถัดไป
และให้ประธานกรรมการบริษัทลงนาม และลงนามรับรองความถูกต้องโดยเลขานุการบริษัท
ทั้งนี้กรรมการบริษัทสามารถแสดงความคิดเห็น
ขอแก้ไขเพิ่มเติมรายงานการประชุมให้มีความละเอียดถูกต้องมากที่สุดได้

รายงานการประชุมคณะกรรมการบริษัทและคณะกรรมการชุดย่อยที่รับรองแล้วจะถูกจัดเก็บอย่างเป็นระบบ
ณ สำนักงานใหญ่ของบริษัท
และจัดเก็บในรูปแบบเอกสารแฟ้มข้อมูลที่เป็นต้นฉบับไว้พร้อมกับเอกสารประกอบวาระการประชุม
เพื่อความสะดวกสำหรับกรรมการและผู้ที่เกี่ยวข้องในการสืบค้นอ้างอิงได้

คณะกรรมการบริษัทได้กำหนดให้มีการประชุมกรรมการบริษัทปีละ 6 ครั้ง
หากกรณีเร่งด่วนสามารถเรียกประชุมได้ตามความจำเป็น ในปี 2555
มีการประชุมคณะกรรมการบริษัท 7 ครั้ง ตามกำหนดการที่ให้แก่กรรมการบริษัททุกท่านล่วงหน้า
ซึ่งจำนวนครั้งของการประชุมมีความเหมาะสมและเพียงพอต่อการทำหน้าที่ของคณะกรรมการและลักษณะธุรกิจของบริษัท

นอกจากนี้คณะกรรมการบริษัทยังเปิดโอกาสให้กรรมการที่ไม่เป็นผู้บริหารสามารถประชุมระหว่างกันเองตามความจำเป็น
โดยไม่มีฝ่ายจัดการได้ และเสนอต่อที่ประชุมคณะกรรมการบริษัทเพื่อทราบ

คณะกรรมการตรวจสอบ และหน่วยงานตรวจสอบภายใน
ได้กำหนดให้มีการประชุมร่วมกับผู้สอบบัญชีของบริษัท เป็นประจำทุกไตรมาส
โดยดำเนินการประชุมพร้อมได้เชิญตัวแทนฝ่ายบริหารเข้าร่วมประชุมด้วย

ทั้งนี้ ในปี 2555 มีการประชุมคณะกรรมการบริษัท จำนวน 7 ครั้ง คณะกรรมการบริหาร จำนวน
13 ครั้ง คณะกรรมการตรวจสอบ จำนวน 7 ครั้ง และคณะกรรมการพิจารณาค่าตอบแทน จำนวน 1
ครั้ง

5. การประเมินตนเองของคณะกรรมการ

คณะกรรมการบริษัทยังมิได้มีการประเมินผลการปฏิบัติงานของคณะกรรมการ
แต่คณะกรรมการบริษัทได้มีการพิจารณาทบทวนผลงานและปัญหาต่างๆเพื่อให้มีการปรับปรุงแก้ไข
เพื่อช่วยให้การทำงานของคณะกรรมการมีประสิทธิผลยิ่งขึ้น

6. ค่าตอบแทนของกรรมการและผู้บริหาร

เพื่อให้กระบวนการกำหนดค่าตอบแทนกรรมการเป็นไปอย่างโปร่งใส
คณะกรรมการบริษัทได้แต่งตั้งคณะกรรมการพิจารณาค่าตอบแทนเป็นผู้พิจารณาวงเงินค่าตอบแทนกรรมการที่เหมาะสม
โดยพิจารณาจากประสบการณ์ ภาระหน้าที่ ขอบเขต และบทบาทความมีส่วนร่วม
และความรับผิดชอบของกรรมการแต่ละท่าน
โดยเปรียบเทียบอ้างอิงจากอุตสาหกรรมประเภทเดียวกัน และสภาพเศรษฐกิจ
รวมถึงความเหมาะสมของจำนวนคณะกรรมการ นำเสนอต่อคณะกรรมการบริษัทเพื่อพิจารณา
และเสนอขออนุมัติต่อที่ประชุมผู้ถือหุ้นทุกปี

ทั้งนี้ ที่ประชุมสามัญผู้ถือหุ้น ประจำปี 2555 เมื่อวันพฤหัสบดีที่ 26 เมษายน 2555
ได้อนุมัติวงเงินค่าตอบแทนกรรมการไม่เกิน 1.85 ล้านบาท ซึ่งลดลงเมื่อเทียบกับปี 2554
โดยมีรายละเอียดการจ่ายค่าตอบแทน ดังนี้

  (1) ประธานกรรมการบริษัท

-   ค่าตอบแทนรายเดือน เดือนละ 25,000.-บาท ทั้งนี้
    กรณีที่มีการเข้าร่วมประชุมคณะกรรมการบริษัทจะไม่ได้รับค่าเบี้ยประชุม

  (2) คณะกรรมการบริษัท

-   ค่าเบี้ยประชุมครั้งละ 12,500.-บาท (ทุกคราวที่เข้าร่วมประชุม)
    ทั้งนี้สำหรับกรรมการบริษัทท่านใดที่ได้รับเงินเดือนประจำแล้ว
    จะได้รับค่าเบี้ยประชุมในการเข้าร่วมประชุมครั้งละ 5,000.-บาท แทน

  (3) คณะกรรมการตรวจสอบ

-   เบี้ยประชุมประธานกรรมการตรวจสอบ ครั้งละ 20,000.-บาท

  (ทุกคราวที่เข้าร่วมประชุม)

-   ค่าเบี้ยประชุมกรรมการตรวจสอบครั้งละ 12,500.-บาท

  (ทุกคราวที่เข้าร่วมประชุม)

  (4) คณะกรรมการพิจารณาค่าตอบแทน

-   เบี้ยประชุมประธานกรรมการพิจารณาค่าตอบแทน ครั้งละ 20,000.-บาท
    (ทุกคราวที่เข้าร่วมประชุม)

-   ค่าเบี้ยประชุมกรรมการพิจารณาค่าตอบแทน ครั้งละ 12,500.-บาท

  (ทุกคราวที่เข้าร่วมประชุม)

ในปี 2555 บริษัทได้จ่ายค่าตอบแทนแก่กรรมการตามความเป็นจริง เป็นจำนวนเงินทั้งสิ้น
1,520,000.-บาท
สำหรับค่าตอบแทนของผู้บริหารเป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินงานของบริษัทและการปฏิบัติงานของผู้บริหารแต่ละท่าน
ทั้งนี้ค่าตอบแทนกรรมการและผู้บริหารในปี 2555 บริษัทได้เปิดเผยไว้ในรายงานประจำปี และแบบ
56-1

7. การพัฒนากรรมการและผู้บริหาร

คณะกรรมการบริษัทและผู้บริหารได้ตระหนักถึงบทบาท หน้าที่ และความรับผิดชอบต่อบริษัท
ซึ่งบริษัทได้ให้ความสำคัญกับการพัฒนาบุคลากรทั่วทั้งองค์กร
เพื่อให้สอดคล้องกับภาวะผู้นำและวิสัยทัศน์ของกรรมการและผู้บริหารให้มีความรู้ ความสามารถ
และมีศักยภาพ
โดยสนับสนุนให้คณะกรรมการและผู้บริหารเข้าสัมมนาและอบรมในหลักสูตรที่เป็นประโยชน์ต่อการปฏิบัติหน้าที่ทั้งภายในและภายนอกสถานที่
รวมถึงการเดินทางไปดูงานต่างประเทศ เพื่อเสริมสร้างศักยภาพความเป็นผู้นำที่เป็นมืออาชีพ
มีความรู้ความเข้าใจในบทบาทหน้าที่อย่างแท้จริง
และเป็นต้นแบบในการขับเคลื่อนองค์กรสู่การกำกับดูแลกิจการที่ดี

บริษัทจัดให้มีการปฐมนิเทศสำหรับกรรมการใหม่ เพื่อรับทราบนโยบายธุรกิจของบริษัท
รวมทั้งข้อมูลที่เกี่ยวข้อง เช่น ธุรกิจหลักของบริษัทและบริษัทย่อย ผลการดำเนินงาน
โครงสร้างองค์กร ผู้ถือหุ้น รวมถึงข้อบังคับกฎระเบียบต่างๆ ที่เกี่ยวข้อง
เพื่อเป็นประโยชน์ต่อการปฏิบัติหน้าที่ของกรรมการใหม่

นอกจากนี้ได้จัดให้กรรมการใหม่เข้าเยี่ยมชมโรงงานบริษัทย่อย พร้อมทั้งแจก
“คู่มือกรรมการบริษัทจดทะเบียน” ของสำนักงานคณะกรรมการกำกับหลักทรัพย์และตลาดหลักทรัพย์
(สำนักงาน กลต.) ให้แก่กรรมการ เพื่อเป็นคู่มือให้แก่กรรมการใหม่ รวมทั้งแจกรายงานประจำปี
พร้อมกับจัดทำ Presentation เพื่อแนะนำลักษณะธุรกิจของบริษัทให้แก่กรรมการใหม่ด้วย

บริษัทให้ความสำคัญต่อการส่งเสริมความรู้แก่กรรมการปัจจุบันและผู้บริหาร
โดยให้การสนับสนุนและส่งเสริมให้มีกรรมการและผู้บริหารของบริษัททุกท่านเข้ารับการอบรมหลักสูตรประกาศนียบัตรสถาบันกรรมการบริษัทไทย
Director Accreditation Program (DAP) ของ IOD รวมถึงหลักสูตรอื่นๆ ด้วย
ซึ่งล้วนเป็นประโยชน์ต่อองค์กรและผู้เข้ารับการอบรมเป็นอย่างยิ่ง ซึ่งกรรมการบริษัท ทั้ง 12 ท่าน
ได้ผ่านการอบรมจากสถาบัน IOD แล้ว รวมถึงผู้เกี่ยวข้องในการกำกับดูแลกิจการ
ให้เข้ารับการอบรมหลักสูตรต่างๆ จากสถาบัน IOD เช่นกัน
ทั้งนี้รายละเอียดการเข้าร่วมอบรมบทบาทหน้าที่การเป็นกรรมการของแต่ละท่าน
ได้เปิดเผยไว้ในรายงานประจำปี และ แบบ56-1 ในหัวข้อ ข้อมูลส่วนบุคคลของกรรมการบริษัท

8. แผนการสืบทอดงาน

คณะกรรมการบริษัทได้ตระหนักถึงความสำคัญในการเตรียมความพร้อมสำหรับบุคลากร
ที่จะเป็นผู้รับมอบหมายงาน
เพื่อทดแทนตำแหน่งผู้บริหารระดับสูงและผู้บังคับบัญชาสูงสุดของทุกหน่วยงานที่จะเกษียณอายุ
จึงจัดให้มีการพัฒนาผู้บริหารระดับรองที่มีศักยภาพทางด้านวิสัยทัศน์ ความรู้และความสามารถ
เพื่อส่งเสริมให้เป็นผู้บริหารระดับสูงอย่างเป็นลำดับขั้นตอนต่อเนื่อง
การพัฒนาจะทำทั้งด้านเพิ่มพูนความรู้วิชาการ และเรียนรู้ในการปฏิบัติจริงในสถานการณ์ต่างๆ

ทั้งนี้ คณะกรรมการบริษัท และคณะกรรมการบริหาร
ได้มีการติดตามและประเมินผลการปฏิบัติงานของบุคคลที่จะถูกส่งเสริมให้เป็นผู้บริหารในลำดับต่อไปอย่างต่อเนื่อง
เพื่อพิจารณาให้ความเห็นชอบเสนอต่อที่ประชุมคณะกรรมการบริหารและคณะกรรมการบริษัทพิจารณาอนุมัติต่อไป

8.5 การกำกับดูแลเรื่องการใช้ข้อมูลภายใน

บริษัทมีนโยบายและวิธีการในการดูแลผู้บริหารในการนำข้อมูลภายในของบริษัท
และบริษัทย่อยไปใช้เพื่อประโยชน์ส่วนตนหรือผู้อื่น ดังนี้

-   บริษัทมีนโยบายให้กรรมการเข้าอบรมหลักสูตรสำหรับกรรมการ เพื่อให้ทราบภาระ บทบาท
    หน้าที่ของการเป็นกรรมการบริษัทจดทะเบียน ซึ่งจัดโดยสมาคมส่งเสริมกรรมการบริษัทไทย
    (IOD) รวมทั้งให้ความรู้แก่ผู้บริหารในฝ่ายต่างๆ
    เกี่ยวกับหน้าที่ผู้บริหารที่ต้องรายงานการถือหลักทรัพย์ของบริษัท
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามกฎเกณฑ์ข้อกำหนดของตลาดหลักทรัพย์แห่งประเทศไทย

-   บริษัทดำเนินการแจ้งให้กรรมการ ผู้บริหาร และผู้สอบบัญชีของบริษัท
    ทราบและเข้าใจถึงภาระหน้าที่ในการรายงานการถือครองหลักทรัพย์เมื่อเข้ารับตำแหน่งใหม่
    และเมื่อมีการเปลี่ยนแปลงการถือครองหลักทรัพย์ในบริษัทของตนเอง คู่สมรส
    และบุตรที่ยังไม่บรรลุนิติภาวะต่อสำนักงานคณะกรรมการกำกับหลักทรัพย์และตลาดหลักทรัพย์ทราบทุกครั้งภายใน
    3 วัน ทำการนับจากวันที่มีการเปลี่ยนแปลง พร้อมส่งสำเนาให้แก่เลขานุการบริษัท

-   บริษัทมีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัท
    และบริษัทย่อย ซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น
    ซึ่งรวมถึงการซื้อขายหลักทรัพย์ของบริษัท โดยกรรมการ ผู้บริหาร
    และพนักงานที่อยู่ในหน่วยงานที่ทราบข้อมูลภายใน
    จะต้องระงับการซื้อขายหลักทรัพย์ของบริษัทในช่วง 1
    เดือนก่อนการเปิดเผยงบการเงินต่อสาธารณชน

ในปี 2555 กรรมการและผู้บริหารของบริษัท ได้ปฏิบัติตามนโยบายอย่างเคร่งครัด
ไม่ปรากฏว่ามีการซื้อขายหุ้นในช่วงเวลาที่ห้าม

8.6 บุคลากร

8.6.1 จำนวนพนักงานทั้งหมด

ณ วันที่ 31 ธันวาคม 2555 บริษัทและบริษัทย่อย มีพนักงานทั้งสิ้น 559 คน แยกเป็นดังนี้

+---------+-------+-------+------+-------+-------+---------+-------+
| รา      | บมจ.  | บมจ.  | บมจ. | บจก.  | บจก.  | บจก.    | รวม   |
| ยละเอียด |       |       |      |       |       |         |       |
|         | แค    | ระย   | เอื้อ  | เอ็น   | ไปป์   | เอชทีพี   |       |
|         | ปปิทอล | องไวร์ | วิทยา | เนซอล | ไลน์   |         |       |
|         | เอ็นจ  |       |      |       |       | แอนด์    |       |
|         | ิเนียริ่ง | อิน    |      |       | เอ็นจ  | เซ็น     |       |
|         | เน    | ดัสตรีส์ |      |       | ิเนียริ่ง |         |       |
|         | ็ตเวิร์ค |       |      |       |       | คอร     |       |
|         |       |       |      |       |       | ์เปอเรชั่น |       |
+---------+-------+-------+------+-------+-------+---------+-------+
| ฝ่าย     | 17    | 43    | 58   | 5     | 1     | -       | 124   |
| สำนักงาน |       |       |      |       |       |         |       |
+---------+-------+-------+------+-------+-------+---------+-------+
| ผ่ายผลิต  | -     | 94    | 326  | 14    | 1     | -       | 435   |
+---------+-------+-------+------+-------+-------+---------+-------+
| รวม     | 17    | 137   | 384  | 19    | 2     | -       | 559   |
+---------+-------+-------+------+-------+-------+---------+-------+

8.6.2 การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

  - ไม่มี -

8.6.3 ข้อพิพาทด้านแรงงานที่สำคัญในระยะ 3 ปีที่ผ่านมา

  - ไม่มี -

8.6.4 ผลตอบแทนรวมพนักงานทุกคน

ในปี 2555 บริษัทและบริษัทย่อยได้จ่ายค่าตอบแทนในรูปของเงินเดือน เบี้ยขยันและเงินพิเศษ โบนัส
และค่าตอบแทนอื่นๆ เป็นจำนวนเงินรวม 186,455,599.-บาท

8.6.5 นโยบายในการพัฒนาพนักงาน

บริษัทมีนโยบายส่งเสริมด้านการพัฒนาพนักงานอย่างต่อเนื่องมาโดยตลอด
โดยมุ่งเน้นให้พนักงานได้รับการฝึกอบรมที่จะเป็นประโยชน์ต่อการทำงานของบริษัท
ทั้งในด้านทักษะการบริหาร การทำงานเป็นทีม และทักษะด้านวิชาชีพเฉพาะทาง
โดยมีการจัดฝึกอบรมภายนอกสถานที่ รวมทั้งมีการฝึกอบรมความรู้และทักษะในการทำงานสภาพจริง
โดยมีหัวหน้างานคอยดูแลและให้คำแนะนำ (On the job training)
ทั้งนี้ในแต่ละปีบริษัทจะมีการตั้งงบประมาณสำหรับการดำเนินการในด้านดังกล่าวไว้ทุกปี
โดยจะพิจารณาถึงความเหมาะสมเป็นสำคัญ
ตลอดจนการบริหารจัดการตามความเหมาะสมของหน้าที่และความรับผิดชอบ
ทั้งนี้รวมไปถึงการสร้างจิตสำนึกและทัศนคติที่ดีต่อการทำงาน